22 August, 2018 12:52:46 PM\nഈ പ്രളയം മനുഷ്യ നിര്‍മ്മിതമാണെന്ന് ചെന്നിത്തല ; സര്‍ക്കാരിനെതിരെ കത്തോലിക്കാ സഭയും\nതിരുവനന്തപുരം: രക്ഷാപ്രവര്‍ത്തനം അവസാനിച്ചതോടെ കേരളം സാക്ഷ്യം വഹിച്ച മഹാപ്രളയത്തിന് പിന്നിലെ കാരണങ്ങളെ ചൊല്ലി ആരോപണ - പ്രത്യാരോപണങ്ങള് ശക്തമാക്കുന്നു. ഒപ്പം സമൂഹമാധ്യമങ്ങളില് ട്രോളുകളും. പ്രതിപക്ഷ നേതാവും രാജു എബ്രഹാം എം.എല്.എയും കത്തോലിക്കാ സഭയും സര്‍ക്കാരിനെതിരെ വാളോങ്ങി രംഗത്ത് വന്നവരില് ഉള്‍പ്പെടുന്നു.\nലാഭം ലക്ഷ്യമിട്ട് കെ.എസ്.ഇ.ബി ഡാമുകള് അവസാന നിമിഷം വരെ തുറക്കാതെ വച്ചതാണ് പ്രളയത്തിന് കാരണമായാതെന്ന് കുറ്റപ്പെടുത്തി പ്രതിപക്ഷനേതാവ് രമേശ് ചെന്നിത്തല രംഗത്തെത്തി. ഡാമുകള് തുറക്കുന്നത് സംബന്ധിച്ച് യാതൊരു മുന്നറിയിപ്പും സര്‍ക്കാരില് നിന്നുണ്ടായില്ലെന്നും ഡാമുകള് തുറന്നുവിട്ടാല് ഉണ്ടാവുന്ന നാശനഷ്ടങ്ങളെക്കുറിച്ച് യാതൊരു ധാരണയും വൈദ്യുതി വകുപ്പിനുണ്ടായിരുന്നില്ലെന്നും രമേശ് ചെന്നിത്തല പറഞ്ഞു.\n1924ലെ വെള്ളപൊക്കം പ്രകൃതി സൃഷ്ടിയായിരുന്നു. എന്നാല് ഈ പ്രളയം മനുഷ്യ നിര്‍മ്മിതമാണ്. ഡാമുകളില് ജലനിരപ്പിനെക്കുറിച്ച് യാതൊരു ധാരണയും കെഎസ്ഇബിക്ക് ഇല്ലായിരുന്നു. തുലാം മാസത്തില് മഴ ബാക്കി നില്‍ക്കുമ്പോള് ഡാമുകള് നിറച്ചു വച്ചത് കെ.എസ്.ഇ.ബിയുടെ ലാഭക്കൊതി കൊണ്ടു മാത്രമാണ്. യാതൊരു മുന്നൊരുക്കവുമില്ലാതെ രാത്രിയ്ക്ക് രാത്രി കൂട്ടത്തോടെ ഡാമുകള് തുറന്നു വിട്ടതാണ് കേരളത്തെ ഇത്തരമൊരു പ്രളയത്തിലേക്ക് നയിച്ചത്.\nഇടുക്കിയിലും എറണാകുളത്തും 11 ഡാമുകള് തുറന്നു. പമ്പ നദിയിലെ ഒന്‍പത് ഡാമുകളും ചാലക്കുടിയാറിലെ6ഡാമുകളും തുറന്നു. ഇത്രയും ഡാമുകള് ഒരുമിച്ചു തുറന്നിട്ടാല് എന്ത് സംഭവിക്കും എന്നതിനെക്കുറിച്ച് യാതൊരു ധാരണയും വൈദ്യുതി വകുപ്പിനും ദുരന്ത നിവാരണസമിതിക്കും ഉണ്ടായിരുന്നില്ല. ഇതേക്കുറിച്ചുള്ള പ്രത്യാഘാത പഠനവും നടത്തിയില്ല. ലാഭക്കൊതിയന്‍മാരായ കെ.എസ്.ഇ.ബിയുടെ ആര്‍ത്തിയാണ് ഇത്ര വലിയ വിപത്തിലേക്ക് കേരളത്തെ നയിച്ചത് - രമേശ് ചെന്നിത്തല പറയുന്നു.\nപത്തനംതിട്ട: പ്രളയം ഒഴിവാക്കാന് സാധിക്കില്ലെങ്കിലും നാശനഷ്ടങ്ങള് പകുതിയായി കുറയ്ക്കാന് സാധിക്കുമായിരുന്നുവെന്നും മുന്നറിയിപ്പുകള് നല്‍കുന്നതില് കാര്യമായ വീഴ്ച്ച സംഭവിച്ചുവെന്നും രാജു എബ്രഹാം എംഎല്‍എ വെളിപ്പെടുത്തി. 14-ാം തീയതി രാത്രി താന് പമ്പയുടെ തീരത്തുണ്ടായിരുന്നു. നദിയില് ക്രമാതീതമായി വെള്ളമുയരുന്നത് കണ്ട താന് റവന്യു ഉദ്യോഗസ്ഥരെ വിളിച്ച് വെള്ളപ്പൊക്കം ഉണ്ടായേക്കുമെന്ന മുന്നറിയിപ്പ് നല്‍കണമെന്ന് നിര്‍ദേശിച്ചിരുന്നു. എന്നാല് അതുണ്ടായില്ല. കൃത്യമായ മുന്നറിയിപ്പ് നല്‍കിയിരുന്നുവെങ്കില് ജനങ്ങള് ജാഗ്രത പാലിക്കുമായിരുന്നു. കടക്കാര്‍ക്ക് സാധനങ്ങള് മാറ്റാനും, ജനങ്ങള്‍ക്ക് വീടൊഴിയാനും സമയം കിട്ടുമായിരുന്നു. പക്ഷേ മുന്നറിയിപ്പ് നല്‍കാത്തതിനാല് ഇതുണ്ടായില്ല.\nപമ്പയില് വെള്ളം പൊങ്ങുന്നത് കണ്ട് ആഗസ്റ്റ് 15-ന് രാത്രി തങ്ങള് മുഖ്യമന്ത്രിയെ വിളിച്ചുവെന്നും അദ്ദേഹത്തിന്‍റെ നിര്‍ദേശാനുസരണം രണ്ട് ഡാമുകള് താല്‍കാലികമായി അടച്ചതിനാല് മാത്രമാണ് കൂടുതല് ദുരന്തങ്ങള് ഒഴിവായതെന്നും രാജു പറയുന്നു. ഡാമുകള് അടച്ചില്ലായിരുന്നുവെങ്കില് റാന്നിയില് തന്നെ ആറായിരം, ഏഴായിരം പേര് ഒലിച്ചു പോകുമായിരുന്നു. അത്രയും വേഗതയിലും ശക്തിയിലുമാണ് നദി ഒഴുകി വന്നത്.\nഒഡീഷയില് ന്യൂനമര്‍ദ്ദമുണ്ടായപ്പോള് തന്നെ ഇവിടെ റെഡ് അലര്‍ട്ട് പ്രഖ്യാപിക്കേണ്ടതായിരുന്നു. 1991ലും സമാനമായ ഒരു സാഹചര്യം റാന്നിയിലുണ്ടായിരുന്നു. തോടുകളും നദികളും നിറഞ്ഞു നില്‍ക്കുന്ന അവസ്ഥയില് മഴ ശക്തമായാല് വളരെ പെട്ടെന്ന് വെള്ളപ്പൊക്കമുണ്ടാക്കും. നേരത്തെ ഇത്തരം സന്ദര്‍ഭങ്ങളില് മുന്നറിയിപ്പ് നല്‍കാറുണ്ടായിരുന്നു. ഈ പ്രാവശ്യം ഇടുക്കി ഡാം തുറക്കുന്നതില് മാതൃകാപരമായ മുന്‍കരുതലുകള് ഉണ്ടായി എന്നാല് പമ്പയില് ശബരിഗിരി, ആനത്തോട്, കക്കി ഡാമുകളുടെ കാര്യത്തില് അതുണ്ടായില്ല. ഗുരുതരമായ പാളിച്ചകളാണ് ഉണ്ടായതെന്ന് ഇതേക്കുറിച്ച് ഗൗരവകരമായ അന്വേഷണം വേണമെന്നും രാജു എബ്രഹാം പറയുന്നു.


HEALTH Archives - Page4of4- newzscoop.com\nമലയാളികളില് ശാരീരിക, മാനസിക സംഘര്‍ഷങ്ങള് വര്‍ധിക്കുന്നതായി റിപ്പോര്‍ട്ട്. കുട്ടികള് മുതല് പ്രായമേറിയവര് വരെ എല്ലാവരെയും ഈ പ്രശ്‌നം അലട്ടുന്നുണ്ട്. ജീവിതരീതി മാറിയതോടെയാണ് ശാരീരിക, മാനസിക അസ്വസ്ഥതകള് നേരിടുന്നുവരുടെ എണ്ണം കൂടിയത്. മദ്യപാനത്തിനും മയക്കുമരുന്നിനും അടിമപ്പെടുന്നത് മുതല് വിഷാദരോഗത്തിലേക്ക് വരെ ഇത്തരം സംഘര്‍ഷങ്ങള് ചെന്നെത്തിക്കുമെന്നാണ് വിദഗ്ധര് പറയുന്നത്. ശാരീരിക മാനസിക സംഘര്‍ഷങ്ങള് അനുഭവിക്കുന്നവരുടെ കൃത്യമായ കണക്ക് പുറത്ത് ...\nരക്തത്തിൽ പഞ്ചസാരയുടെ അളവു കൂടുന്ന അവസ്ഥയാണു പൊതുവിൽ പ്രമേഹം എന്നറിയപ്പെടുന്നത്. നമ്മുടെ ശരീരത്തിലെ പാൻ ക്രിയാസ് ഗ്രന്ഥി ഉത്പാദിപ്പിക്കുന്ന ഇൻസുല‍ിൻ ഹോർമോണാണു രക്തത്തിലെ പഞ്ചസാരയുടെ അളവു നിയന്ത്രിക്കുന്നത്. പാൻക്രിയാസിന്റെ പ്രവർത്തനക്ഷമത 50ശതമാനത്തിലും താഴുന്ന അവസ്ഥാവിശേഷമുണ്ടാകും. ഈ അവസ്ഥയാണ് പ്രമേഹമായി പരിവര്‍ത്തനപ്പെടുന്നത്. ഭക്ഷണക്രമീകരണത്തിലൂടെയും വ്യായാമത്തിലൂടെയും രക്തത്തിലെ പഞ്ചസാരയുടെ തോതിനെ വരുതിയിലാക്കി പ്രമേഹം നിയന്ത്രണവിധേയമാക്കാവുന്നതാണ്. പ്രമേഹരോഗികളിൽ പുറമെനിന്ന് നൽകുന്ന ...\nഒരാളുടെ നഖം നോക്കിയാൽ അറിയാം ആരോഗ്യവാനാണോ അല്ലെയോ എന്ന് പഴമക്കാർ പറയുമായിരുന്നു. ഇളം പിങ്ക് നിറമാണെങ്കിൽ നിങ്ങൾ പൂർണ്ണ ആരോഗ്യവാനാണ് എന്നാണ് പറയപ്പെടുന്നത്. എന്നാൽ ഇത്ര മാത്രമല്ല, നഖം നോക്കി ചില അസുഖങ്ങളും മനസ്സിലാക്കാമെന്നാണ് പുതിയ കണ്ടുപിടുത്തം. കൈകളിലെ നഖം ശ്രദ്ധിച്ചാൽ കാണം അറ്റത്ത്, തൊലിയോട് ചേർന്നുള്ള ഭാഗത്ത് വെളുത്ത നിറം. ഇതിനെയാണ് ലൂണ്യുല എന്ന് ...


മതതീവ്രവാദികള് ആരെയാണ് ഉന്നംവയ്ക്കുന്നത്?\n15 Oct, 2020, 3:01 pm\nചത്തും കൊന്നും സ്വന്തം മതത്തെ ലോകമെങ്ങും വ്യാപിപ്പിച്ചുകൊണ്ട് സാങ്കല്‍പിക സ്വര്‍ഗ്ഗരാജ്യത്തിന് അവകാശികളായിത്തീരാം എന്ന പ്രതീക്ഷ പുലര്‍ത്തുന്ന (അന്ധ) മത വിശ്വാസികള് ഒന്നു മനസ്സിലാക്കണം. നിങ്ങള് ഇല്ലാതാക്കാന് ശ്രമിക്കുന്നവര് വളരുന്നു. അവരുടെ മതം ലോകമെങ്ങും വ്യാപിക്കുന്നു. കൊല്ലപ്പെടുമ്പോഴും വിശ്വാസത്തില് അവര് ഉറച്ചു നില്‍ക്കുന്നു.\nമറ്റു മതവിശ്വാസങ്ങള് പുലര്‍ത്തുന്നവരെയും തങ്ങളുടെ ആചാരങ്ങള് അനുഷ്ഠിക്കാത്തവരെയും കൊന്നു തള്ളിയും ചുട്ടു ചാമ്പലാക്കിയും തട്ടിക്കൊണ്ടുപോയും മറ്റും സ്വന്തം മതത്തിലേക്ക് പരിവര്‍ത്തനപ്പെടുത്താന് ശ്രമിക്കുമ്പോള് ആരെയാണു നിങ്ങള് വളര്‍ത്താന് ശ്രമിക്കുന്നത്? ഓര്‍ക്കുക, നിങ്ങള് വളര്‍ത്താന് ശ്രമിക്കുന്ന മതത്തെ തീവ്രചിന്താഗതിക്കാരായ നിങ്ങളില് ചിലര് ചെയ്യുന്ന സമാനതകളില്ലാത്ത ക്രൂരതകള് മൂലം അതില് വിശ്വസിക്കുന്ന വിശ്വാസികള് വേട്ടയാടപ്പെടുന്നു, കൊല്ലപ്പെടുന്നു. ലോകം അവരെ സംശയത്തോടെ വീക്ഷിക്കുന്നു.\nതീവ്രവാദ സംഘങ്ങള് കൊലപ്പെടുത്തിയവരുടെ എണ്ണം കണ്ട് ആഹ്ലാദിക്കുകയല്ല, നിലവിളിക്കുകയാണു വേണ്ടത്. നിങ്ങളുടെ എണ്ണിയാലൊടുങ്ങാത്ത ക്രൂരതകള് മൂലം നിങ്ങള് കൊലപ്പെടുത്തുന്നതിന്റെ എത്രയോ ഇരട്ടി മത വിശ്വാസികളാണു വധിക്കപ്പെടുന്നത്. സ്വത്തിനും സുഖത്തിനും അധികാരത്തിനും വേണ്ടി സ്വന്തം സമുദായത്തെ അവരുടെ നേതാക്കള് തന്നെ കുരുതി കൊടുക്കുന്ന വിചിത്ര കാഴ്ചയാണു നാം കാണുന്നത്.\nലോകം മുഴുവന്റെയും മുന്നില് ഒരു മതവിഭാഗം മാത്രം എങ്ങനെ ഭീകരവാദികളായി മുദ്രകുത്തപ്പെട്ടു? ജീവിതം മുഴുവന് എരിഞ്ഞടങ്ങേണ്ടി വരുന്ന ആയിരക്കണക്കിനു കുടുംബങ്ങള് രാജ്യദ്രോഹികളായി ചിത്രീകരിക്കപ്പെട്ടു. നരകിച്ചു കഴിയേണ്ടി വരുന്ന ജനങ്ങള് ഓര്‍ക്കുക, ഇത് ആരുടെ സംഭാവനയാണെന്ന്. ലോകമെങ്ങും നിരപരാധികളു ടെ ചോരപ്പുഴയൊഴുക്കി അതിനുമുകളിലാണ് ഒരിക്കലും വന്നുചേരാത്ത സ്വര്‍ഗ്ഗീയ സ്വപ്നങ്ങള് കാണുന്നത്.\nതീവ്രവാദികളെ ആത്മീയവാദികള് എന്നു വിളിക്കുന്നവരുടെ അവകാശവാദങ്ങള് പൊള്ളയാണ്. ആരുടെയൊക്കെയോ അധികാരമോഹത്തിനു വേണ്ടിയുള്ള കണിശമായ കണക്കുകൂട്ടലുകളോടു കൂടിയ പടപ്പുറപ്പാടുകളാണ് ഓരോന്നും.\nഅതിഭീകര തീവ്രവാദ സംഘങ്ങള് അന്ധമായ വിശ്വാസങ്ങളുടെ പേരില് നിസ്സഹായരായ മനുഷ്യരെ മരുഭൂമിയുടെ വിജനതയില് കഠാരയുടെ മുന്നില് അതിക്രൂരമായി കഴുത്തറത്തു കൊന്നു തള്ളുമ്പോള്, ജിഹാദ് വിളിച്ചുകൊണ്ട് തല കൊയ്യുമ്പോള് ഒന്നോര്‍ക്കുക, ആകാശത്തു നിന്നും മിന്നല്‍പിണര് പോലെ പാഞ്ഞു വരുന്ന അത്യാധുനിക ആയുധങ്ങളെ തടഞ്ഞു നിറുത്തുവാന് നിങ്ങളുടെ തീവ്രവാദങ്ങള്‍ക്ക് കഴിയുകയില്ല. നിഷ്‌കളങ്കരായ ആത്മാക്കളുടെ രക്തം ഭൂമിയില് പതിക്കുമ്പോള് ലോകമെങ്ങുനിന്നും നിലവിളി കേള്‍ക്കുന്നത് നിങ്ങളുടെ കുടുംബങ്ങളില് നിന്നും സഹോദരങ്ങളില് നിന്നും തന്നെയാണ്. നിങ്ങളുടെ പാപങ്ങള്‍ക്കു പരിഹാരം ചെയ്യുന്നത് അവരാണ്.\nഅര്‍ത്ഥമില്ലാത്ത വാദഗതികളുടെ പേരില് പാവം മനുഷ്യരെ കൊന്നു തള്ളുമ്പോള് നിങ്ങളോര്‍ക്കുക, നിങ്ങളൊരാളെ വധിക്കുമ്പോള് ആര്‍ക്കു വേണ്ടിയാണോ നിങ്ങള് കൊല്ലുന്നത് അവരുടെ നിലവിളികളാണ് ഉയരുന്നതെന്ന്. ഉറ്റവരുടെ കണ്ണീരൊപ്പാന്, അവരെ ആശ്വസിപ്പിക്കാന് അടിസ്ഥാനമില്ലാത്ത വിശ്വാസം മാത്രം പോരാ, കാരുണ്യം തന്നെ വേണം. സന്മനസ്സുകള്‍ക്കു മാത്രമേ ഭൂമിയില് സമാധാനം ലഭിക്കുകയുള്ളൂ. സ്വന്തം സമുദായത്തെ, മതത്തെ തിരിച്ചടികളില് നിന്നു രക്ഷിക്കാന് ഹൃദയം തുറന്നു, മനസ്സു തുറന്നു ചുറ്റുപാടുകള് കാണുക, ചരിത്രം പഠിക്കുക.\nജോസഫ് നടക്കന്, ചേര്‍ത്തല


യാഹൂ ബാംഗ്ലൂരില് ഓഫീസ് തുറക്കും | Yahoo to set up first R and D centre outside US in Bangalore - Malayalam Oneindia\nയാഹൂ ബാംഗ്ലൂരില് ഓഫീസ് തുറക്കും\nബാംഗ്ലൂര്: ആഗോള ഇന്റര്‍നെറ്റ് കമ്പനിയായ യാഹൂ ബാംഗ്ലൂരില് ഓഫീസ് തുറക്കും. അമേരിയ്ക്കയ്ക്ക് പുറത്തുള്ള യാഹുവിന്റെ ഏക ഗവേഷണ-വികസന കേന്ദ്രമായിരിയ്ക്കും ബാംഗ്ലൂരിലേത്.\nഉല്പന്നങ്ങള് നവീകരിയ്ക്കലും സാങ്കേതികവിദ്യ പരിഷ്കരിയ്ക്കലും ആയിരിയ്ക്കും ബാംഗ്ലൂരിലെ കേന്ദ്രത്തില് പ്രധാനമായും നടക്കുക. ഈ ഓഫീസ് അടുത്ത മാസം തുറക്കും. എങ്കിലും പൂര്‍ണ്ണതോതില് പ്രവര്‍ത്തനം 2004ലേ ആരംഭിയ്ക്കൂ.\n2004ഓടെ 150ഓളം അതിവിദഗ്ധ സോഫ്റ്റ്വെയര് എഞ്ചിനീയര്‍മാര് ഈ കേന്ദ്രത്തില് പ്രവര്‍ത്തിയ്ക്കും. യുഎസിലെ ഗവേഷണ-വികസന കേന്ദ്രവുമായി യോജിച്ചായിരിയ്ക്കും ബാംഗ്ലൂരിലെ ഓഫീസ് പ്രവര്‍ത്തിയ്ക്കുകയെന്ന് യാഹൂവിന്റെ ഇന്ത്യയിലെ സോഫ്റ്റ്വെയര് വികസന കേന്ദ്രം സിഇഒ വെങ്കട് പഞ്ചപാകേശന് പറഞ്ഞു.


കള്ളന് കൊറോണ, പിടികൂടിയ 17 പൊലീസുകാര് നിരീക്ഷണത്തില് – East Coast Daily Malayalam\nകള്ളനെ പിടികൂടാന് സഹായിച്ച നാട്ടുകാരും കള്ളന്റെ കുടുംബാംഗങ്ങളും പൊലീസ് നിരീക്ഷണത്തിലാണ്.\nലുധിയാന: പഞ്ചാബില് കൊറോണ വൈറസ് ബാധിതനായ കള്ളനെ പിടികൂടിയ പൊലീസുകാര് നിരീക്ഷണത്തില്. 17 പൊലീസുകാരെയാണ് കള്ളന് കൊറോണ രോഗബാധ സ്ഥിരീകരിച്ചതിനെ തുടര്‍ന്ന് ക്വാറന്റെയ്‌നിലാക്കിയത്. സ്‌റ്റേഷനിലെ എസ്‌എച്ച്‌ഒമാര് ഉള്‍പ്പെടെയുള്ള പൊലീസുകാരെയാണ് നിരീക്ഷണത്തിലാക്കിയത്. കള്ളനെ പിടികൂടാന് സഹായിച്ച നാട്ടുകാരും കള്ളന്റെ കുടുംബാംഗങ്ങളും പൊലീസ് നിരീക്ഷണത്തിലാണ്.\nഇയാളുടെ സഹായിയായിരുന്ന നവ്‌ജ്യോത് എന്ന ആളെയും പൊലീസ് തിരയുന്നുണ്ട്. വൈദ്യ പരിശോധനയ്ക്കായി ആശുപത്രിയിലെത്തിച്ച ഇയാള് പൊലീസിന്റെ കണ്ണുവെട്ടിച്ച് കടന്നു കളയുകയായിരുന്നു. ഏപ്രില്5നാണ് സൗരവ് സെഹഗാള് എന്ന വാഹന മോഷ്ടാവിനെ പൊലീസ് പിടികൂടിയത്. ഏപ്രില്6ന് ഇയാള് രോഗലക്ഷണങ്ങള് പ്രകടിപ്പിക്കാന് തുടങ്ങി.\nതുടര്‍ന്ന് കസ്റ്റഡിയില് വിടുന്നതിന് മുന്‍പായി മജിസ്‌ട്രേറ്റ് ഇയാളെ വൈദ്യ പരിശോധനയ്ക്ക് വിധേയനാക്കി. പരിശോധനാ ഫലം പോസിറ്റീവായതോടെയാണ് പൊലീസുകാരെ ക്വാറന്റെയ്ന് ചെയ്തത്. അതേസമയം കള്ളനെതിരെ ഇന്ത്യന് ശിക്ഷാ നിയമം സെക്ഷന് 224 പ്രകാരം കേസ് രജിസ്റ്റര് ചെയ്തിട്ടുണ്ടെന്ന് പൊലീസ് അറിയിച്ചു.\ntheif coronavirus covid-19 police men


ഏഷ്യന് ബാങ്ക്: ഭാരതം ഉള്‍പ്പടെ 50 രാജ്യങ്ങള് കരാറില് ഒപ്പുവെച്ചു\nMonday 29 June 2015 6:38 pm IST\nബീജിംങ്:ബഹുമുഖ ഏഷ്യന് ഇന്‍ഫ്രാസ്ട്രക്ചര് ഇന്‍വെസ്റ്റ്‌മെന്റ് ബാങ്ക് (എഐഐബി) രൂപവത്കരിക്കാനുള്ള കരാറില് ഭാരതം ഉള്‍പ്പടെയുള്ള 50 രാജ്യങ്ങള് ഒപ്പുവെച്ചു. ചൈനയുടെ നേതൃത്വത്തില് ബീജിങ്ങില് നടന്ന ചടങ്ങില് വിവിധ രാജ്യങ്ങളിലെ ഉന്നത പ്രതിനിധികള് പങ്കെടുത്തു. ആര്‍ട്ടിക്കിള് 60 പ്രകാരം കാരാറില് ഒപ്പുവെച്ചിട്ടുള്ള രാജ്യങ്ങള്‍ക്ക് എഐഐബിയില് തുല്യനിയന്ത്രണാധികാരമാണുണ്ടാവുക. ഏഷ്യന് രാജ്യങ്ങള്‍ക്ക് സാമ്പത്തിക സഹായം ലക്ഷ്യംവെച്ചാണ് ഇത് രൂപീകൃതമായത്. ആസ്‌ട്രേലിയയാണ് കരാറില് ആദ്യം ഒപ്പുവെച്ചത്. 100 ലക്ഷം കോടി യുഎസ്‌ഡോളര് മുതല് മുടക്കില് ഈ വര്‍ഷം അവസാനത്തോടെ ഇത് പ്രവര്‍ത്തനം ആരംഭിക്കും. മൂലധനത്തിന്റെ 75 ശതമാനം അംഗ രാജ്യങ്ങള് നിക്ഷേപിക്കണം. ചൈനയ്ക്കും ഭാരതത്തിനും റഷ്യയ്ക്കുമാണ് എഐഐബിയില് ഏറ്റവും കൂടുതല് ഓഹരി പങ്കാളിത്തമുള്ളത്. ചൈനക്ക് 30.34 ശതമാനവും ഭാരതത്തിന് 8.52 ശതമാനം, റഷ്യക്ക് 6.66 ശതമാനം എന്നിങ്ങനെയാണ്. അംഗരാജ്യങ്ങള്‍ക്ക് സാമ്പത്തിക സഹായം ഉറപ്പുവരുത്തുന്നതിനായാണ് വിവിധ രാജ്യങ്ങളുടെ പിന്തുണയോടെ ഇത് പ്രവര്‍ത്തനം ആരംഭിക്കുന്നതെന്ന് ചൈനീസ് ധനകാര്യമന്ത്രി ലോ ജിവിയ് പറഞ്ഞു. യുഎസ്,ജപ്പാന് എന്നീ രാജ്യങ്ങള് ഇതിനകംതന്നെ എഐഐബിയ്‌ക്കെതിരെ വിയോജിപ്പുമായി രംഗതെത്തിയിട്ടുണ്ട്. ഈ രാജ്യങ്ങള് കരാറില് ഒപ്പുവെയ്ക്കാനും തയ്യാറായിട്ടില്ല. എഐഐബിയുടെ പ്രവര്‍ത്തനം ആരംഭിക്കുന്നത് ലോക ബാങ്ക് ഏഷ്യന് ഡവലപ്‌മെന്റ് ബാങ്ക് എന്നിവയ്ക്ക് തിരിച്ചടിയാകുമെന്നാണ് സാമ്പത്തിക വിദഗ്ധര് കണക്കുകൂട്ടുന്നത്. 2013 ഒക്ടോബറില് ചൈനീസ് പ്രസിഡന്റ് ഷിജിന് പിങ്ങാണ് 21 രാജ്യങ്ങളെ ഉള്‍പ്പെടുത്തിക്കൊണ്ട് ബാങ്ക് സ്ഥാപിക്കാമെന്ന നിര്‍ദ്ദേശം മുന്നോട്ടുവെച്ചത്. ചൈനയെക്കൂടാതെ എഷ്യന് രാജ്യങ്ങളായ ഭാരതം, മലേഷ്യ, പാക്കിസ്ഥാന്, സിംഗപ്പൂര്, തുങ്ങി 21ഓളം രാജ്യങ്ങള് അന്ന് ഇതിന് അംഗീകാരവും നല്‍കിയിരുന്നു.\nആഗോളതാപനം രണ്ട് ഡിഗ്രി സെല്‍ഷ്യസ് കുറയ്ക്കാന് കരാര്; 195 രാജ്യങ്ങള് ഒപ്പുവെച്ചു\nസാമ്പത്തിക രംഗം: മുന്‍വിധികളെ ഭാരതം പൊളിച്ചെഴുതി\nഭാരതം തിളങ്ങുന്നു; നരേന്ദ്ര മോദിയും\nഹൃദയത്തില് തട്ടിയ വാക്കുകളും ശരീര ഭാഷയും\nറബ്ബര് ഇറക്കുമതി: കുഴപ്പമുണ്ടാക്കിയത് കോണ്‍ഗ്രസ് സര്‍ക്കാര്\nനിരാശയുടെ 100 നാള് !


Lucknow, First Published 4, Oct 2019, 9:43 PM IST\nതീവണ്ടി വൈകിയോടിയാല് യാത്രക്കാര്‍ക്ക് നഷ്ടപരിഹാരം ലഭിക്കും എന്നതാണ് തേജസ് എക്സ്പ്രസ്സിന്‍റെ മുഖ്യആകര്‍ഷണം.\nദില്ലി: ഇന്ത്യ യിലെ ആദ്യത്തെ സ്വകാര്യ ട്രെയിൻ സർവ്വീസ് തേജസ്സ് എക്സ്പ്രസ്സ് സര്‍വ്വീസ് ആരംഭിച്ചു. തീവണ്ടിയുടെ കന്നിയാത്ര ഉത്ത‍ർപ്രദേശ് മുഖ്യമന്ത്രി യോഗി ആദിത്യനാഥ് ഫ്ലാഗ് ഓഫ് ചെയ്തു\nനിലവില് ഐആർസിടിസിയ്ക്കാണ് ട്രെയിനിന്‍റെ നടത്തിപ്പ് ചുമതല. ഭാവിയില് ഈ ട്രെയിനും പുതിയ പാതകളിലൂടെ ഓടുന്ന സ്വകാര്യ ട്രെയിനുകളും പുറത്തുള്ള സ്വകാര്യ സംരംഭകര്‍ക്കായി റെയില്‍വേ വിട്ടു നല്‍കും. 1280 മുതൽ 4325 രൂപവരെയാണ് ടിക്കറ്റ് നിരക്ക്.\nലക്നൗ-ദില്ലി പാതയില് ഏറ്റവും കുറഞ്ഞസമയം കൊണ്ട് ഓടിയെത്തുന്ന തീവണ്ടിയാവും ഇത്. ഒരു എക്സിക്യൂട്ടീവ് ചെയര് കാര് കോച്ചും ഒന്‍പത് ചെയര്‍കാര് കോച്ചുകളും തീവണ്ടിയിലുണ്ടാവും. ഒരേസമയം 758 യാത്രക്കാരെ വഹിക്കാനും തീവണ്ടിക്കാവും. ലക്നൗ-ദില്ലി തേജസ് എക്സ്പ്രസ്സിലെ എല്ലാ യാത്രക്കാര്‍ക്കും 25 ലക്ഷം രൂപയുടെ ഇന്‍ഷുറന്‍സ് കവറേജും ലഭിക്കും. യാത്രക്കാര്‍ക്കായി ചായ, കോഫി, കുടിവെള്ളം എന്നിവ തീവണ്ടിയില് സജ്ജമാക്കിയിട്ടുണ്ട്.\nഇതിനെല്ലാം പുറമേ തീവണ്ടി വൈകിയോടിയാല് യാത്രക്കാര്‍ക്ക് നഷ്ടപരിഹാരം ലഭിക്കും എന്നതാണ് തേജസ് എക്സ്പ്രസ്സിന്‍റെ മുഖ്യആകര്‍ഷണം. തീവണ്ടി ഒരു മണിക്കൂറിലേറെ വൈകിയാല് നൂറ് രൂപയും രണ്ട് മണിക്കൂറിലേറെ വൈകിയാല് 250 രൂപയും യാത്രക്കാരന് നഷ്ടപരിഹാരമായി റെയില്‍വേ നല്‍കും.\nLast Updated 4, Oct 2019, 9:43 PM IST\nദില്ലി ലക്നൗ എക്സ്പ്രസ്സ്


gulf-uae-dubai-dubaiexpo2020 | കോറോണയെ ബൗണ്ടറി കടത്തിയ യുഎഇ ഇപ്പോൾ ടി20 മത്സരച്ചൂടിൽ; പരമ്പരാഗമായി തന്നെ കൊമ്പൊകോർക്കുന്ന പാക്കിസ്ഥാനുമായി ട്വന്റി20യിൽ ഇന്ത്യ ഏറ്റുമുട്ടുന്നത്5വർഷത്തിനു ശേഷം! ഇന്ത്യ-പാക്ക് മത്സരം കാണാൻ ഡാന്യൂബ് കമ്പനി നൂറ് തൊഴിലാളികൾക്ക് സൗജന്യ ടിക്കറ്റ് നൽകി, മൂന്നിലൊരാൾ ഇന്ത്യക്കാരനായ യുഎഇയിൽ ഇന്ത്യൻ ക്രിക്കറ്റ് മത്സരത്തിന് കാണികളേറുമെന്നാണ് വിലയിരുത്തൽ - Malayalivartha.com Widgets Magazine\nകോറോണയെ ബൗണ്ടറി കടത്തിയ യുഎഇ ഇപ്പോൾ ടി20 മത്സരച്ചൂടിൽ; പരമ്പരാഗമായി തന്നെ കൊമ്പൊകോർക്കുന്ന പാക്കിസ്ഥാനുമായി ട്വന്റി20യിൽ ഇന്ത്യ ഏറ്റുമുട്ടുന്നത്5വർഷത്തിനു ശേഷം! ഇന്ത്യ-പാക്ക് മത്സരം കാണാൻ ഡാന്യൂബ് കമ്പനി നൂറ് തൊഴിലാളികൾക്ക് സൗജന്യ ടിക്കറ്റ് നൽകി, മൂന്നിലൊരാൾ ഇന്ത്യക്കാരനായ യുഎഇയിൽ ഇന്ത്യൻ ക്രിക്കറ്റ് മത്സരത്തിന് കാണികളേറുമെന്നാണ് വിലയിരുത്തൽ\n23 OCTOBER 2021 04:25 PM IST\nആശങ്കയിൽ ഉരുകി പ്രവാസികൾ; മുന് വകഭേദങ്ങളെ അപേക്ഷിച്ച് ഒമിക്രോണ് കൂടുതല് വ്യാപനശേഷിയുള്ളതും രോഗം വന്നവരെ വീണ്ടും ബാധിക്കാന് സാധ്യത ഉള്ളതുമാണെന്ന് അധികൃതർ, നാട്ടിൽ വൈറസ് വ്യാപനം രൂക്ഷമായാൽ മുമ്പത്തേത് പോലെ തന്നെ ഗൾഫ് നാടുകൾ യാത്രാ വിലക്കേർപ്പെടുത്തുമോ എന്ന് പ്രവാസികൾ\nഒമിക്രോണ് വകഭേദംകണ്ടെത്തിയത് 30 രാജ്യങ്ങളിൽ; ഈ രാജ്യങ്ങളിലേക്ക് പോകുന്നവര് ഇത് ശ്രദ്ധിക്കുക; ഏകദേശം 200 ഓളം രാജ്യങ്ങളിലുള്ളവർ താമസിക്കുന്ന യുഎഇയുടെ പുതിയ നിർദ്ദേശം പുറത്ത്, ക്രിസ്മസ് ന്യൂഇയർ അവധിക്കാലം കൂടി അടുത്തിരിക്കുന്നതിനാല് തന്നെ മറ്റ് രാജ്യങ്ങളിലേക്ക് പോകുന്ന യാത്രക്കാര്‍ക്ക് അവരേര്‍പ്പെടുത്തിയ യാത്രാ മാര്‍ഗനിര്‍ദ്ദേശങ്ങള് നിര്‍ബന്ധമായും അറിഞ്ഞിരിക്കണം\nയുഎഇ ചൂട് കുറഞ്ഞ് തണുപ്പിലേക്ക് അടുക്കുകയാണ്. ശൈത്യകാലത്തിന്റെ വരവറിയിച്ച് മൂടൽ മഞ്ഞ് പ്രത്യക്ഷപ്പെട്ടു. എന്നാലും യുഎഇ ചൂടിലാണ്. ഇതെന്താണ് സംഭവം. ലോകത്തെ ക്രിക്കറ്റ് ആരാധകരുടെ വര്ഷങ്ങളായുള്ള കാത്തിരിപ്പിന് വിരാമം. കോറോണയെ ബൗണ്ടറി കടത്തിയ യുഎഇ ഇപ്പോൾ ടി20 മത്സരച്ചൂടിലാണ്. പ്രത്യേകിച്ച് ഇന്ത്യ-പാക്ക് മത്സരം നാളെയാണ്. ദുബായ് രാജ്യാന്തര സ്റ്റേഡിയത്തിൽ നാളെ വൈകിട്ട് ആറിനാണ് ഇരുടീമുകളും മാറ്റുരയ്ക്കുന്നത്.\nപരമ്പരാഗമായി തന്നെ കൊമ്പൊകോർക്കുന്ന പാക്കിസ്ഥാനുമായി ട്വന്റി20യിൽ ഇന്ത്യ ഏറ്റുമുട്ടുന്നത്5വർഷത്തിനു ശേഷമാണ് എന്ന പ്രത്യേകതയും ഉണ്ട്. ഈഡൻ ഗാർഡൻസിൽ 2016 മാർച്ച് 19നാണ് ഇന്ത്യ- പാക്ക് മത്സരം അവസാനമായി നടന്നത്. അന്ന് ആറു വിക്കറ്റിന് ഇന്ത്യ വിജയിച്ചിരുന്നു. ദുബായിലെ ഇന്ത്യ-പാക്ക് മത്സരത്തിന്റെ ടിക്കറ്റുകളും വേഗം വിറ്റു തീരുകയും ചെയ്തു. മൂന്നിലൊരാൾ ഇന്ത്യക്കാരനായ യുഎഇയിൽ ഇന്ത്യൻ ക്രിക്കറ്റ് മത്സരത്തിന് കാണികളേറുമെന്നാണ് വിലയിരുത്തപ്പെടുന്നത്.\nയുഎഇയിൽ പാക്കിസ്ഥാനികളും ഏറെയുള്ളതിനാൽ തന്നെ ഇന്ത്യ-പാക്കിസ്ഥാൻ മത്സരം എപ്പോഴും ആവേശ നെറുകിയിലാവും. കഴിഞ്ഞദിവസം ദുബായ് സ്റ്റേഡിയത്തിനു സമീപമുള്ള ക്രിക്കറ്റ് അക്കാദമി പരിസരത്തും പാക്ക് ക്രിക്കറ്റ് പ്രേമികൾ പച്ചത്തൊപ്പികളും പ്രിയ താരങ്ങളുടെ പേരെഴുതിയ ജഴ്സികളും അണിഞ്ഞുകൊണ്ടും എത്തിയിരുന്നു.\nകൂടാതെ ടിക്കറ്റ് ലഭിക്കാത്തവരെ നിരാശപ്പെടുത്താതിരിക്കാൻ പല ക്ലബുകളും വൻ സ്ക്രീനുകളിൽ കളി കാണിക്കുന്നുണ്ട്. ദുബായിലെ പല റസ്റ്ററന്റുകളിലും കളി കാണാൻ ക്രമീകരണം നടത്തിയിരിക്കുകയാണ്. കാൽലക്ഷത്തോളം കാണികളെ ഉൾക്കൊള്ളാൻ കഴിയുന്ന ദുബായ് രാജ്യാന്തര സ്റ്റേഡിയത്തിൽ എഴുപതു ശതമാനമാണ് പ്രവേശനം അനുവദിച്ചിട്ടുള്ളത്. ദുബായ്ക്കു പുറമേ ഷാർജ രാജ്യാന്തര ക്രിക്കറ്റ് സ്റ്റേഡിയം, അബുദാബിയിലെ ഷെയ്ഖ് സായിദ് സ്റ്റേഡിയം എന്നിവിടങ്ങളിലാണ് മത്സരങ്ങൾ നടക്കുന്നത്.\nകാണികളെ അനുവദിക്കുമെങ്കിലും ദുബായ്, ഷാർജ സ്റ്റേഡിയങ്ങളിൽ പ്രവേശിക്കാൻ പിസിആർ നെഗറ്റീവ് സർട്ടിഫിക്കറ്റ് ആവശ്യമില്ല. എന്നാൽ അബുദാബിയിൽ 72 മണിക്കൂറിനുള്ളിൽ ലഭിച്ച നെഗറ്റീവ് സർട്ടിഫിക്കറ്റ് ആവശ്യമാണ്. 75 ദിർഹം മുതൽ 15000 ദിർഹം വരെയാണ് ടിക്കറ്റ് നിരക്ക് ഉള്ളത്.\nആവേശം അവിടെയും അടങ്ങുന്നില്ല. ഇന്ത്യ-പാക്ക് മത്സരം കാണാൻ ഡാന്യൂബ് കമ്പനി നൂറ് തൊഴിലാളികൾക്ക് സൗജന്യ ടിക്കറ്റ് നൽകിയിരിക്കുകയാണ്. യുഎഇയിലെ അറിയപ്പെടുന്ന ക്രിക്കറ്റ് പ്രേമിയും ഡാന്യൂബ് വൈസ് ചെയർമാനുമായ അനിസ് സാജൻ ഇതിനു പുറമേ ഇന്ത്യയുടെ ലീഗ് റൗണ്ടിലെ അവസാന മത്സരം കാണാൻ നൂറു ടിക്കറ്റുകൾ കൂടി നൽകുകയും ചെയ്യും. പാക്കിസ്ഥാൻ-അഫ്ഗാനിസ്ഥാൻ മത്സരം കാണാനും ഇദ്ദേഹം നൂറ് ടിക്കറ്റ് നൽകുന്നുണ്ട്. ബസുകളിൽ സ്റ്റേഡിയം വരെ തൊഴിലാളികളെ എത്തിച്ച് ആഹാര പായ്ക്കറ്റുകളും നൽകുകയും ചെയ്യും.\nഉച്ചകഴിഞ്ഞ് അവധിയും അനുവദിച്ചു. ഇന്ത്യ-പാക്ക് മത്സരം കാണാൻ അവസരം ലഭിക്കാത്ത സാധുക്കളായ തൊഴിലാളികൾക്ക് അവസരമൊരുക്കാനാണിതെന്നും ടിക്കറ്റ് ലഭിച്ചപ്പോൾ അവർക്കുണ്ടായ സന്തോഷത്തിന് അതിരില്ലായിരുന്നെന്നു അനിസ് സാജൻ പറഞ്ഞു. സ്റ്റേഡിയങ്ങളിൽ കളികാണാൻ പോകാൻ സാധിക്കാത്തവർക്കായി കമ്പനിയുടെ സംഭരണ ശാലകളിൽ വമ്പൻ സ്ക്രീനുകൾ ഇതോടൊപ്പം ക്രമീകരിച്ചിട്ടുണ്ട്. തൊഴിലാളികൾക്ക് ഇഷ്ടമുള്ള ടീമിന്റെ ജഴ്സികളും തൊപ്പികളും വിതരണം ചെയ്യാനും പദ്ധതിയിട്ടിരിക്കുകയാണ്.\nസൈജുവിന്റെ മുടിനാരുകളും നഖവും ഫൊറന്‍സിക് ലാബിലേക്ക് അയച്ചു... ഫോര്‍ട്ട് കൊച്ചിയിലെ നമ്പര് 18 ഹോട്ടലുടമ റോയി വയലാട്ടിനെ വീണ്ടും ചോദ്യംചെയ്യാൻ ക്രൈംബ്രാഞ്ച് സംഘം! മോഡലുകള് വാഹനാപകടത്തില് മരിച്ച കേസില (2 minutes ago)\nപ്ലസ് വൺ വിദ്യാർത്ഥിനിയെ പീഡിപ്പിച്ചിട്ട് നഗ്നചിത്രങ്ങളും വീഡിയോയും പകർത്തി; ദൃശ്യങ്ങൾ അച്ഛന് അയച്ചു നൽകി;മണർകാട് മാലം സ്വദേശിയായ യുവാവിനെ പിടിക്കൂടി പോലീസ് (8 minutes ago)\nഅവർ പരസ്പരം തമ്മിൽ കാണാതെ പ്രണയത്തിലാകും...പരസ്പരം സ്പർഷിക്കാതെ... ആ സമയം മറ്റെല്ലാ വികാരങ്ങളും ഉണരും... ബാഹ്യരൂപത്തിന് അവിടെ പ്രസക്തിയില്ല.... അവൻ അവളെ ഓർക്കുന്നത് ശരീരത്തിലൂടെയല്ല ; പ്രണയം തേടി നോവൽ (16 minutes ago)\nഓരോ സഹകരണ സ്ഥാപനവും നാടിന്റേതും ജനങ്ങളുടേതുമാണ്. ഇതിനെ തകര്‍ക്കാന് അനുവദിക്കില്ല എന്ന നിലപാട് നമ്മില്‍നിന്ന് ഉയരണം... സഹകരണ മേഖലയ്‌ക്കെതിരായ നീക്കങ്ങള്‍ക്കെതിരെ ശക്തമായി പ്രതിഷേധിക്കണമെന്ന് മുഖ്യമന്ത (20 minutes ago)\nമതവികാരം വ്രണപ്പെടുത്തിയെന്ന പരാതിയിൽ കെ.എം ചാണ്ടിയുടെ കൊച്ചുമകൻ സഞ്ജയ് സഖറിയാസിനും ഭാര്യ സൂര്യയ്ക്കുമെതിരെ പോലീസ് കേസെടുത്തു (20 minutes ago)\nസംസ്ഥാന പോലീസ് മേധാവി അനില് കാന്തിനെ കോഴിക്കോട് ജില്ലയിലെ ഒരു പോലീസ് സ്‌റ്റേഷനില് ജോലി ചെയ്യുന്ന വനിതാ സബ് ഇന്‍സ്‌പെക്ടര് വട്ടം ചുറ്റിച്ചു.... അനില് കാന്തിന്റെ ഉറക്കം കളഞ്ഞ വനിതാ എസ് ഐയെ സര്‍ക്കാര (22 minutes ago)\nകേരള സാഹിത്യ അക്കാദമി പുരസ്‌കാരസമർപ്പണം നാളെ തിരുവനന്തപുരത്ത് (30 minutes ago)\nസഹോദരിയുടെ വിവാഹത്തിന് വായ്പ കിട്ടിയില്ല! ആത്മഹത്യ ചെയ്ത യുവാവ്, വിവാഹത്തിന് സ്വർണം നൽകുമെന്നും കല്യാൺ ജൂവല്ലേഴ്‌സും മലബാർ ഗോൾഡും! വിപിന്റെ കുടുംബത്തിന് സഹായവുമായി നാട് (42 minutes ago)\nപ്രതിപക്ഷം നിയമസഭയില് പറഞ്ഞത് ഇപ്പോള് മുഖ്യമന്ത്രി ശരിവച്ചു; ഇപ്പോഴെങ്കിലും ബോധോദയമുണ്ടായത് നല്ല കാര്യം; വഖഫ് നിയമനത്തിൽ പ്രതികരണവുമായി പ്രതിപക്ഷ നേതാവ് (57 minutes ago)\nഎന്നെ സിനിമയില് നിന്ന് ഇല്ലാതാക്കാന് ചിലര് ശ്രമിചിരുന്നു! ഞാൻ സിനിമ ചെയ്യരുതെന്ന് ആഗ്രഹിക്കുന്നവര് ഇപ്പോഴുമുണ്ട്, വെളിപ്പെടുത്തലുമായി നടനും എംപിയുമായ സുരേഷ് ഗോപി (57 minutes ago)\nഒമിക്രോൺ കൂടുതൽ രാജ്യങ്ങളിലേക്ക്; ഒമിക്രോൺ സ്ഥിരീകരിച്ച ഏഴ് ആഴ്ചയ്ക്കിടെ റിപ്പോർട്ട് ചെയ്തതത് 52 രാജ്യങ്ങളിൽ, ഇന്ത്യ അടക്കമുള്ള രാജ്യങ്ങള്‍ക്ക് വന് ഭീഷണിയായി പുതിയ വകഭേദം, അമേരിക്ക, റഷ്യ, യുക്രൈന്, (2 hours ago)


രാജസ്ഥാനിൽ അധികാര വടം വലി!!.സച്ചിൻ പൈലറ്റ് മുഖ്യമന്ത്രി?പദവിയല്ല പാർട്ടിയാണ് വലുതെന്ന് അശോക് ഗെലോട്ട്.മുതലെടുക്കാൻ ബിജെപി | Daily Indian Herald\nന്യുഡൽഹി : രാജസ്ഥാനിൽ കോൺഗ്രസ് അധികാരത്തിൽ എത്തുമെന്നാണ് എല്ലാ എക്സിറ്റ് പോൾ റിസൾട്ടുകളും .അതേസമയം തന്നെ അധികാര കസേരക്കായി പിരിമുറുക്കം തുടങ്ങിയതായും സൂചന .മുൻ മുഖ്യമന്ത്രിയും സീനിയർ നേതാവുമായ അശോക് ഗെലോട്ടിനെ മൂലയ്ക്കിരുത്തി സച്ചിൻ പൈലറ്റിനെ മുഖ്യമന്ത്രി സ്ഥാനത്തേക്ക് എത്തിക്കും എന്നാണ് സൂചന .ഇതിൽ ഗെലോട്ട് പക്ഷം അമർഷത്തിൽ ആണെന്നും .സൂചനകൾ തിരഞ്ഞെടുപ്പ് ഫലം പുറത്തുവന്നാൽ കോൺഗ്രസിൽ പൊട്ടിത്തെറി ഉണ്ടാകും എന്നും അതിൽ നിന്നും മുതലെടുക്കാമെന്നും ബിജെപി ലക്‌ഷ്യം വെക്കുന്നുണ്ട് . തിരഞ്ഞടുപ്പിന് മുൻപ് അഭിപ്രായ സർവ്വേകൾ പ്രവചിച്ചതുപോലെ എക്സിറ്റ് പോൾ ഫലങ്ങളും കോൺഗ്രസിന്റെ ആത്മവിശ്വാസം വർദ്ധിപ്പിച്ചിരിക്കുകയാണ്. മുഖ്യമന്ത്രി സ്ഥാനാർത്ഥിയെ ഉയർത്തിക്കാട്ടാതെയാണ് തിരഞ്ഞെടുപ്പിനെ നേരിട്ടത്. കഴിഞ്ഞ തിരഞ്ഞെടുപ്പിൽ 21 സീറ്റുകളിലേക്ക് ഒതുങ്ങേണ്ടി വന്ന പാർട്ടിയുടെ നഷ്ടപ്രതാപം വീണ്ടെടുത്ത് അധികാരം തിരിച്ചുപിടിക്കാൻ പടലപ്പിണക്കങ്ങൾ മാറ്റിവെച്ച് നേതാക്കൾ പ്രവർത്തിച്ചു.\nവിജയം ഉറപ്പായ സാഹചര്യത്തിൽ ഇനി മുഖ്യമന്ത്രിയാരാകും എന്നറിയാനാണ് എല്ലാവരുടെയും ആകാംഷ. മുൻ മുഖ്യമന്ത്രിയും മുതിർന്ന നേതാവുമായ അശോക് ഗെലോട്ടിനും പിസിസി അധ്യക്ഷൻ സച്ചിൻ പൈലറ്റിനും സാധ്യത കൽപ്പിക്കുന്നുണ്ട്. തിരഞ്ഞെടുപ്പ് വിജയത്തിന് ശേഷം പ്രതികരിക്കാമെന്നാണ് ഇരു നേതാക്കളും ആവർത്തിക്കുന്നത്.മുഖ്യമന്ത്രി പദത്തേക്കാൾ തനിക്ക് പ്രധാനം പാർട്ടിയാണെന്നാണ് എക്സിറ്റ് പോൾ ഫലങ്ങൾക്ക് ശേഷം അശോക് ഗെലോട്ട് പ്രതികരിച്ചത്. പദവികൾക്കല്ല ഇപ്പോൾ പ്രാധാന്യമുള്ളത്. ജനങ്ങൾ ദുരിതത്തിലാണ്, അവർക്ക് കോൺഗ്രസിനെ ആവശ്യമുണ്ട്. നിലവിൽ രാജസ്ഥാൻ അസംബ്ലിയിൽ കോൺഗ്രസിന് 21 സീറ്റും ലോക്സഭയിൽ 44 സീറ്റുകളുമാണുള്ളത്. ഏതെങ്കിലും ഒരു പദവിയുടെ പിന്നാലെ പോകുന്നതിന് പകരം പാർട്ടി നൽകുന്ന ഉത്തരവാദിത്തം ഭംഗിയായി നിർവഹിക്കാനാണ് തന്റെ താൽപര്യമെന്നും ഗെലോട്ട് പ്രതികരിച്ചു.\nവാഗ്ദാനങ്ങൾ നടപ്പിലാക്കി രാഹുൽ ഗാന്ധി !!രാജസ്ഥാനിലും രണ്ട് ലക്ഷം വരെയുള്ള കടങ്ങൾ എഴുതിത്തള്ളി;വാഗ്ദാനം നടപ്പാക്കി കോൺഗ്രസ് രാജസ്ഥാനിലും ഛത്തീസ്ഗഢിലും കോണ്‍ഗ്രസ്; മാറിമറിഞ്ഞ് മധ്യപ്രദേശ്; തെലങ്കാനയില് ടിആര്‍എസ്; മിസോറാമില് എംഎന്‍എഫ് ഗ്രൗണ്ട് റിപ്പോര്‍ട്ട് കോണ്‍ഗ്രസിന് അനുകൂലം!.രാജസ്ഥാനില് സര്‍ക്കാരുണ്ടാക്കാന് കോണ്‍ഗ്രസ് നീക്കം. രാജസ്ഥാനില് വോട്ടിംഗ് മെഷീനുകള് സ്ഥാനാര്‍ത്ഥിയുടെ വീട്ടിലും നടുറോഡിലും രാജസ്ഥാനില് ബിജെപി ഭയപ്പാടിൽ!.അതിശക്തമായ വെല്ലുവിളിയുയര്‍ത്തികോൺഗ്രസ് ! മോദിയെ രംഗത്തിറക്കി ബിജെപി


കുഞ്ഞുങ്ങളുടെ ഇത്തരം ചിത്രങ്ങൾ പങ്കുവയ്ക്കരുത്; കാത്തിരിക്കുന്നത് അപകടം | Beware of these risks sharing photo of kids on social media | Parenting\nകുഞ്ഞുങ്ങളുടെ ഇത്തരം ചിത്രങ്ങൾ പങ്കുവയ്ക്കരുത്; കാത്തിരിക്കുന്നത് അപകടം\nഒരു കുഞ്ഞു ജനിച്ചുവീഴുന്നതു മുതൽ അവൻ ടെക്നോ ഫ്രെണ്ടിയായി മാറും. എങ്ങനെയെന്നല്ലേ, കുഞ്ഞുണ്ടായി കഴിയുമ്പോഴേ ഫോണുമായി അവന് ചുറ്റും സെൽഫി എടുക്കുകയല്ലേ പല മാതാപിതാക്കളും ബന്ധുക്കളുമൊക്കെ. അവന്റെ ഉറക്കവും, ചിരിയും കുസൃതി നോട്ടവുമെല്ലാം ഫോട്ടോയിലാക്കും. പിന്നെ അത് തങ്ങളുടെ പ്രെഫൈൽ പിക്ച്ചറാക്കി, സമൂഹമാധ്യമങ്ങളിൽ പങ്കുവച്ച്, അതിനു കിട്ടുന്ന ലൈക്കും കമന്റുമൊക്കെ കണ്ട് നിർവൃതി അടയുകയാണ് മിക്ക മാതാപിതാക്കളും. ഇങ്ങനെ ചെറിയ കുഞ്ഞുങ്ങളുടെ ചിത്രങ്ങൾ സമൂഹമാധ്യമങ്ങളിൽ പങ്കുവയ്ക്കുന്നതു കൊണ്ട് എന്തെങ്കിലും കുഴപ്പമുണ്ടോയെന്ന് ആരെങ്കിലും ചിന്തിച്ചിട്ടുണ്ടോ? ഉണ്ടെന്നാണ് സൈബർ വിദഗ്ധർ പറയുന്നത്. ഉടുപ്പിടാത്ത കുഞ്ഞിന്റെ ഒരു ചിത്രം പോസ്റ്റ് ചെയ്യുന്നതിൽ പലപ്പോഴും മാതാപിതാക്കൾ തൊറ്റൊന്നും കാണില്ല. അത്ര ഓമനത്തമുള്ള ചിത്രമല്ലേ അതെന്നാവും പലരുടേയും ചിന്ത.\nഎന്നാൽ ഇത്തരം ചിത്രങ്ങൾ പല തരത്തിൽ ദുരുപയോഗം ചെയ്യുന്നതായി കണ്ടെത്തിയിട്ടുണ്ട്. കുഞ്ഞിന്റേയും മാതാപിതാക്കളുടേയും സ്വകാര്യത ഹനിക്കുന്നുവെന്നത് ഒരു കാര്യം. സൈബർ ക്രിമിനലുകൾ ഇത്തരം ചിത്രങ്ങൾ മോശമായ കാര്യങ്ങള്‍ക്കായി ഉപയോഗിക്കുന്നു. പോൺ സൈറ്റുകളിലും മറ്റും കുഞ്ഞെന്നോ വലുതെന്നോയുള്ള വ്യത്യാസമില്ലാതെ ഇവ പോസ്റ്റ് ചെയ്യപ്പെടുന്നത് മാതാപിതാക്കൾ അറിയണമെന്നില്ല. പിന്നീട് മാതാപിതാക്കളെ ഇവ വച്ച് പണത്തിനായി ബ്ലാക്ക്മെയിൽ ചെയ്യുന്നതുമായ സംഭവങ്ങളും ഇന്ന് ലോകത്ത് നടക്കുന്നുണ്ട്. അതുകൊണ്ടു കുഞ്ഞുങ്ങളുടെ ചിത്രങ്ങൾ സമൂഹമാധ്യമങ്ങളിൽ പങ്കുവയ്ക്കുന്നത് സൂക്ഷിച്ച് വേണമെന്ന് സൈബർ രംഗത്തെ വിദഗ്ധർ മുന്നറിയിപ്പു തരുന്നു.\nകുട്ടികളുടെ എങ്ങനെയുള്ള ചിത്രങ്ങൾ പങ്കുവ്യ്ക്കുമ്പോഴാണ് ശ്രദ്ധിക്കേണ്ടതെന്നു നോക്കാം.\n1. കുട്ടികളുടെ നഗ്നത കാണിക്കുന്ന ചിത്രങ്ങൾ\nകുഞ്ഞിനെ കുളിപ്പിക്കുന്നതും ഉടുപ്പില്ലാതെ മുട്ടിലിഴയുന്നതുമൊക്കെയുള്ള ചിത്രങ്ങൾ മാതാപിതാക്കൾ പോസ്റ്റ് ചെയ്യുന്നത് സ്വാഭാവികമാണ്. ഇവ ചൈൽഡ് പോൺ സൈറ്റുകളിൽ ഇവ ഉപയോഗിക്കുന്നതായി കണ്ടെത്തിയിട്ടുണ്ട്. മാസങ്ങൾ മാത്രമുള്ള കുഞ്ഞുങ്ങൾ പോലും പീഡിപ്പിക്കപ്പെടുന്ന കാലമാണിത്.\n2. കുട്ടികൾക്കു മുലകൊടുക്കുന്ന ചിത്രങ്ങൾ\nഅമ്മയുടേയും കുഞ്ഞിന്റേയും ജീവിതത്തിലെ ഏറ്റവും മനോഹരമായ കാര്യം തന്നെയാണിത്. പക്ഷേ അത്തരം സ്വകാര്യ ചിത്രങ്ങൾ പോസ്റ്റ് െചയ്യാതിരിക്കുക. ലൈംഗിക വിഡിയോകളിലും മോശം സൈറ്റുകളിലും ഇവ ഉപയോഗിച്ചേക്കാം.\n3. കുളിക്കുന്ന ചിത്രങ്ങൾ\nകുഞ്ഞായായലും മുതിർന്ന കുട്ടിയായാലും കുളിക്കുന്നതോ വസ്ത്രം മാറുന്നതോ വസ്ത്രത്തിൽ നനഞ്ഞൊട്ടി നിൽക്കുന്നതോ ആയ ചിത്രങ്ങൾ ഒഴിവാക്കുക.\n4. അടിവസ്ത്രങ്ങൾ കാണുന്ന ചിത്രങ്ങൾ\nകുട്ടികൾ കളിക്കുമ്പോഴും മറ്റുമുള്ള ചിത്രങ്ങളിൽ അവരുടെ അടിവസ്ത്രങ്ങളും സ്വകാര്യഭാഗങ്ങളും ചിലപ്പോൾ പുറത്ത് കണ്ടേക്കാം. കുട്ടികളുടെ ഇങ്ങനെയുള്ള ചിത്രങ്ങൾ ദുരുപയോഗിച്ചു കാണുന്നുണ്ട്.\n5. ഋതുമതിയാകുമ്പോഴുള്ള ചിത്രങ്ങൾ\nഋതുമതിയാകുമ്പോഴുള്ള ആഘോഷങ്ങളുടെ ചിത്രങ്ങൾക്കും ഇത്തരം സൈറ്റുകളിൽ വൻ ഡിമാന്റാണത്രേ.\n6. ട്രയൽ മുറികളിടെ ചിത്രങ്ങൾ\nകടകളിടെ ട്രയൽ മുറികളിൾ കുട്ടികൾ വസ്ത്രം മാറുമ്പോളുള്ള ചിത്രങ്ങൾ ഒരു കാരണവശാലും പങ്കുവയ്ക്കരുത്.\n7. ഉറങ്ങുന്ന ചിത്രങ്ങൾ\nമലാഖയെപ്പോലെയാണ് കുഞ്ഞുങ്ങൾ ഉറങ്ങുന്നതെന്നാണ് പറയാറ്. പക്ഷേ ഇത്തരം ചിത്രങ്ങൾക്കും ആവശ്യക്കാരേറെയാണ്.\n8. പോട്ടിയിലിരിക്കുന്ന പടങ്ങൾ\nകുഞ്ഞു വലുതാകുമ്പോൾ മുന്‍പ് നിങ്ങൾ പങ്കുവച്ച ഇത്തരം ചിത്രം അവന് അരോചകമായി തോന്നാം\n9. ആൺകുട്ടികളുടെ നഗ്നത മറയ്ക്കാത്ത ഫോട്ടോകൾ\nപെൺകുട്ടികളുടേതു പോലെ ആൺകുട്ടികളുടെ നഗ്ന ചിത്രങ്ങളും വ്യാപകമായി ദുരുപയോഗം ചെയ്യപ്പെടുന്നുണ്ട്.\n10. നിർബന്ധിച്ചുള്ള ഫോട്ടോകൾ\nതങ്ങളുടെ ചിത്രങ്ങൾ മാതാപിതാക്കളുടെ പേജിൽ പോലും പങ്കുവയ്ക്കാൻ ഇഷ്ടമില്ലാത്ത ചില കുട്ടികളുണ്ട്. അവരുടെ സ്വകാര്യതയെ മാനിക്കുക.


Krishna Kumar's Daughter Diya Krishna Opens Up About Her Love Affair With Vaishnav Harichandran - Malayalam Filmibeat\n| Updated: Sunday, July 25, 2021, 9:51 [IST]\nകഴിഞ്ഞ ലോക്ഡൗണ് മുതല് കേരളത്തില് ഏറ്റവും വൈറലായ താരകുടുംബമാണ് നടന് കൃഷ്ണ കുമാറിന്റേത്. നാല് പെണ്‍മക്കളും യൂട്യൂബ് ചാനല് ആരംഭിച്ചതോടെ വീട്ടില് നിന്നുള്ളതും പുറത്ത് പോയിട്ടുള്ളതുമായ വിശേഷങ്ങളെല്ലാം പുറത്ത് വന്ന് കൊണ്ടിരുന്നു. ഓരോരുത്തരും അതില് നിന്ന് വലിയൊരു വരുമാനം ഉണ്ടാക്കുന്നതായിട്ടും റിപ്പോര്‍ട്ടുകളുണ്ട്.\nഇടക്കാലത്ത് അഹാന കൃഷ്ണ അടക്കമുള്ള കൃഷ്ണ കുമാറിന്റെ മറ്റ് മക്കള്‍ക്കെതിരെയും അധിഷേപം നടന്നിരുന്നു. രാഷ്ട്രീയത്തിന്റെ പേരിലും അല്ലാതെയുമായി നിരവധി വിമര്‍ശനങ്ങളാണ് താരപുത്രിമാര്‍ക്ക് ഏറ്റുവാങ്ങേണ്ടി വന്നത്. ഇപ്പോഴിതാ രണ്ടാമത്തെ മകള് ദിയ കൃഷ്ണയുടെ പ്രണയകഥയാണ് സോഷ്യല് മീഡിയ വലിയ ആഘോഷമാക്കുന്നത്.\nദിയ എന്നാണ് പേരെങ്കിലും ഓസി എന്നാണ് താരപുത്രിയെ വീട്ടിൽ എല്ലാവരും വിളിക്കുന്നത്. സോഷ്യൽ മീഡിയയിലൂടെ വലിയ ആരാധകര സ്വന്തമാക്കിയ ദിയ ഒരാളുമായി പ്രണയത്തിലാണെന്ന് മുന്‍പേ പ്രചരിച്ചിരുന്നു. ഓസിയുടെ വീഡിയോകളില് നിറയാറുള്ള പയ്യനെ കുറിച്ചാണ് അന്ന് വാര്‍ത്തകള് വന്നത്. എന്നാല് അവന് തന്റെ ബെസ്റ്റ് ഫ്രണ്ടാണെന്ന് താരപുത്രി തന്നെ അറിയിക്കുകയും ചെയ്തു. അടുത്തിടെ ദിയയുമായി താൻ പ്രണയത്തിലാണെന്ന് പറഞ്ഞ് വൈഷ്ണവ് തന്നെ രംഗത്ത് വന്നതോടെ ആരാധകരും ഇത് ഏറ്റുപിടിച്ചു. ഇതോടെ പല അഭ്യൂഹങ്ങളും പ്രചരിച്ചു.\nദിയയും വൈഷ്ണവും തമ്മിലുള്ള വിവാഹ നിശ്ചയം കഴിഞ്ഞതായിട്ടും ചില വാർത്തകൾ കണ്ടതായി പറയുകയാണ് ദിയയിപ്പോൾ. തൻ്െ പേരിൽ പ്രചരിക്കുന്ന കാര്യങ്ങൾക്കുള്ള മറുപടിയുമായി എത്തിയിരിക്കുകയാണ് താരം. 'വൗ! അവര് എന്റെ ഭാവി കണ്ടെത്തി?. എന്റെ വിവാഹ നിശ്ചയ തിയതിയും അങ്ങ് തീരുമാനിച്ചു. അടിപൊളി, ഒന്നും പറയാനില്ല. നിന്നെ ക്ഷണിച്ചിരുന്നോ?' വൈഷ്ണവ് എന്ന ചോദ്യത്തോടെയാണ് താരപുത്രി മറുപടി നല്‍കിയത്. തമാശരൂപേണയുള്ള ദിയയുടെയും വൈഷ്ണവിൻ്റെയും ചോദ്യവും മറുപടിയുമെല്ലാം വൈറലാവുകയാണ്.\nസമൂഹ മാധ്യമങ്ങളിൽ കിടിലൻ ഡാൻസുമായി വന്നാണ് ദിയയും വൈഷ്ണവും ശ്രദ്ധേയരാവുന്നത്. ഇരുവരും ഒരുമിച്ചുള്ള ഡാന്‍സ് വീഡിയോസ് വലിയ തരംഗമാവാറുണ്ട്. രണ്ടാളും ഒന്നിനൊന്ന് മികവുറ്റ പെർഫോമന്‍സാണ് ചെയ്യാറുള്ളത്. വീഡിയോ വൈറലായി തുടങ്ങിയത് മുതല് താരങ്ങൾ പ്രണയത്തിലാണോ എന്ന ചോദ്യം ഉയര്‍ന്ന് വന്നിരുന്നു. എന്നാൽ താൻ സിംഗിളാണെന്നും വിവാഹത്തെ കുറിച്ച് ചില സങ്കൽപ്പങ്ങൾ ഉള്ളതായിട്ടും ദിയ മുൻപ് പറഞ്ഞിട്ടുണ്ട്.\nമിനിമം ആറ് മാസമെങ്കിലും ലിവിംഗ് റിലേഷന്‍ഷിപ്പില് ജീവിക്കണമെന്നാണ് തന്റെ ആഗ്രഹമെന്ന് വിവാഹത്തെ കുറിച്ചുള്ള ചോദ്യത്തിന് ദിയ മറുപടിയായി പറഞ്ഞിരുന്നു. കെട്ടാന് പോകുന്ന ആളെ പൂര്‍ണമായും മനസിലാക്കണം. കെട്ടി കഴിഞ്ഞാല് ഡിവോഴ്‌സൊന്നും പറ്റില്ല. റോങ് ആയിട്ടുള്ള ആളെ വിവാഹം ചെയ്ത് കരയാനും വയ്യ എന്നു താരപുത്രി മുന്‍പ് വ്യക്തമാക്കിയിട്ടുണ്ട്.\nKrishna Kumar's Daughter Diya Krishna Opens Up About Her Love Affair With Vaishnav Harichandran


ബിജെപിയില് ചേര്‍ന്നതില് സന്തോഷം: ഡോ. ടി.കെ.വിജയരാഘവന് :: Janmabhumi Daily\nബിജെപിയില് ചേര്‍ന്നതില് സന്തോഷം: ഡോ. ടി.കെ.വിജയരാഘവന്\nതൃശൂര്: കേരളം കാത്തിരിക്കുന്നത് ബിജെപിയെയാണെന്നും ജീവിതത്തിലെ ഏറ്റവും സന്തോഷം തോന്നുന്ന നിമിഷങ്ങളിലൊന്നാണിതെന്നും ഇന്നലെ പാര്‍ട്ടിയില് അംഗത്വമെടുത്ത കൊച്ചിന് ദേവസ്വം ബോര്‍ഡ് മുന് പ്രസിഡന്റ് ഡോ. ടി.കെ.വിജയരാഘവന്. 2000-2004 കാലഘട്ടത്തിലാണ് ഇടതു സര്‍ക്കാരിന്റെ നോമിനിയായി കൊച്ചിന് ദേവസ്വം ബോര്‍ഡ് പ്രസിഡന്റായിരുന്നത്. ആരോഗ്യവകുപ്പില് നിന്ന് സിവില് സര്‍ജനായി വിരമിച്ചയാളാണ് ഡോ. വിജയരാഘവന്.\nപാര്‍ട്ടി സംസ്ഥാന അധ്യക്ഷന് കുമ്മനം രാജശേഖരന്റെ വികാസ് യാത്രയ്ക്ക് അനുബന്ധമായി സംഘടിപ്പിച്ച യോഗത്തിലാണ് അംഗത്വം വിതരണം ചെയ്തത്.\nസംസ്ഥാന സംഘടനാ സെക്രട്ടറി എം.ഗണേഷ്, നേതാക്കളായ കെ.വി. ശ്രീധരന്‍മാസ്റ്റര്, എ.എന്.രാധാകൃഷ്ണന്, പി.എം.വേലായുധന്, എം.എസ്.സംപൂര്‍ണ, ബി.ഗോപാലകൃഷ്ണന്, ജില്ലാപ്രസിഡന്റ് എ.നാഗേഷ്, കെ.കെ. അനീഷ്‌കുമാര്, കെ.പി.ജോര്‍ജ്ജ്, അനീഷ് ഇയ്യാല്, ജസ്റ്റിന് ജേക്കബ്ബ്, പി.മുകേഷ് തുടങ്ങിയവര് സംസാരിച്ചു.\nകേരളത്തില് കമ്മ്യൂണിസം മൂലധനശക്തികളുടെ കയ്യിലാണെന്ന് കുമ്മനം കുറ്റപ്പെടുത്തി. കമ്മ്യൂണിസ്റ്റ് നേതാക്കന്മാരെല്ലാം കോടീശ്വരന്മാരായി. ഇവരില് പലരുടേയും മക്കള് വന്‍കിട കോര്‍പ്പറേറ്റുകള്‍ക്കൊപ്പമാണ്. ലക്ഷങ്ങളും കോടികളും ചെലവഴിച്ച് മക്കളെ വിദേശത്ത് പഠിക്കാനയക്കുന്ന നേതാക്കള് കേരളത്തിലെ പാവപ്പെട്ടവരെ വഞ്ചിക്കുകയാണെന്നും കുമ്മനം പറഞ്ഞു.\nഡോ. ഭാരതി പവാര് ബിജെപിയില്; പ്രവീണ് ചെദ തിരിച്ചെത്തി\nപ്രായവിവാദം പരിഹരിച്ചതില് ആന്റണിക്ക് സന്തോഷം\nമത്സരം അനുവദിച്ചതില് സന്തോഷം: കെസിഎ\nആദ്യം അത്ഭുതം; പിന്നെ സന്തോഷം\nസമാധാനത്തോളം സന്തോഷം മറ്റൊന്നില്ല


ഏറെ നേരത്തെ ശ്രമത്തിനൊടുവിലാണ് പ്രതിഷേധക്കാരെ ചെങ്കോട്ടയില് നിന്ന് നീക്കാനായത്. വൈകുന്നേരത്തോടെ പ്രതിഷേധം അവസാനിച്ചതായും പൊലീസ് റിപ്പോര്‍ട്ടില് പറയുന്നു.\nഡല്‍ഹി: ഡല്‍ഹിയിലെ ട്രാക്ടര് റാലി സംഘര്‍ഷത്തില് ചെങ്കോട്ടയില് പതാക ഉയര്‍ത്തിയാളെ തിരിച്ചറിഞ്ഞതായി ഡൽഹി പൊലീസ് അറിയിച്ചു. പഞ്ചാബിലെ തരന് സ്വദേശി ജുഗ്രാജ് സിങ് ആണ് പതാക ഉയര്‍ത്തിയതെന്ന് പൊലീസ് വ്യക്തമാക്കി. സംഭവത്തില് നിലവില് ആകെ 23 കേസുകളാണ് പൊലീസ് രജിസ്റ്റര് ചെയ്തിരിക്കുന്നത്. കൊല്ലപ്പെട്ട കര്‍ഷകനെയും കേസില് പ്രതിചേര്‍ത്തു. പൊതുമുതല് നശിപ്പിക്കല്, ആയുധമുപയോഗിച്ച് പൊതുസേവകരെ ആക്രമിക്കല് തുടങ്ങിയ കേസുകളാണ് പൊലീസ് ചാര്‍ജ് ചെയ്തിരിക്കുന്നത്.\nപൊലീസിനു നേരെ വാള് വീശിയ നിഹാങ്ക് സിഖുകാര്‍ക്കെതിരെയും കേസെടുത്തിട്ടുണ്ട്.എട്ട് ബസ്സുകളും 17 സ്വകാര്യ വാഹനങ്ങളും നശിപ്പിക്കപ്പെട്ടതായി കണ്ടെത്തി. 100 ലേറെ പൊലീസുകാര്‍ക്ക് ആക്രമണത്തിനിടെ പരിക്കേറ്റിട്ടുണ്ട്. മുകര്‍ബ ചൗക്, ഗസ്സിപുര്, ഡല്‍ഹി ഐടിഒ, സീമാപുരി, നംഗ്ലോയി ടി പോയിന്റ്, തിക്രി അതിര്‍ത്തി, ചെങ്കോട്ട എന്നിവിടങ്ങളിലുണ്ടായ ആക്രമണങ്ങളിലാണ് പൊലീസുകര്‍ക്ക് പരിക്കേറ്റത്. തിക്രിയിലും ഗസ്സിപുരിലും തിക്രിയിലും പ്രതിഷേധക്കാര് ബാരിക്കേഡ് തകര്‍ത്തുവെന്നും പൊലീസ് വ്യക്തമാക്കി.\nഡല്‍ഹി പൊലീസുമായി പലതവണ നടത്തിയ കൂടിക്കാഴ്ചയിലും സമാധാനപരമായി സമരം നടത്തുമെന്നാണ് സംയുക്ത കിസാന് മോര്‍ച്ചാ നേതാക്കള് വ്യക്തമാക്കിയത്. 12 മണിക്കാണ് സമരം ആരംഭിക്കുന്നതെന്നും, റാലി പോകുന്ന റോഡുകളും നേരത്തെ നിശ്ചയിച്ചുറപ്പിച്ചു.എന്നാല് രാവിലെ 8 മണിയോടെ റാലി ആരംഭിക്കുകയും നിശ്ചയിച്ച വഴിയില് നിന്ന് മാറി സഞ്ചരിക്കുകയും ചെയ്തു. മണിക്കൂറുകള്‍ക്കുള്ളില് അനിഷ്ടസംഭവങ്ങളും ആരംഭിച്ചു. എട്ടര മണിയോടെ ഏകദേശം 6000-7000 ട്രാക്ടറുകള് സമരത്തില് പങ്കെടുക്കാനെത്തി.നിശ്ചയിച്ച വഴിയില് നിന്ന് മാറിയാണ് പ്രതിഷേധക്കാര് നീങ്ങിയത്.\nവാള്, കൃപാണ്, തുടങ്ങിയ ആയുധങ്ങള് അവരുടെ പക്കലുണ്ടായിരുന്നു. ന്യൂഡല്‍ഹിയിലേക്ക് നീങ്ങാനുള്ള ശ്രമം തടഞ്ഞപ്പോഴാണ് ആക്രമണം ആരംഭിച്ചത്. പൊലീസ് ബാരിക്കേഡുകള് പ്രതിഷേധക്കാര് പൂര്‍ണമായും തകര്‍ത്തു. ബാരിക്കേഡിനു സമീപം നിലകൊണ്ട പൊലീസുകാരെ ഇടിച്ചിട്ട് നീങ്ങാനുള്ള ശ്രമവും നടന്നു. തുടര്‍ന്നാണ് പ്രതിഷേധക്കാര് ചെങ്കോട്ടയിലേക്ക് നീങ്ങിയത്.കോട്ടയുടെ മുകളിലേക്ക് കയറി സിഖ് പതാക സ്ഥാപിച്ചു. ഏറെ നേരത്തെ ശ്രമത്തിനൊടുവിലാണ് പ്രതിഷേധക്കാരെ ചെങ്കോട്ടയില് നിന്ന് നീക്കാനായത്. വൈകുന്നേരത്തോടെ പ്രതിഷേധം അവസാനിച്ചതായും പൊലീസ് റിപ്പോര്‍ട്ടില് പറയുന്നു.\nTags: red fortTOPTractor RallyKhalistan terroristKhalistan flag


സംഘര്‍ഷല്ലാത്ത സ്കൂള് പ്രഭാതം | SUNNIVOICE | THE COMPLETE ISLAMIC FORTNIGHTLY\nHome / ലക്കങ്ങള് / 2013 JUN 01 / സംഘര്‍ഷല്ലാത്ത സ്കൂള് പ്രഭാതം\nമധ്യവേനല് അവധി കഴിഞ്ഞ് ഭൗതിക വിദ്യാഭ്യാസ സ്ഥാപനങ്ങള് തുറക്കുകയായി. ഇനി പ്രഭാതങ്ങള് തയ്യാറെടുപ്പ് ബഹളത്തിന്‍റെ കാലം. വിദ്യാര്‍ത്ഥികളും രക്ഷിതാക്കളും ഒരുപോലെ സംഘര്‍ഷത്തിലാവുന്നതു പതിവു കാഴ്ച. വിശ്വാസികളെ സംബന്ധിച്ച് വിദ്യാഭ്യാസം കേവലം ജോലി മാര്‍ഗമല്ല. അതവന്‍റെ മതപരമായ ബാധ്യത തന്നെയാണ്. അതിനുവേണ്ടിയുള്ള ഓരോ ചലനവും തയ്യാറെടുപ്പുകളും ആരാധനയുമാണ്. ഈ ബോധത്തോടെയാവണം എല്ലാവരും വിദ്യാഭ്യാസ പ്രവര്‍ത്തനങ്ങളെ കാണേണ്ടത്.\nആലസ്യം മനുഷ്യനെ പരാജയത്തിലേക്ക് വലിച്ചിഴക്കും. വേണ്ട കാര്യങ്ങള് യഥാസമയം ചെയ്തു തീര്‍ക്കുന്നുവെങ്കില് വലിയ പ്രവര്‍ത്തനങ്ങള്‍പോലും ലളിതമായി കൈകാര്യം ചെയ്യാനാവും. ജീവിതത്തില് മുഴുക്കെ അടുക്കും ചിട്ടയും ഉപകാരപ്രദമായ മുന്നൊരുക്കവും വേണം. വിദ്യാര്‍ത്ഥികളെ ഇതു ശീലിപ്പിക്കുന്നതിനു മുന്പേ രക്ഷിതാക്കളില് പ്രകടമായി കാണുകതന്നെ വേണം. വീട്ടകം വൃത്തിയും ക്രമത്തിലും സൂക്ഷിക്കുക അത്യാവശ്യമാണ്. അത് പഠനമുറിയിലും പ്രവര്‍ത്തനങ്ങളിലും പ്രായോഗികമാക്കാന് കുട്ടികളെ പഠിപ്പിക്കുകയും ചെയ്യുക. എന്നാല് പഠനം, എഴുത്ത്, ഹോംവര്‍ക്കുകള് എല്ലാം യഥാസമയം മക്കള് ചെയ്തു തീര്‍ക്കും. സംഘര്‍ഷമില്ലാത്ത പ്രഭാതത്തിലേക്ക് ഉണര്‍ന്നെഴുന്നേല്‍ക്കാന് അവര്‍ക്കാവുകയും ചെയ്യും.\nനേരത്തെ ഉറങ്ങി, നേരത്തെ എഴുന്നേല്‍ക്കുന്നതാണ് ബൗദ്ധികമായും ശാരീരികമായും നല്ല പ്രവണത. അതിനു വീട്ടില് സൗകര്യം വേണം. ഏറെ വൈകിയും ടിവി സീല്‍ക്കാരങ്ങള് ഉയരുന്നിടത്തും ഇത് നടക്കില്ല. ഇശാ നിസ്കാരാനന്തരം അത്യാവശ്യ കാര്യങ്ങള്‍ക്കു വേണ്ടി മാത്രമേ സംസാരം പോലും പാടുള്ളൂ. പ്രഭാത നിസ്കാരം, ഖുര്‍ആന് പാരായണം, പ്രാര്‍ത്ഥന, ദിക്റുകള് എന്നിവയില് തുടങ്ങി ഏതാനും പഠന പ്രവര്‍ത്തനങ്ങളും നടത്തി കുളിച്ചൊരുങ്ങിയൊരു യാത്ര. ആധുനിക ഭക്ഷണ മാലിന്യങ്ങള് വലിച്ചെറിഞ്ഞ് പോഷക സമൃദ്ധമായൊരു ഭക്ഷണവും. എങ്കില് മക്കള് പ്രതീക്ഷക്കു മുകളില് പറക്കുന്നത് അനുഭവിക്കാം. ഇതിന്‍റെയെല്ലാം ഇടയില് മതപഠനത്തിന്‍റെ പ്രാധാന്യം പ്രത്യേകം പറയേണ്ടതില്ലല്ലോ. നമ്മുടെ ഊര്‍ജസ്വലതയാണു പ്രധാനം.\n← Previous Story കറിവേപ്പിലയും ആശുപത്രിയും തമ്മിലെന്ത്?\nNext Story → കാരക്കുന്നിനറിയുമോ ഇങ്ങനെയൊരു ദ്വീപ്


കോവിഡുകാലം കടന്നുപോകും കൃഷിയുടെ കാലം തിരിച്ചു വരണം - Janayugom Online\nവി എസ് സുനിൽകുമാർ\nകൃഷി വകുപ്പ് മന്ത്രി\nApril 04, 2020, 5:30 am\nകോവിഡ് 19 ചൈനയിൽ തുടങ്ങി ലോകമാകെ വ്യാപിച്ചുകൊണ്ടിരിക്കുകയാണ്. അതിനെതിരെ സാമൂഹ്യ അകലം പാലിച്ചുകൊണ്ട് മാനസിക ഐക്യത്തോടെ നാമെല്ലാം വീടുകളിൽ തന്നെ കഴിഞ്ഞു വരികയുമാണ്. 2020 മാർച്ച് 25 ന് ആരംഭിച്ച ലോക് ഡൗൺ ഇപ്പോഴും തുടരുന്നു. വീടുകളിൽ തുടരുന്ന ഈ കാലയളവിൽ ആരോഗ്യവും മാനസികോല്ലാസവും ഉണ്ടാകുന്നതിന് ഏറ്റവും നല്ല മാർഗ്ഗം ചെറിയ ചെറിയ കൃഷിപ്പണികളിൽ ഏർപ്പെടുക എന്നുള്ളതാണ്. മുഖ്യമന്ത്രി തന്നെ ഇത്തരമൊരു നിർദ്ദേശം കഴിഞ്ഞ ദിവസം മുന്നോട്ടു വയ്ക്കുകയുണ്ടായി. മുഖ്യമന്ത്രിയുടെ പത്രസമ്മേളനം കേരളീയർക്ക് ഒരു കൗൺസലിങ് കൂടിയാണ്. അദ്ദേഹം കുടുംബങ്ങളിൽ കൃഷി ചെയ്യുന്നതിനെപ്പറ്റി നിരന്തരം ആവർത്തിച്ചു കൊണ്ടിരിക്കുകയാണ്. ഇതിനോടകം നിരവധി കുടുംബങ്ങൾ ആ നിർദ്ദേശം ഏറ്റെടുത്തിട്ടുണ്ട്. അവരെ ഹൃദയപൂർവ്വം ഞാൻ അഭിനന്ദിക്കുന്നു.\nഐക്യരാഷ്ട്രസഭ പരിസ്ഥിതി കാര്യാലയത്തിൽ ഡിസാസ്റ്റർ റിസ്ക് റിഡക്ഷൻ വിഭാഗം ചീഫ് ഡോ. മുരളി തുമ്മാരുകുടിയുടെ ഒരു ഫെയ്സ് ബുക്ക് പോസ്റ്റ് ഈ ദിവസങ്ങളിൽ വായിക്കാൻ ഇടയായി. സ്വിറ്റ്സർലൻഡിൽ ജനകീയ പങ്കാളിത്തത്തോടെ നടപ്പാക്കി വരുന്ന ‘അലോട്ടുമെന്റ് ഗാർഡൻ’ എന്ന ആശയത്തെ അടിസ്ഥാനമാക്കിയുള്ള ആ പോസ്റ്റിൽ പുതുമയുള്ളതും ഹൃദയസ്പർശിയുമായ ഒരു നിര്‍ദ്ദേശമാണ് മുരളി തുമ്മാരുകുടി പങ്കുവച്ചത്. യുദ്ധകാലത്ത് അതിരൂക്ഷമായ ഭക്ഷ്യക്ഷാമം ആ ദേശത്തെ ഞെരുക്കിയ സന്ദർഭത്തിൽ ജനങ്ങൾക്ക് റേഷൻ അനുവദിച്ച കൂട്ടത്തിൽ ഭരണകൂടം ഓരോ കുടുംബത്തിനും ഒന്നര സെന്റ് ഭൂമി വീതം അനുവദിച്ചു. അവരവർക്ക് ലഭിച്ച ഒന്നര സെന്റിൽ അവർ കൃഷി ചെയ്തു, കോഴിയെ വളർത്തി, പശുവിനെയും പന്നിയെയുമൊക്ക പരിപാലിച്ചു. വീട്ടിലേക്കാവശ്യമായ പച്ചക്കറി അവിടെ നിന്ന് ഉല്പാദിപ്പിച്ചു. അലോട്ട്മെന്റ് ഗാർഡൻ എന്ന ആശയം വളരെ നല്ല നിലയിൽ അവിടെ സ്വീകരിക്കപ്പെട്ടു എന്നു മാത്രമല്ല ഓരോ വീടും ഭക്ഷ്യസ്വയംപര്യാപ്തത കൈവരിക്കുന്നതിന് അത് ഇടയാക്കുകയും ചെയ്തു. ഇതുപോലെ വിക്ടറി ഗാർഡൻ, കമ്മ്യൂണിറ്റി ഗാർഡൻ, ഹോം ഗാർഡൻ, ഗാർഡൻസ് ഓഫ് ദി പൂവർ തുടങ്ങിയ പേരുകളിൽ സമാനമായ ആശയങ്ങൾ മറ്റു പല രാജ്യങ്ങളിലും നടപ്പിലാക്കിയിട്ടുണ്ട്. ഇതിന്റെയെല്ലാം അടിസ്ഥാന ഘടകം കുടുംബം ആണുതാനും. ലളിതമാണെങ്കിലും അത് ഉയർത്തുന്ന സ്വാധീനം വലുതാണ്. കോവിഡ് കാലത്ത് അതിർത്തികൾ മണ്ണിട്ട് അടയ്ക്കാൻ നമ്മുടെ സഹോദര സംസ്ഥാനങ്ങൾ തിടുക്കം കാട്ടിയത് നാം കണ്ടല്ലോ. അതിർത്തികൾ നാളെയും മണ്ണിട്ട് അടച്ചുകെട്ടിയെന്നു വരാം. നമുക്കാവശ്യമുള്ള ഭക്ഷ്യവസ്തുകൾക്കും പച്ചക്കറി ഉൾപ്പെടെയുള്ള അവശ്യസാധനങ്ങൾക്കും വേണ്ടി അതിർത്തി കടന്നെത്തുന്ന ചരക്കുലോറികൾക്കായി കാത്തിരിക്കാതെ നമ്മുടെ സ്വന്തം മണ്ണിൽ വിത്തിറക്കി ഭക്ഷ്യ സുരക്ഷ ഉറപ്പാക്കുകയാണ് വേണ്ടത്. ഭക്ഷ്യ സ്വയംപര്യാപ്തതയ്ക്കായി ഇപ്പോഴേ തയ്യാറെടുക്കണം, അതാണ് വേണ്ടത്. ഇവിടെ നമുക്ക് നല്ല മണ്ണുണ്ട്, നല്ല വെള്ളമുണ്ട്, മനോഹരമായ കാലാവസ്ഥയുണ്ട്, നാളികേരത്തിന്റെ ഈ നാട്ടിൽ വിളയാത്ത ഏതു വിളയാണുള്ളത്? ആരൊക്കെ അതിർത്തികൾ മണ്ണിട്ട് അടച്ചാലും നമുക്കാവശ്യമുള്ള പച്ചക്കറികൾ നമ്മുടെ മണ്ണിൽ തന്നെ ഉല്പാദിപ്പിക്കുക എന്നതാണ് പ്രധാനം. അങ്ങനെ വരുമ്പോൾ കൃഷിയെന്നത് മലയാളിയുടെ ആത്മബോധത്തിന്റെയും ആത്മാഭിമാനത്തിന്റെയും അടിത്തറയായി മാറും. വിപണിയെ വളരെ കുറച്ചു മാത്രം ആശ്രയിച്ചിരുന്ന ഒരു തലമുറ നമുക്ക് മുമ്പ് ഇവിടെ ജീവിച്ചിരുന്നു.\nസ്വന്തം വീട്ടുവളപ്പിൽ, അല്ലെങ്കിൽ, പാട്ടത്തിനെടുത്ത സ്ഥലത്ത് അവശ്യം വേണ്ട പച്ചക്കറികളെല്ലാം അവർ ഉല്പാദിപ്പിച്ചിരുന്നു. ഓരോ കാലത്തും വീട്ടുവളപ്പിൽ നിന്ന് ലഭിച്ചിരുന്ന കാർഷിക വിഭവങ്ങൾ അവരുടെ ഭക്ഷണത്തിന്റെ പ്രധാന ഭാഗവുമായിരുന്നു. രാവിലെ കഞ്ഞി കുടിച്ച് പാടത്തേക്കോ പറമ്പിലേക്കോ ഇറങ്ങിയാൽ രാത്രിവരെ അവിടെ പണിയെടുത്ത് മണ്ണിനെ പൊന്നാക്കിയവരുടെ പിൻമുറക്കാരാണ് നമ്മൾ. വേനൽമഴ കിട്ടിക്കഴിഞ്ഞാൽ കിഴങ്ങു വർഗ്ഗങ്ങൾ നടുന്നു, പറമ്പ് കിളച്ച് പൊലികൂട്ടിയിരുന്നു, തെങ്ങിന് തടം തുറന്നിരുന്നു, കൂടാതെ അവർ വെള്ളം കരുതലോടെ ഉപയോഗിച്ചിരുന്നു, അങ്ങനെയാണവർ ഇവിടെ ജീവിച്ചിരുന്നത്. സൗകര്യങ്ങൾ കൂടുന്നതോടെ പ്രകൃതിയിൽ നിന്നും മണ്ണിൽ നിന്നും പതുക്കെ അകലാനാണ് നമ്മൾ തിടുക്കം കാണിച്ചത്. അതോടെ ജീവിത ശൈലീരോഗങ്ങൾ നമ്മെ കടന്നാക്രമിക്കാനും തുടങ്ങി. ഉണ്ണിപ്പിണ്ടിയും വാഴക്കുടപ്പനും ചേമ്പും താളും ഉൾപ്പെടെയുള്ള നാടൻ വിഭവങ്ങൾ ഈ കൊറോണക്കാലത്ത് നമ്മുടെ തീൻമേശകളിലേക്ക് മടങ്ങിയെത്തിയിരിക്കുന്നു. വളരെ സന്തോഷം പകരുന്ന കാര്യമാണത്. സ്വന്തമായി കൃഷി ചെയ്ത് ഉണ്ടാക്കുന്ന വിഭവങ്ങൾ കഴിക്കുമ്പോൾ നാവിനും മനസ്സിനും ഉണ്ടാകുന്ന അനുഭൂതി വിശേഷത്തിന് പകരം വയ്ക്കാവുന്ന മറ്റൊന്നും തന്നെയില്ല. നമ്മൾ ഒരു വിത്തു നടുന്നു അത് മുളച്ച് വളർന്ന്, വലുതായി, അതിൽ പൂ വരുന്നു, കായ് ഉണ്ടാകുന്നു, മൂപ്പെത്തുമ്പോൾ അത് ഭക്ഷണത്തിന്റെ ഭാഗമാകുന്നു. ഈ പ്രക്രിയ നമ്മുടെ ദൈനംദിന ജീവിതത്തിൽ ഉണ്ടാക്കുന്ന സ്വാധീനം വളരെ വലുതാണ്. അതൊരു അനുഭവമാണ്. കേരളത്തിന്റെ തനത് കാർഷിക അനുഭവം. ഈ അനുഭവം തന്നെയാണ് പുതിയ തലമുറയിലേക്ക് പകർന്നു നൽകേണ്ടത്. മലയാളി സമൂഹത്തെ നല്ല ആരോഗ്യവും ശാരീരികക്ഷമതയും ഉള്ളവരാക്കി മാറ്റുക എന്ന ലക്ഷ്യത്തോടെയാണ് ജീവനി — നമ്മുടെ കൃഷി നമ്മുടെ ആരോഗ്യം എന്ന ബൃഹത്തായ പദ്ധതിക്ക് കൃഷിവകുപ്പ് രൂപം നൽകിയത്. ആരോഗ്യവകുപ്പിന്റെ കൂടി സഹകരണത്തോടെ ഓരോ പ്രദേശത്തിനും അനുയോജ്യമായ ഭക്ഷണതളിക തയ്യാറാക്കി, തളികയിലേക്ക് ആവശ്യമായ പഴങ്ങളും പച്ചക്കറികളും ജനകീയ പങ്കളിത്തത്തോടെ വീട്ടുവളപ്പിൽ തന്നെ വിളയിച്ചെടുക്കുക എന്നതാണ് ജീവനിയുടെ രീതിശാസ്ത്രം. 2020 ജനുവരി ഒന്നു മുതൽ 2020 ഏപ്രിൽ 15 വരെയുള്ള കാലയളവിൽ ഈ കാർഷിക കർമ്മപരിപാടി നടപ്പിലാക്കാനാണ് തീരുമാനിച്ചിരിക്കുന്നത്. ഇതോടൊപ്പം കൃഷി പാഠശാല എന്ന പേരിൽ പൊതുജനങ്ങളെ ശാസ്ത്രീയമായി കൃഷി പഠിപ്പിക്കുന്ന പരിപാടിയ്ക്കും തുടക്കം കുറിച്ചിട്ടുണ്ട്.\n2020 ജനുവരി നാലിന് ഈ പദ്ധതി മുഖ്യമന്ത്രി തൃശൂരിൽ ഉദ്ഘാടനം ചെയ്തു. പദ്ധതി നല്ല നിലയിൽ നടപ്പാക്കി വരുന്നതിനിടയിലാണ് കോവിഡ്-19 രോഗവ്യാപനം ഉണ്ടായത്. അതിന്റെ ഭാഗമായി ലോക്ക്ഡൗൺ കൂടി വന്നതോടെ നടീൽ വസ്തുകളുടെയും വിത്തുകളുടെയും വിതരണം തടസപ്പെട്ടു. എങ്കിലും നമ്മുടെ മുന്നിൽ സാധ്യതകളുടെ പുതിയവാതിലുകൾ തുറന്നു തന്നെയാണ് കിടക്കുന്നത്. നിലവിൽ വീടുകളിൽ പച്ചക്കറി കൃഷി ചെയ്യുന്നവർക്ക് അവ പരിപാലിക്കാൻ കൂടുതൽ സമയം ലഭിക്കുന്നുണ്ട്. കൃഷി ചെയ്യാൻ സ്ഥമില്ലെന്നും സൗകര്യമില്ലെന്നുമൊക്കെ പറയുന്നവരുണ്ട്. അവരോട് പറയാനുള്ളത്, കൃഷി ചെയ്യാൻ ആദ്യം വേണ്ടത് സ്ഥലമോ സൗകര്യമോ അല്ല, കൃഷി ചെയ്യാനുള്ള മനസാണ്. മനസുണ്ടെങ്കിൽ മാർഗ്ഗവുമുണ്ട്. കൃഷി ചെയ്യാൻ മനസ്സുള്ളവർക്ക് സ്ഥലവും സൗക്യവുമൊക്കെ താനേ ഉണ്ടായിക്കോളും. കൃഷി ചെയ്യുക എന്നത് ഒരു നിലപാടാണ് സാമൂഹ്യ ഉത്തരവാദിത്ത്വം നിറവേറ്റാനുള്ള വ്യക്തികളുടെ നിലപാട്. കൃഷി എന്നത് നമ്മുടെ സാമൂഹ്യ ഉത്തരവാദിത്ത്വമാണ്. നമ്മുടെ ആരോഗ്യം നമ്മുടെ ഉത്തരവാദിത്ത്വമാണ് എന്നതു പോലെ തന്നെയാണ് കൃഷിയും. നമ്മുടെ കൃഷി നമ്മുടെ ആരോഗ്യം, നമ്മുടെ ആരോഗ്യം നമ്മുടെ ഉത്തരവാദിത്വം എന്നതാണ് മാറിയകാലത്തിന്റെ മുദ്രാവാക്യം. ഭക്ഷണ മേശയിൽ വിളമ്പുന്നത് വിഷമാണോ വിഷരഹിതമായ സുരക്ഷിത ഭക്ഷണമാണോ എന്ന് തീരുമാനിക്കേണ്ടതും നമ്മൾ തന്നെയാണ്. 2017–18 സാമ്പത്തിക വർഷം 69047 ഹെക്ടർ പ്രദേശത്തു നിന്ന് നമ്മൾ 10 ലക്ഷം മെട്രിക് പച്ചക്കറിയാണ് ഉല്പാദിപ്പിച്ചത്. 2018–19 ൽ ആകട്ടെ, 82166 ഹെക്ടറിൽ നിന്ന് 12.12 ലക്ഷം മെട്രിക് ടൺ പച്ചക്കറികൾ ഉല്പാദിപ്പിക്കാൻ നമുക്ക് സാധിച്ചു. പ്രതിവർഷം 20 ലക്ഷം മെട്രിക് ടൺ പച്ചക്കറി നമുക്ക് ആവശ്യമുണ്ട് ഇതിൽ തന്നെ 40 ശതമാനം പച്ചക്കറികൾ സംസ്ഥാനത്തിന് പുറത്തു നിന്നാണ് വരുന്നത്. ആഭ്യന്തര ഉല്പാദനം വർധിപ്പിച്ചാൽ മാത്രമേ അന്യസംസ്ഥാനങ്ങളിൽ നിന്നുള്ള പച്ചക്കറികളുടെ വരവ് കുറയ്ക്കുവാൻ സാധിക്കുകയുള്ളു. നാടൻ ഇനങ്ങൾ കൂടുതലായി കൃഷി ചെയ്യേണ്ടത് അനിവാര്യമാണ്. നല്ല ആരോഗ്യത്തിന് നല്ല ഭക്ഷണം ആവശ്യമാണ്. നല്ല ഭക്ഷണം വഴി ഉയർന്ന രോഗ പ്രതിരോധശേഷിയും ആരോഗ്യവും കൈവരിക്കാൻ നമുക്ക് കഴിയും. ഇന്ന് ലോകത്താകെ ഹോർട്ടിതെറാപ്പി എന്ന ഒരു പുതിയ ആരോഗ്യ ശാസ്ത്രശാഖ വളർന്നു വരുന്നുണ്ട്. പ്രധാനമായും ജീവിതശൈലീരോഗങ്ങളുടെ ചികിത്സയുമായി ബന്ധപ്പെട്ട മേഖലയിലാണ് ഹോർട്ടിതെറാപ്പി ഉപയോഗിക്കുന്നത്. ശരീരത്തിനും മനസിനും അതുവഴി ജീവിതത്തിനും ആരോഗ്യവും ഉന്മേഷവും പകർന്നു നല്കുക എന്നതാണ് ഹോർട്ടിതെറാപ്പിയുടെ തത്വം. ഈ ദിശയിലാണ് കൃഷി വകുപ്പും പദ്ധതികൾ തയ്യാറാക്കുന്നത്.\nപച്ചക്കറികളുടെ മാത്രമല്ല, ഇലക്കറികളുടെയും കിഴങ്ങുവർഗ്ഗങ്ങളുടെയും വൈവിധ്യം കൊണ്ട് സമ്പന്നമാണ് കേരളം. പരമ്പരാഗത വിത്തിനങ്ങളുടെയും കാർഷിക ജൈവ വൈവിധ്യത്തിന്റെയും സംരക്ഷണം ഭക്ഷ്യസുരക്ഷയുടെ കാതലായ ഘടകമാണ്. കാലാവസ്ഥാ വ്യതിയാനത്തിന്റെ പ്രത്യാഘാതങ്ങൾ നേരിടുന്നതിന് നമ്മുടെ ജനിതക സമ്പത്ത് ഉതകുമെന്നത് ഇവയുടെ പ്രാധാന്യം വർധിപ്പിക്കുന്നു. തലമുറകളുടെ അനുഭവ സമ്പത്തും നിരീക്ഷണ പാടവവും സമന്വയിപ്പിച്ചു കൊണ്ടാണ് ഓരോ പരമ്പരാഗത വിത്തും ഉരുത്തിരിയുന്നത്. ഇത്തരം വിത്തുകൾ സംരക്ഷിക്കുന്നതിനും കൂടുതൽ പ്രദേശങ്ങളിൽ അവയുടെ കൃഷി വ്യാപിപ്പിക്കുന്നതിനും സംസ്ഥാന കൃഷിവകുപ്പ് നടപടി സ്വീകരിച്ചു വരുന്നുണ്ട്. വയനാട്ടിലെ കേളുപയർ, കുളത്താട പയർ, കാസർകോട് ജില്ലയിലെ ആനക്കൊമ്പൻ വെണ്ട, വെള്ള വെണ്ട, കൂനൻ പീച്ചിൽ, കോഴിക്കോട് ജില്ലയിലെ എടക്കര പാവൽ, തലക്കുളത്തൂർ കക്കിരി, വേങ്ങേരി വഴുതന, കണ്ണൂർ ജില്ലയിലെ മട്ടന്നൂർ വെള്ളരി, മലപ്പുറത്തെ അരിപ്ര കണിവെള്ളരി, എടയൂർ മുളക്, പാലക്കാട് ജില്ലയിലെ കോട്ടായി വഴുതന, ആനക്കൊമ്പൻ വെണ്ട, വിത്തിനശേരി വെണ്ട, ആട്ടകൊമ്പൻ അമര, വെള്ള കാന്താരി, തൃശ്ശൂർ ജില്ലയിലെ പൊട്ടുവെള്ളരി, ആലങ്ങാട് ചീര, കോടാലി മുളക്, എറണാകുളത്തെ കക്കാട് പാവൽ, തിരുവാണിയൂർ പടവലം, കോട്ടയത്തെ കാളക്കൊമ്പൻ വഴുതന, ആദിത്യപുരം പാവൽ, ആദിത്യപുരം പടവലം, ഇടുക്കി ജില്ലയിലെ ഇഞ്ചി വെള്ളരി, കാന്തല്ലൂർ വട്ടവട മലപ്പൂണ്ട് വെളുത്തുള്ളി, കൊല്ലത്തെ അഞ്ചൽ ലോക്കൽ പയർ, ഒടയൻകൊല്ലി ഉണ്ട മുളക്, ആലപ്പുഴയിലെ കഞ്ഞിക്കുഴി പയർ, പട്ടുചീര, തിരുവനന്തപുരം ജില്ലയിലെ വ്ളാത്തങ്കര ചീര, ആനക്കൊമ്പൻ വെണ്ട തുടങ്ങിയ 35 ഇനം പരമ്പരാഗത വിത്തിനങ്ങളാണ് വിതരണം ചെയ്യുന്നത്. സംസ്ഥാന കൃഷിവകുപ്പിന് കീഴിലുള്ള വി. എഫ്. പി. സി. കെ. വഴിയാണ് ഈ സംരംഭം നടപ്പിലാക്കുന്നത്. ലോക്ക്ഡൗൺ അവസാനിച്ച് ജനജീവിതം സാധാരണ നിലയിലേക്ക് മാറുന്ന മുറയ്ക്ക് വിത്തുകൾ ശേഖരിക്കാവുന്നതാണ്. അത്യസാധാരണ സാഹചര്യത്തിലൂടെയാണ് നാം കടന്നുപൊയ്ക്കൊണ്ടിരിക്കുന്നത്. സാധാരണ നിലയിൽ വീടുകളിൽ തന്നെ കഴിഞ്ഞു കൂടുന്ന ഒരു രീതി മലയാളികൾക്ക് പൊതുവേ കുറവുമാണ്. പക്ഷെ, കോവിഡ് 19 ന്റെ സമൂഹ വ്യാപനം ഒഴിവാക്കുന്നതിന് നാം വീടുകളിൽ തന്നെ കഴിയേണ്ടത് അനിവാര്യവുമാണല്ലോ?.\nവീടുകളിൽ മുഴുവൻ സമയവും ചെലവഴിക്കേണ്ടി വരുമ്പോൾ മാനസിക സംഘർഷവും അസ്വസ്ഥതകളും ഉണ്ടായേക്കാം. അതുകൊണ്ടാണ് മാനസിക സമ്മർദ്ദം കുറയ്ക്കുന്നതിനും ആരോഗ്യപരിരക്ഷയ്ക്കും സഹായകമായ വിധത്തിൽ കാർഷികവൃത്തിയിലേക്ക് തിരിയണമെന്ന് നാം പറയുന്നത്. കാരണം, മനസ്സിന് സന്തോഷം പകരുന്നതിനും അതുവഴി നഷ്ടപ്പെട്ടുപോയ ആരോഗ്യം വീണ്ടെടുക്കുന്നതിനും കൃഷിയ്ക്ക് വലിയ പങ്കുവഹിക്കാൻ കഴിയും. ഗ്രാമപ്രദേശങ്ങളിലുള്ളവർ വീട്ടുവളപ്പിൽ തന്നെ ലഭ്യമായ സ്ഥലത്ത് ഏതെങ്കിലും തരം കൃഷി ആരംഭിക്കണം. നഗരങ്ങളിൽ കഴിയുന്നവർക്ക് ബാൽക്കണിയോ, ടെറസിന്റെ റൂഫോ പ്രയോജനപ്പെടുത്താവുന്നതാണ്. പ്ലാസ്റ്റിക്ക് കവറുകളോ, ചാക്കുകളോ, അത്തരത്തിലുള്ള പാഴ് വസ്തുക്കൾ ചെടികൾ നടുന്നതിന് ഉപയോഗപ്പെടുത്താം. ഒരുതരത്തിലും കൃഷി ചെയ്യാൻ സാധിക്കാത്തവർ, മൈക്രോ ഗ്രീൻ കൃഷിയെങ്കിലും ചെയ്യാൻ തയ്യാറാകണം. ചെറിയ ട്രേയിൽ കടലാസോ ടിഷ്യൂ പേപ്പറോ നനച്ചിട്ട് അതിൽ ചെറു പയൽ പോലെയുള്ള ധാന്യങ്ങൾ മുളപ്പിച്ചെടുക്കുകയും അവ വളർന്ന് വലുതാകുന്നതിനു മുമ്പുതന്നെ കറിവെയ്ക്കുകയും ചെയ്യുന്നതാണ് മൈക്രോ ഗ്രീൻ സമ്പ്രദായം. ഇപ്പോൾ, കൃഷി ഒരു സംസ്കാരമായി വളർത്തിക്കൊണ്ടു വന്നു കഴിഞ്ഞാൽ, കൊറോണക്കാലത്തിനു ശേഷം കൂടുതൽ സ്ഥലത്ത് കൂടുതൽ മികച്ച നിലയിലേക്ക് അത് വ്യാപിപ്പിക്കുന്നതിന് നമുക്ക് സാധിക്കും. സാമൂഹ്യ അകലം പാലിച്ചും മാനസികമായ അടുപ്പം കാത്തു സൂക്ഷിച്ചും നാം ഒറ്റക്കെട്ടായി കോവിഡ് 19 നെ പ്രതിരോധിച്ചുകൊണ്ടിരിക്കുമ്പോൾ ലോകമാകെ കേരള മാതൃക ചർച്ച ചെയ്യുമ്പോൾ, കാർഷിക രംഗത്തും നമുക്കൊരു കേരള മാതൃക മുന്നോട്ടുവയ്ക്കാൻ കഴിയേണ്ടതുണ്ട്. അതുകൊണ്ട്, ലഭ്യമായ സ്ഥലത്ത് ലഭ്യമായ സാമഗ്രികൾ ഉപയോഗപ്പെടുത്തി, നമുക്ക് കൃഷി ആരംഭിക്കാം. അങ്ങനെ അരോഗ്യദൃഢഗാത്രരാകട്ടെ മലയാളികൾ. വിഷരഹിതമാകട്ടെ മണ്ണും മനസും. കോവിഡുകാലം കടന്നുപോകും കൃഷിയുടെ കാലം തിരിച്ചു വരണം.\nഅറിവിനെ ഭയക്കുന്ന ഭരണകൂടം


മൊറട്ടോറിയം; അന്തിമ തീരുമാനത്തിനായി കേന്ദ്ര തെരഞ്ഞെടുപ്പു കമ്മീഷന് വിട്ടു - Samakalika Malayalam\nമൊറട്ടോറിയം; അന്തിമ തീരുമാനത്തിനായി കേന്ദ്ര തെരഞ്ഞെടുപ്പു കമ്മീഷന് വിട്ടു\nBy സമകാലികമലയാളം ഡെസ്‌ക് | Published: 31st March 2019 05:54 AM |\nLast Updated: 31st March 2019 05:54 AM | A+A A- |\nതിരുവനന്തപുരം: സംസ്ഥാനത്തെ കർഷകരുടെ വായ്പകൾക്കുള്ള മൊറട്ടോറിയത്തിന്റെ കാലാവധി ഡിസംബർ 31 വരെ നീട്ടുന്ന കാര്യത്തിൽ അന്തിമ തീരുമാനം കേന്ദ്ര തെരഞ്ഞെടുപ്പു കമ്മീഷനു വിട്ടു. ഇതു സംബന്ധിച്ച ഫയൽ ചീഫ് ഇലക്ടറൽ ഓഫീസർ ടിക്കാറാം മീണ തെരഞ്ഞെടുപ്പു കമ്മീഷന് അയച്ചു. സർക്കാർ വിശദീകരണത്തിന്റെ അടിസ്ഥാനത്തിൽ അനുകൂല തീരുമാനം എടുക്കണമെന്ന സിഇഒയുടെ ശുപാർശ സഹിതമാണ് ഫയൽ അയച്ചത്.\nപെരുമാറ്റച്ചട്ടം നിലവിലുണ്ടെങ്കിലും കേന്ദ്ര തെരഞ്ഞെടുപ്പു കമ്മീഷൻ അനുവദിച്ചാൽ മൊറട്ടോറിയം നീട്ടി സർക്കാരിന് ഉത്തരവ് പുറപ്പെടുവിക്കാം. കർഷകർക്കുള്ള വ്യക്തിപരമായ ആനുകൂല്യമെന്നതിന്റെ പേരിൽ അനുമതി നിഷേധിക്കാനും കമ്മീഷന് അധികാരമുണ്ട്. ഉത്തരവിന്റെ ആവശ്യകത സർക്കാർ നന്നായി വിശദീകരിച്ചിട്ടുണ്ടെന്നും അതു തൃപ്തികരമാണെന്നും ടിക്കാറാം മീണ പറഞ്ഞു. ഇക്കാര്യത്തിൽ ഇനി കേന്ദ്ര തെരഞ്ഞെടുപ്പു കമ്മീഷന്റേതാണ് അന്തിമ തീരുമാനം.\nകർഷക ആത്മഹത്യകൾ കൂടുകയും മറ്റും ചെയ്ത സാഹചര്യത്തിൽ ദുരിതം അനുഭവിക്കുന്ന കർഷകരെ സഹായിക്കുന്നതിനുള്ള പ്രത്യേക പാക്കേജ് കഴിഞ്ഞ അഞ്ചിനാണ് മന്ത്രിസഭ തീരുമാനിച്ചത്. എന്നാൽ ഭരണ തലത്തിലെ ആശയക്കുഴപ്പം മൂലം മൊറട്ടോറിയം ഉത്തരവിറക്കുന്നതു വൈകി. തെരഞ്ഞെടുപ്പു പ്രഖ്യാപിച്ചതോടെ ഉത്തരവ് ഇറക്കാനുമായില്ല. പാക്കേജിലെ മറ്റു തീരുമാനങ്ങൾ ഇതിനോടകം ഉത്തരവായി ഇറക്കിയിരുന്നു.\nമൊറട്ടോറിയം നീട്ടുന്നതിനു തെരഞ്ഞെടുപ്പു കമ്മീഷന്റെ അനുമതി തേടണമെന്ന റവന്യൂ മന്ത്രിയുടെ നിർദേശം തള്ളിയതിന്റെ പേരിൽ മന്ത്രിസഭാ യോഗത്തിൽ ചീഫ് സെക്രട്ടറിക്കു വിമർശനം നേരിടേണ്ടി വന്നിരുന്നു. തുടർന്നു ഫയൽ സിഇഒയ്ക്ക് അയച്ചുവെങ്കിലും മൊറട്ടോറിയം നിലവിലുണ്ടായിരിക്കെ ഉത്തരവിറക്കേണ്ടതിന്റെ അടിയന്തര സാഹചര്യം വ്യക്തമാക്കാത്തതിനാൽ അതു തിരിച്ചയച്ചു. തുടർന്നു കൃഷി വകുപ്പുമായി കൂടിയാലോചിച്ചു റവന്യൂ വകുപ്പു തയാറാക്കിയ വിശദീകരണം സഹിതമാണു വീണ്ടും ഫയൽ സിഇഒയ്ക്ക് അയച്ചത്.\nകർഷകരുടെ ദുരിതവും ദയനീയാവസ്ഥയും പരിഗണിച്ചു മന്ത്രിസഭ എടുത്തതാണു മൊറട്ടോറിയം നീട്ടാനു‌ള്ള തീരുമാനം എന്നാണു സർക്കാർ വിശദീകരണം. കർഷക മരണങ്ങളും മറ്റും മുൻകൂട്ടി കാണാവുന്നതല്ല. തെരഞ്ഞെടുപ്പു പെരുമാറ്റച്ചട്ടം നിലവിൽ വരുംമുൻപ് ഉത്തരവ് ഇറക്കിയില്ലെന്നതിൽ കാര്യമില്ല. 2018 ഒക്ടോബറിൽ ഇറക്കിയ ഉത്തരവ് അനുസരിച്ചു ജപ്തി നടപടികൾക്ക് അടുത്ത ഒക്ടോബർ 11വരെ മൊറട്ടോറിയം നിലവിലുണ്ട്. അതു നീട്ടുന്നതിനുള്ള തീരുമാനമാണു മന്ത്രിസഭ എടുത്തത്.\nമന്ത്രിസഭാ തീരുമാനത്തിന്റെ അടിസ്ഥാനത്തിൽ കൃഷി വകുപ്പ് ഉത്തരവിറക്കിയിരുന്നു. ഇതു റവന്യൂ വകുപ്പിൽ എത്തിയപ്പോൾ 2018ലെ ഉത്തരവിന്റെ അടിസ്ഥാനത്തിൽ കാര്യങ്ങൾ ചെയ്താൽ പോരേയെന്ന തോന്നൽ ഉണ്ടായി. ഇതു സദുദ്ദേശ്യത്തിൽ ചെയ്തതാണ്. ഇക്കാര്യത്തിൽ മനഃപൂർവമായ കാലതാമസം ഉണ്ടായിട്ടില്ലെന്നും സർക്കാർ വ്യക്തമാക്കി.\nപെരുമാറ്റച്ചട്ടം മൊറട്ടോറിയം ടിക്കാറാം മീണ കേന്ദ്ര തെരഞ്ഞെടുപ്പു കമ്മീഷൻ ചീഫ് ഇലക്ടറൽ ഓഫീസർ


മംഗളൂരു: ഉള്ളാളില് ഒരു കുടുംബത്തിലെ 12 പേര്‍ക്ക് കോവിഡ് സ്ഥിരീകരിച്ചു. ദിവസങ്ങള്‍ക്കു മുമ്പ് കുടുംബത്തിലെ ഒരു സ്ത്രീക്ക് കോവിഡ് സ്ഥിരീകരിച്ചിരുന്നു. ഇതിനു പിന്നാലെയാണ് കുടുംബത്തിലെ 12 പേര്‍ക്കും കോവിഡ് പോസിറ്റീവായത്. ഇതോടെ ഈ പ്രദേശത്ത് നിയന്ത്രണങ്ങള് കര്‍ശനമാക്കി.\nകഴിഞ്ഞ ദിവസം സബ് ഇന്‍സ്പെക്ടര്‍ക്ക് കോവിഡ് പോസിറ്റീവായതിനെ തുടര്‍ന്ന് ഉള്ളാള് പോലീസ് സ്റ്റേഷന് അടച്ചിരുന്നു. കോവിഡ് രോഗികള് വര്‍ദ്ധിക്കുന്നത് ജനങ്ങളില് ആശങ്കയ്ക്കിടയാക്കിയിട്ടുണ്ട്.\nCOVID-19 Kerala Mangalore


congress faces presidential fight in maharashtra | മുംബൈ കോണ്‍ഗ്രസില് പ്രസിഡന്റ് പോര്... സോണിയ ക്യാമ്പും രാഹുല് ക്യാമ്പും തമ്മില് - Malayalam Oneindia\n3 min ago ബിജെപി ജയിച്ചാല് ഹൈദരാബാദ് ഭാഗ്യനഗറാകും, യുപിയിലെ നയം തെലങ്കാനയിലും, പ്രഖ്യാപിച്ച് യോഗി!!\n39 min ago വെള്ളപ്പൊക്കമുണ്ടായപ്പോൾ എത്താത്തവർ എന്തിന് തിരഞ്ഞെടുപ്പ് പ്രചാരണത്തിനായി തിരക്കിട്ട് എത്തുന്നു? യോഗിക്കെതിരെ കെസിആർ\nPublished: September72019, 17:50 [IST]\nമുംബൈ: സംസ്ഥാന തിരഞ്ഞെടുപ്പ് നടക്കാന് മാസങ്ങള് മാത്രം ശേഷിക്കെ മഹാരാഷ്ട്ര കോണ്‍ഗ്രസില് പൊട്ടിത്തെറി. പ്രമുഖ നേതാക്കള് തമ്മില് പരസ്യ പോര് തുടങ്ങിയിരിക്കുകയാണ്. മുംബൈ റീജ്യണല് കോണ്‍ഗ്രസ് കമ്മിറ്റി പ്രസിഡന്റുമാരായ സഞ്ജയ് നിരുപവും മിലിന്ദ് ദേവ്‌റയും തമ്മിലാണ് പ്രശ്‌നങ്ങള്. സോണിയാ ഗാന്ധി അധ്യക്ഷയായി ചുമതല ഏറ്റെടുത്തതോടെയാണ് പ്രശ്‌നങ്ങള് രൂക്ഷമായത്.\nഇതോടെ സഖ്യം അടക്കമുള്ള കാര്യങ്ങളിലും പ്രതിസന്ധി വന്നിരിക്കുകയാണ്. വിബിഎയുമായുള്ള സഖ്യം ആവശ്യമാണെന്ന് ഒരു പക്ഷം വാദിക്കുന്നുണ്ട്. എന്നാല് മിലിന്ദ് ദേവ്‌റ പാര്‍ട്ടിയില് ഒറ്റപ്പെട്ടതോടെ സഖ്യം വരാനുള്ള സാധ്യത അടഞ്ഞിരിക്കുകയാണ്. അതേസമയം മിലിന്ദ് ദേവ്‌റ ബിജെപി നേതാക്കളുമായി ചര്‍ച്ച നടത്തി എന്ന റിപ്പോര്‍ട്ടുകളാണ് വരുന്നത്. നേരത്തെ തന്നെ പാര്‍ട്ടി വിടാനുള്ള ഒരുക്കത്തിലാണ് ദേവ്‌റയെന്ന് കോണ്‍ഗ്രസ് വൃത്തങ്ങള് പറയുന്നു.\nലോക്‌സഭാ തിരഞ്ഞെടുപ്പിന് ശേഷം രാജിവെക്കാനുള്ള സന്നദ്ധത മുംബൈ കോണ്‍ഗ്രസ് കമ്മിറ്റി അധ്യക്ഷനായ മിലിന്ദ് ദേവ്‌റ അറിയിച്ചിരുന്നു. എന്നാല് സോണിയാ ഗാന്ധി ദേവ്‌റയോട് തുടരാന് ആവശ്യപ്പെടുകയായിരുന്നു. എന്നാല് അപ്രതീക്ഷിതമായി അദ്ദേഹത്തെ മാറ്റിയിരിക്കുകയാണ്. ഏക്‌നാഥ് ഗെയ്ക്ക്വാദാണ് പുതിയ അധ്യക്ഷന്. ദേവ്‌റ പാര്‍ട്ടി വിടാനുള്ള ഒരുക്കങ്ങള് നടത്തുന്നു എന്ന സൂചനയെ തുടര്‍ന്നാണ് മാറ്റമെന്ന് റിപ്പോര്‍ട്ടുണ്ട്.\nമിലിന്ദ് ദേവ്‌റയ്ക്ക് പാര്‍ട്ടി ശക്തിപ്പെടുത്താനുള്ള കഴിവില്ലെന്ന് സഞ്ജയ് നിരുപം പറയുന്നു. നേതൃത്വത്തെ മുന്നോട്ട് നയിക്കാനും അദ്ദേഹത്തിന് സാധിക്കില്ല. തിരഞ്ഞെടുപ്പിന്റെ ആവേശം ഒരു പ്രവര്‍ത്തകരിലുമില്ല. ഇതിനെല്ലാം കാരണം ദേവ്‌റയാണ്. അദ്ദേഹം സ്ഥാനമൊഴിയുന്നത് കൊണ്ട് നേട്ടം മാത്രമാണുള്ളതെന്നും സഞ്ജയ് നിരുപം വ്യക്തമാക്കി. അതേസമയം പുതിയ പ്രസിഡന്റ് 40 ദിവസം കൊണ്ട് പാര്‍ട്ടിയെ ശക്തിപ്പെടുത്തണമെന്നും നിരുപം ആവശ്യപ്പെട്ടു.\nസോണിയാ ഗാന്ധി ദേശീയ അധ്യക്ഷ സ്ഥാനം ഏറ്റെടുത്തതോടെ പാര്‍ട്ടിയില് വീണ്ടും സീനിയര് വിഭാഗം ശക്തമായിരിക്കുകയാണ്. ദേവ്‌റ നേരത്തെ മുകേഷ് അംബാനിയെ അടക്കം തിരഞ്ഞെടുപ്പ് സമയത്ത് കൈയ്യിലെടുക്കാന് നോക്കിയിരുന്നു. ഇത് സംസ്ഥാനത്തെ നേതാക്കള്‍ക്ക് ഇഷ്ടപ്പെട്ടിട്ടില്ല. നേരത്തെ ലോക്‌സഭാ തിരഞ്ഞെടുപ്പിന്റെ സമയത്ത് ദേവ്‌റയെ പിന്തുണയ്ക്കുന്നവര് ഹൈക്കമാന്‍ഡില് സമ്മര്‍ദം ചെലുത്തിയാണ് സഞ്ജയ് നിരുപത്തെ അധ്യക്ഷ സ്ഥാനത്ത് നിന്ന് പുറത്താക്കിയത്.\nകോണ്‍ഗ്രസില് അശോക് ചവാനും സഞ്ജയ് നിരുപവും സോണിയാ ഗാന്ധിക്ക് കീഴില് ശക്തനായിരിക്കുകയാണ്. ഇവര്‍ക്ക് സോണിയ കൂടുതല് അധികാരം നല്‍കിയേക്കും. രാഹുല് ഗാന്ധിക്ക് മിലിന്ദ് ദേവ്‌റയെ പിന്തുണയ്ക്കാനും സാധിക്കുന്നില്ല. ഇതൊക്കെ ദേവ്‌റയെ പാര്‍ട്ടിയില് ദുര്‍ബലനാക്കിയിരിക്കുകയാണ്. ജോതിരാദിത്യ സിന്ധ്യയെ അധ്യക്ഷ സ്ഥാനത്തേക്ക് നിര്‍ദേശിച്ച ദേവ്‌റയുടെ നീക്കങ്ങള്, സോണിയ ക്യാമ്പിനെ ഒന്നടങ്കം അദ്ദേഹത്തിന് എതിരായി മാറ്റിയിരിക്കുകയാണ്.\nമഹാരാഷ്ട്രയില് നിരവധി നേതാക്കള് പാര്‍ട്ടി വിട്ട് ബിജെപിയില് ചേരുന്നുണ്ട്. മിലിന്ദ് ദേവ്‌റയുമായി ബിജെപി നേതൃത്വം ചര്‍ച്ച നടത്തിയെന്നാണ് സൂചന. ഇത് കോണ്‍ഗ്രസിനെ മോശമായി ബാധിക്കും. നിരവധി കോണ്‍ഗ്രസ് നേതാക്കള് മുംബൈയില് ബിജെപിയിലേക്ക് എത്താന് കാരണമാകും. മുംബൈയില് ശിവസേനയുടെ കോട്ട പൊളിക്കാനും ഇത് ബിജെപിയെ സഹായിക്കും. ദേവ്‌റയടക്കം രാഹുല് ക്യാമ്പിലുള്ള നേതാക്കള് സീനിയര് നേതാക്കളെ പ്രതിരോധിക്കാന് നീക്കം വേറെ നടത്തുന്നുണ്ട്.\nമഹാരാഷ്ട്രയില് വലിയ സഖ്യത്തിന് മിലിന്ദ് ദേവ്്‌റ തയ്യാറായിരുന്നു. എന്നാല് എന്‍സിപി അല്ലാതെ പുതിയ സഖ്യം കോണ്‍ഗ്രസിനുണ്ടാവില്ല. പ്രകാശ് അംബേദ്ക്കറുടെ വിബിഎയും രാജ് താക്കറെയുടെ മഹാരാഷ്ട്ര നവനിര്‍മാണ് സേനയും പുറത്ത് തന്നെ നില്‍ക്കും. വിഭാഗീയത കൂടുന്നതിനൊപ്പം മിലിന്ദ് ദേവ്‌റയെ പിന്തുണയ്ക്കുന്ന വിഭാഗം ബിജെപിക്ക് വോട്ട് ചെയ്താല് കോണ്‍ഗ്രസിന് പ്രതിപക്ഷ സ്ഥാനം വരെ നഷ്ടമാകും. അതേസമയം സംസ്ഥാന തിരഞ്ഞെടുപ്പിന് ശേഷം ദേവ്‌റ പാര്‍ട്ടി വിടുമെന്ന അഭ്യൂഹങ്ങള് മഹാരാഷ്ട്രയില് ശക്തമാണ്.\nകശ്മീരികള് പുതിയ നയത്തെ സ്വാഗതം ചെയ്യുന്നു... പക്ഷേ അത് വേണം, തുറന്ന് പറഞ്ഞ് ഡോവല്!!\ncongress faces presidential fight in maharashtra\nStory first published: Saturday, September 7, 2019, 17:50 [IST]


തബ്ലീഗ് സമ്മേളനം: കൊല്ലത്തുനിന്ന് പോയ 11 പേരെ തിരിച്ചറിഞ്ഞു; കോട്ടയത്ത് 12 പേർ നിരീക്ഷണത്തിൽ | Tablighi Jamaat Malayalis Isolated -Kerala news | Madhyamam\ndate_range 1 April 2020 5:03 AM GMT\nതബ്ലീഗ് സമ്മേളനം: കൊല്ലത്തുനിന്ന് പോയ 11 പേരെ തിരിച്ചറിഞ്ഞു; കോട്ടയത്ത് 12 പേർ നിരീക്ഷണത്തിൽ\nകൊല്ലം: കൊല്ലം ജില്ലയിൽനിന്ന് ഡൽഹി നിസാമുദ്ദീനിലെ തബ്ലീഗ് സമ്മേളനത്തിൽ പങ്കെടുത്ത 11 പേരെ തിരിച്ചറിഞ്ഞു. നാട്ടിലെത്തിയ എട്ടുപേർ നിരീക്ഷണത്തിലാണ്. മൂന്നുപേർ ഇതുവരെ തിരിച്ചെത്തിയില്ല. പത്തനാപുരം, പുനലൂർ, കടയ്ക്കൽ എന്നിവിടങ്ങളിൽനിന്നുള്ളവരെയാണ് തിരിച്ചറിഞ്ഞത്. പാലക്കാട് നിന്ന് പത്തുപേർ പങ്കെടുത്തതായി വിവരം ലഭിച്ചു.\nസമ്മേളനത്തില് പങ്കെടുത്തവര് ആരും കോട്ടയം ജില്ലയില് എത്തിയതായി ഇതുവരെ വിവരം ലഭിച്ചിട്ടില്ലെന്ന് ജില്ലാ മെഡിക്കല് ഓഫിസര് ഡോ. ജേക്കബ് വര്‍ഗീസ് അറിയിച്ചു. സമ്മേളനത്തില് പങ്കെടുത്തവര് ഉണ്ടെങ്കില് ജില്ലാ കണ്‍ട്രോള് റൂമില് (നമ്പര് 1077) ബന്ധപ്പെടണം.\nകൊറോണ പ്രതിരോധത്തിെൻറ ഭാഗമായി ജില്ലയില് ഹോം ക്വാറൈൻറനില് കഴിയുന്നവരില് നിസാമുദ്ദീന് സന്ദര്‍ശിച്ച് മാര്‍ച്ച് 10ന് മടങ്ങിയെത്തിയ 12 പേരുണ്ട്. ഈരാറ്റുപേട്ട (ആറുപേര്), കാഞ്ഞിരപ്പള്ളി (മൂന്നു പേര്), അതിരമ്പുഴ (ഒരാള്), കുമ്മനം (ഒരാള്) എന്നീ മേഖലകളില്‍നിന്നുള്ളവരാണ് നിരീക്ഷണത്തില് കഴിയുന്നത്. ഇവരില് ആരിലും രോഗലക്ഷണങ്ങള് കണ്ടെത്തിയിട്ടില്ല. എങ്കിലും ഏപ്രില് ഏഴുവരെ ഇവര് നിരീക്ഷണത്തില് തുടരും.\nമലപ്പുറം ജില്ലയിൽ നിന്ന് നാലു പേർ പങ്കെടുത്തതായി ആരോഗ്യവകുപ്പ് സ്ഥിരീകരിച്ചിട്ടുണ്ട്. ഇവർ നാട്ടിലേക്ക് മാങ്ങാനാവാത്തതിനാൽ അവിടെത്തന്നെ നിരീക്ഷണത്തിൽ കഴിയുകയാണ്.\nമാർച്ച് മാസം പല സമയത്തായി ജില്ലയിൽ നിന്ന് മറ്റു 14 പേരും നിസാമുദ്ദീനിലെ കേന്ദ്രം സന്ദർശിച്ചിരുന്നു. ഇവരെല്ലാവരും നാട്ടിൽ മടങ്ങിയെത്തിയിട്ടുണ്ട്. ഇതിൽ 12 പേർ വീട്ടിൽ നിരീക്ഷണത്തിലാണ്. രണ്ടുപേരെ കോവിഡ് കെയർ കേന്ദ്രത്തിലുമാക്കി.\nTAGS:Tablighi kerala news malayalam news covid 19\nNews Summary - Tablighi Jamaat Malayalis Isolated -Kerala news


Janmabhumi| രാഷ്ട്രതന്ത്രജ്ഞന് വ്യത്യസ്തനാണ്\nMarch 22, 2020, 05:00 a.m.\nലോകം മുഴുവന് യുദ്ധസമാനമായ സാഹചര്യത്തിലൂടെ കടന്നുപോകുമ്പോള് തന്റെ രാജ്യത്തെയും ജനങ്ങളെയും രക്ഷപ്പെടുത്താനുള്ള ശ്രമത്തിലാണ് പ്രധാനമന്ത്രി നരേന്ദ്ര മോദി. വുഹാന് എന്ന കൊറോണയുടെ പ്രഭവ കേന്ദ്രത്തില് നിന്നും സ്വന്തം പൗരന്മാരെ രക്ഷിച്ച ആദ്യ രാജ്യം ഇന്ത്യയാണ്. ചൈന, ഇറ്റലി, ഇറാന്, ജപ്പാന് എന്നിവിടങ്ങളില് നിന്ന് സ്വന്തം പൗരന്മാരെ മാത്രമല്ല വിദേശികളെയും രക്ഷിച്ചു\nരാഷ്ട്രീയ നേതാവിന് ദീര്‍ഘവീക്ഷണമില്ല, രാജ്യത്തോടോ സമൂഹത്തോടോ ഉത്തരവാദിത്വവുമില്ല. വോട്ട്ബാങ്ക് നോക്കി കസേര സംരക്ഷിച്ച് കുറ്റവും പറഞ്ഞിരിക്കും. തങ്ങള് വലിയ സംഭവമാണെന്ന് കാണിക്കാന് പൊള്ളയായ വാഗ്ദാനങ്ങള് പ്രസംഗിക്കും. അവര്‍ക്ക് പ്രാധാ\nന്യം അടുത്തുവരുന്ന തെരഞ്ഞെടുപ്പ് മാത്രമാണ്. മറിച്ച് ഒരു രാഷ്ട്രതന്ത്രജ്ഞന് ദീര്‍ഘവീക്ഷണം ഉണ്ടാകും. തന്റെ രാജ്യത്തോടും, ജനത്തോടും ഉത്തരവാദിത്വം ഉണ്ടാകും. രാജ്യതാല്‍പ്പര്യങ്ങള്‍ക്കാകും മുന്‍ഗണന നല്‍കുക. താല്‍ക്കാലിക നേട്ടങ്ങള്‍ക്കായി ജനങ്ങള്‍ക്ക് പൊള്ളയായ വാഗ്ദാനങ്ങള് നല്‍കില്ല.\nരാഷ്ട്രീയ നേതാവിനെ ജനം പെട്ടെന്ന് മറക്കും. പക്ഷെ രാഷ്ട്രതന്ത്രജ്ഞനെ രാജ്യം നിലനില്‍ക്കുന്ന കാലത്തോളം നെഞ്ചിലേറ്റും. ലോകത്തിലെ ഏറ്റവും വൃത്തിഹീനമായ രാജ്യമെന്ന ചീത്തപ്പേര് പേറിയിരുന്ന നാട്ടില് 2014ല് ഒരു മനുഷ്യന് സമൂഹത്തിലേക്ക് സ്വച്ഛ്ഭാരത് എത്തുപറഞ്ഞ് ഇറങ്ങിയപ്പോള് എല്ലാവരും പരിഹസിച്ചു. മോദി കക്കൂസ് ഉണ്ടാക്കാന് നടക്കുന്നെന്നായി. പരിഹസിക്കുന്നവര്‍ക്ക് മറുപടി വാക്കുകളിലൂടെ കിട്ടിയില്ല. പ്രവര്‍ത്തിയിലൂടെ കാണിച്ചു കൊടുത്തു. 2014ല് 70% ജനങ്ങളും പൊതുസ്ഥലങ്ങളില് പ്രാഥമിക കൃത്യങ്ങള് നടത്തിയിരുന്നെങ്കില് 2019ല് ഏതാണ്ട് പൂര്‍ണമായും ഇല്ലാതായി. 9.5 കോടി കക്കൂസുകള് അഞ്ചു വര്‍ഷം കൊണ്ട് നിര്‍മിച്ചു. അഞ്ചു കോടി സ്ത്രീകള്‍ക്ക് ഗ്യാസ് കണക്ഷന് സൗജന്യമായി നല്‍കി. എല്ലാ വീടുകളിലും വൈദ്യുതിയെത്തി. ഗ്രാമങ്ങളില് റോഡുകള്. എണ്ണിയാല് ഒടുങ്ങാത്ത പ്രവര്‍ത്തനങ്ങള് നടന്നു. അതൊന്നും ആരും പാടി പുകഴ്ത്തിയില്ല. എന്നാല് മോദിയെ പരിഹസിച്ചവര്‍ക്ക് മറുപടി നല്‍കിയത് വോട്ടിലൂടെ ആയിരുന്നു. കഴിഞ്ഞ തവണത്തേതിനേക്കാള് വമ്പന് വിജയം. മോദിയെ പരിഹസിച്ചര് കനല് തരികളായി നോട്ടയ്ക്ക് പിന്നില് ചുരുങ്ങി.\nലോകം മുഴുവന് യുദ്ധസമാനമായ സാഹചര്യത്തിലൂടെ കടന്നുപോകുമ്പോള് നിശബ്ദമായി തന്റെ രാജ്യത്തെയും ജനങ്ങളെയും രക്ഷപ്പെടുത്താനുള്ള ശ്രമത്തിലാണ് ആ മനുഷ്യന്. 2019 ഡിസംബറിലാണ് ചൈനയില് കൊറോണ ശക്തി പ്രാപിക്കുന്നത്. വുഹാന് എന്ന കൊറോണയുടെ പ്രഭവ കേന്ദ്രത്തില് നിന്നും സ്വന്തം പൗരന്മാരെ രക്ഷിച്ച അദ്യ രാജ്യം ഇന്ത്യയാണ്. ചൈന, ഇറ്റലി, ഇറാന്, ജപ്പാന് എന്നിവിടങ്ങളില് നിന്ന് സ്വന്തം പൗരന്മാരെ മാത്രമല്ല വിദേശികളെയും രക്ഷിച്ച് ഇന്ത്യയിലെത്തിച്ച് ചികിത്സ നല്‍കി തിരികെ അവരവരുടെ നാടുകളിലേക്കയച്ചു. അദ്ദേഹത്തിന് ഇതൊക്കെ സാധാരണ സംഭവങ്ങളായിരുന്നു. താന് അത് ചെയ്തു, ഇത് ചെയ്തു എന്നൊന്നും പറഞ്ഞ് ബഹളംവച്ചില്ല. രാജ്യത്തോടും ജനങ്ങളോടുമുള്ള കടമ ചെയ്തു, അത്ര തന്നെ.\nരാഷ്ട്രീയ നേതാവാകട്ടെ പത്ത് പതിനഞ്ചു ഉപദേശകരുടെ ഉപദേശം കൊണ്ട് നാട് ഭരിക്കുന്നു. ഞാന് ഒരു സംഭവം ആണെന്ന് പാണന്മാരെ കൊണ്ട് പാടിച്ച് നടക്കുന്നു. ഓരോ ദുരന്തം കഴിയുമ്പോഴും കക്കല് കൂടുന്നതല്ലാതെ കുറയുന്നില്ല. അപ്പോഴാണ് കൊറോണയുടെ വരവ്. ഇത് കേരളമാണ്, ഞാനാണ് ഭരിക്കുന്നത് എന്നൊക്കെ തള്ളിയാല് കൊറോണ സ്ഥലം വിടുമെന്ന് കരുതി. ഫെബ്രുവരി 26ന് കേന്ദ്ര സര്‍ക്കാര് കൃത്യമായ നിര്‍ദേശം നല്‍കി. വിമാനത്താവളങ്ങളില് കര്‍ശന പരിശോധന നടത്തുക. അങ്ങനെ ഉത്തരവിട്ടാല് അനുസരിക്കാമോ. അതും നമ്പര് വണ് സംസ്ഥാനത്തിന്റ മുഖ്യനോട്. അവസാനം കൊറോണ ഇങ്ങെത്തി. വീഴ്ച മറയ്ക്കാന് മാധ്യമ സഖാപ്പികളെ കൊണ്ട് ആഞ്ഞു തള്ളിച്ചു. കുറ്റം മുഴുവന് പ്രവാസി കുടുംബത്തിനും.\nകേന്ദ്രം പറഞ്ഞു പരീക്ഷകള് മാറ്റിവയ്ക്കുക. കേരളത്തോട് ആജ്ഞാപിക്കുന്നോ. മൈന്‍ഡ് ചെയ്തില്ല. പിന്നീട് ഗത്യന്തരം ഇല്ലാതെ അനുസരിച്ചു. ബിവറേജിലും ബാറിലും ഓരോ മീറ്റര് വിട്ട് നിന്നാല് കൊറോണ സ്വയം ആത്മാഹത്യ ചെയ്യുമെന്ന മഹത്തായ കണ്ടുപിടുത്തം നടത്തി. അതിനെ പരിവാരങ്ങളും ആഘോഷ കമ്മിറ്റിയം വലിയ രീതിയില് കൊണ്ടാടി. അപ്പോഴാണ് രാഷ്ട്ര തന്ത്രജ്ഞന് രാജ്യത്തെ അഭിസംബോധന ചെയ്യാന് പോകുന്നു എന്നറിഞ്ഞത്. എന്തെങ്കിലും സാമ്പത്തികമായി തടയുമെന്ന് കരുതി ചുമ്മാ കയറി 20,000 കോടി കൊറോണ പാക്കേജ് എന്നങ്ങ് തള്ളി. വീണ്ടും ആര്‍പ്പ് വിളികള്. ജനം കള്ള് കുടിച്ചില്ലെങ്കില് സര്‍ക്കാര് ജീവനക്കാര്‍ക്ക് മാസ ശമ്പളം കൊടുക്കാന് പറ്റാത്ത അവസ്ഥയില് 20,000 കോടി രൂപ എവിടെ നിന്ന് കിട്ടുമെന്ന് ചോദിക്കാനുള്ള നട്ടെല്ല് അണികള്‍ക്കില്ലായിരുന്നു. വളയാന് പറഞ്ഞാല് കുനിഞ്ഞു നില്‍ക്കുന്ന മാധ്യമങ്ങള്‍ക്കും ഇല്ലാതെ പോയി.\n20,000 കോടി രൂപയുടെ തട്ടിപ്പ് കോണ്‍ഗ്രസ് നേതാവ് പൊളിച്ചു കൈയില് കൊടുത്തപ്പോള് അദ്ദേഹത്തെ തെറിപ്പാട്ട് പാടാന് ആഘോഷ കമ്മിറ്റിക്കാര് അങ്ങോട്ട് പോയി. കൊറോണയുടെ ആദ്യ മൂന്ന് ഘട്ടങ്ങളിലും രാജ്യം മികച്ച രീതിയിലാണ് മുന്നോട്ട് പോയത്. 130 കോടി ജനങ്ങളുള്ള രാജ്യമാണ് നമ്മുടേത് എന്നോര്‍ക്കണം. ഒരാള് വിചാരിച്ചാല് വലിയ ദുരന്തം ഉണ്ടാക്കാന് കഴിയും. ഇപ്പോഴത്തെ സാഹചര്യത്തെ ഭയപ്പെടുത്താതെ 130 കോടി ജനത്തെ പറഞ്ഞു മനസിലാക്കുക എന്നത് ഭാരിച്ച ജോലിയാണ്. നേതാവിനെ കൊഞ്ഞനം കാണിച്ചാല് അതി\nനും ഹര്‍ത്താല് നടത്തുന്ന കേരളത്തില് ഒരു ദിവസം വീട്ടില് ഇരിക്കാന് പറയുന്നതിന് പകരം ഹര്‍ത്താല് എന്നായിരുന്നു പറയേണ്ടത്. എങ്കിലേ മലയാളിക്ക് അത് സ്വീകാര്യമാകൂ. കേരളത്തിന് പുറത്ത് ജനങ്ങള്‍ക്ക് ഇതൊക്കെ പുതിയ കാര്യമാണ്. ഇന്നലത്തെ പ്രധാനമന്ത്രിയുടെ വാക്കുകളില് നിന്ന് മഹാനഗരങ്ങളിലടക്കം ജനം യാഥാര്‍ഥ്യം ഉള്‍ക്കൊണ്ട് തുടങ്ങിയിരിക്കുന്നു. തൊഴിലാളികളുടെ ശമ്പളം കുറയ്ക്കരുതെന്ന നിര്‍ദേശം വലിയ ആശ്വാസമാണ് നല്‍കിയിരിക്കുന്നത്. ഇനിയുള്ള ഒരു മാസം ഞാന് പറയുന്നതുവരെ അകത്തു തന്നെ ഇരുന്നോണം എന്നാജ്ഞാപിക്കാന് ഇത് കമ്മ്യൂണിസ്റ്റ് ഏകാധിപത്യ രാജ്യമല്ല. അത് മനസിലാക്കാന് കഴിവുള്ളവര്‍ക്കേ രാജ്യം ഭരിക്കാന് കഴിയൂ. ഇത് വലിയ ഒരു പോരാട്ടമാണ്.\nഇക്കണോമിക് റെസ്‌പോണ്‍സ് ടാസ്‌ക് ഫോഴ്‌സ് രുപീകരിച്ചിരിക്കുന്നത് എന്തിനാണെന്ന് മനസിലാക്കാനുള്ള വിവേകം പോലുമില്ലാത്തവരോട് തര്‍ക്കിക്കാന് പോകുന്നതിലും നല്ലത് തിരയെണ്ണുന്നതാണ്. മോദിയെ തോല്‍പ്പിക്കാന് വേണ്ടി ഈ സമയത്തും വൃത്തിക്കെട്ട രാഷ്ട്രീയവും, മതഭ്രാന്തും പുറത്തെടുത്താല് നഷ്ടം അദ്ദേഹത്തിനാകില്ല. ആള്‍ക്കൂട്ട ബഹളങ്ങളിലൂടെ കുറച്ചുനാള് പിടിച്ചു നില്‍ക്കാന് പറ്റിയേക്കും. രാഷ്ട്രീയ നേതാവ് അവിടം കൊണ്ട് തീര്‍ന്നു. പക്ഷെ രാഷ്ട്രതന്ത്രജ്ഞന് ബഹളം ഉണ്ടാക്കില്ല. പരിഹസിക്കുന്നവര്‍ക്ക് മറുപടിയും കൊടുക്കില്ല. പ്രവര്‍ത്തിച്ചു കാണിക്കും. അതാകും ജനം ഓര്‍ക്കുക.\nജിതിന് കെ. ജേക്കബ്


എഇഒ ഓഫീസ് അധികൃതരുടെ അനാസ്ഥ: പോഷകാഹാര പദ്ധതി അവതാളത്തിലായി :: Janmabhumi Daily\nThursday 25 August 2011 10:57 pm IST\nആലുവ: ആലുവ എഇ ഓഫീസ് അധികൃതരുടെ അനാസ്ഥമൂലം നിര്‍ന്ധനവിദ്യാര്‍ത്ഥികള്‍ക്കുള്ള പോഷകാഹാര പദ്ധതി അവതാളത്തിലായി. സര്‍ക്കാര് എയ്ഡഡ് സ്കൂളുകളില് നിന്ന് ഉച്ചഭക്ഷണം കഴിക്കുന്ന ഒന്ന് മുതല് എട്ട് വരെക്ലാസുകളില് പഠിക്കുന്ന വിദ്യാര്‍ത്ഥികള്‍ക്ക് ആഴ്ചയില് രണ്ട് ദിവസം 150 മില്ലി ലിറ്റര് പാല് വീതം നല്‍കുന്ന പദ്ധതിയാണ് ഇവിടെ മുടങ്ങികിടക്കുന്നത്. കഴിഞ്ഞവര്‍ഷം ആരംഭിച്ച പദ്ധതി ഈ അദ്ധ്യയനവര്‍ഷം ജൂലായ് 12ന് മുമ്പ് ആരംഭിക്കാനായിരുന്നു സര്‍ക്കാര് നിര്‍ദ്ദേശം. ഇതനുസരിച്ച് ജില്ലയിലെ 14 ഉപജില്ലകളില് 13ലും കഴിഞ്ഞ മാസം തന്നെ പദ്ധതി ആരംഭിച്ചെങ്കിലും ആലുവായില് മാത്രം നടപ്പായില്ല. ചില ഉപജില്ലകളില് ജൂണ് അവസാനവാരത്തോടെ പാല്‍വിതരണം ആരംഭിച്ചിരുന്നു. അതാത് ഉപജില്ലകളിലെ എ.ഇ.ഒമാര് മില്‍മ അധികൃതരുമായി സ്കൂളുകളില് പാല്‍നല്‍കുന്നതിന് കരാറുണ്ടാക്കുകയും ഇതനുസരിച്ച് സ്കൂളിന് സമീപത്തെ മില്‍മ ബൂത്തുകളിലെത്തുന്ന പാല് സ്കൂള് അധികൃതര് ശേഖരിച്ച് വിദ്യാര്‍ത്ഥികള്‍ക്ക് നല്‍കുകയുംചെയ്യുന്നതാണ് പദ്ധതി. ചൊവ്വ, വ്യാഴം ദിവസങ്ങളിലാണ് പാല് വിതരണം ചെയ്തിരുന്നത്. ഈരീതിയില് കഴിഞ്ഞ ഒക്ടോബറില് ആരംഭിച്ച പദ്ധതി ആലുവ ഉപജില്ലയിലും ശരിയായ നിലയില്‍തന്നെ നടന്നതാണ്. എന്നാല് ഇത്തവണ എഇഒ ഓഫീസ് അധികൃതരുടെ ഭാഗത്ത് പദ്ധതിക്ക് വേണ്ട നടപടിയുണ്ടായില്ല. അതുമൂലം ആലുവ ഉപജില്ലയിലെ 19 സ്പെഷ്യല്‍സ്കൂള് അടക്കം 98 സ്കൂളിലെ പാല്‍വിതരണമാണ് മുടങ്ങികിടക്കുന്നത്. വിവരം തിരക്കിയെത്തുന്ന അദ്ധ്യാപകരോട് ഉടന് ശരിയാക്കാമെന്ന മറുപടിയാണ് എഇഒ ഓഫീസ് അധികാരികള് നല്‍കുന്നത്. ചിലസ്ക്കൂളിലെ പിടിഎ ഭാരവാഹികളും രക്ഷിതാക്കളും കുട്ടികള്‍ക്ക് പാല്‍ലഭിക്കാത്തതിന് സ്കൂള് ഹെഡ്മാസ്റ്റര്‍മാരാണ് കാരണക്കാരെന്ന് ധരിച്ച് ഇവര്‍ക്കെതിരെ തിരിയുന്നുണ്ട്. സംഭവം വിവാദമായതോടെ വിവിധ സംഘടനകള് സമരത്തിനൊരുങ്ങുകയാണ്.\nഅധികൃതരുടെ അനാസ്ഥ; ആദിവാസികുട്ടികള് നരകയാതനയില്\nഅധികൃതരുടെ അനാസ്ഥ: വെള്ളൂരിന് വീണ്ടും വഴിമുടങ്ങി\nഅധികൃതരുടെ അനാസ്ഥ; മോര്യാ പുഞ്ചകൃഷി നാശത്തിലേക്ക്


ക്രെറ്റയെ അടിസ്ഥാനമാക്കി എത്തുന്ന ഏഴ് സീറ്റർ എസ്‌യുവിക്ക് പേരിട്ട് ഹ്യുണ്ടായി - Malayalam DriveSpark\nക്രെറ്റയെ അടിസ്ഥാനമാക്കി എത്തുന്ന ഏഴ് സീറ്റർ എസ്‌യുവിക്ക് പേരിട്ട് ഹ്യുണ്ടായി\nPublished: Tuesday, June 23, 2020, 11:19 [IST]\nരാജ്യത്തെ ഏറ്റവും വലിയ രണ്ടാമത്തെ വാഹന നിർമാതാക്കളായ ഹ്യുണ്ടായി ക്രെറ്റയെ അടിസ്ഥാനമാക്കി പുതിയ ഏഴ് സീറ്റർ എസ്‌യുവിയെ ഇന്ത്യൻ വിപണിയിൽ അവതരിപ്പിക്കാൻ പദ്ധതിയിടുകയാണ്. പുതിയ മോഡലിന് അൽകാസർ എന്ന് പേരിട്ടതായാണ് സൂചന.\nഅതിന്റെ ഭാഗമായി ഹ്യുണ്ടായി അൽകാസറിന്റെ പേരിനായി രാജ്യത്ത് വ്യാപാരമുദ്രാ അപേക്ഷ നൽകി. ഇന്റർനെറ്റിലൂടെ മോട്ടോർബീം പുറത്തുവിട്ട ഒരു രേഖയാണ് ഇക്കാര്യം വ്യക്തമാക്കിയത്. പുതിയ നെയിംപ്ലേറ്റ് ഒരു എസ്‌യുവിക്കായി ഉപയോഗിക്കുമെന്നും സ്ഥിരീകരിക്കുന്നു.\nഈ പേര് തന്നെയാകും ക്രെറ്റയുടെ വിപുലികൃത പതിപ്പിന് ഹ്യുണ്ടായി നൽകുക. പുതിയ ഏഴ് സീറ്റർ എസ്‌യുവി അടുത്തിടെ ദക്ഷിണ കൊറിയയിൽ പരീക്ഷണയോട്ടം നടത്തിയിരുന്നു. വിപണിയിൽ എത്തിക്കഴിഞ്ഞാൽ മഹീന്ദ്ര XUV500, ടാറ്റ ഗ്രാവിറ്റാസ്, എംജി ഹെക്ടർ പ്ലസ് എന്നീ മോഡലുകൾക്ക് ശക്തനായ എതിരാളിയായിരിക്കും അൽകാസർ.\nഹ്യുണ്ടായി അൽകാസർ ഏഴ് സീറ്റർ ക്രെറ്റയെക്കാൾ നീളവും വിശാലവുമാകുമെന്ന് സ്പൈ ചിത്രങ്ങൾ വെളിപ്പെടുത്തുന്നു. അതോടൊപ്പം മോഡലിന് ചെറിയ ഡിസൈൻ മാറ്റങ്ങളും ലഭിക്കും എന്നത് സ്വാഗതാർഹമാണ്.\nഅന്താരാഷ്ട്ര വിപണിയിലുള്ള കമ്പനിയുടെ പാലിസേഡ് എസ്‌യുവിയിൽ നിന്ന് പ്രചോദനം ഉൾക്കൊണ്ട ക്രോം ഉൾപ്പെടുത്തലുകളുള്ള പുതിയ റേഡിയേറ്റർ ഗ്രിൽ ലഭിക്കും.\nഅതേസമയം ഹെഡ്‌ലാമ്പുകളും ഫോഗ് ലാമ്പ് അസംബ്ലിയും അഞ്ച് സീറ്റർ ക്രെറ്റയ്ക്ക് സമാനമായിരിക്കും. എയർ വെന്റുകൾ വലുതും സ്‌കിഡ് പ്ലേറ്റ് ചെറുതും ആയിരിക്കും എന്നതും ഒരു പ്രധാന മാറ്റമായിരിക്കും. കൂടാതെ ചെറിയ സി-പില്ലർ, പുതിയ സൈഡ് സിൽസ്, പുതുതായി രൂപകൽപ്പന ചെയ്ത മേൽക്കൂര റെയിലുകൾ, മേൽക്കൂര ലൈനുകൾ എന്നിവ അതിന്റെ വശങ്ങളിൽ അലങ്കരിക്കും.\nഏഴ് സീറ്റർ അൽകാസറിന് വലിയ സെറ്റിലുള്ള അലോയ് വീലുകളും ഹ്യുണ്ടായി സമ്മാനിക്കും. ഇതിന് അധികമായി മൂന്നാം നിര സീറ്റുകൾ ഉണ്ടാകും. ഇന്റീരിയറിനെ കുറിച്ച് കാര്യമായ സൂചനകൾ ഒന്നുമില്ല. എന്നിരുന്നാലും ഇത് ക്രെറ്റയുമായി അതിന്റെ മിക്ക സവിശേഷതകളും പങ്കിടാൻ സാധ്യതയുണ്ട്.\nജനപ്രിയമായ ഹ്യുണ്ടായി ക്രെറ്റയ്ക്ക് സമാനമായ എഞ്ചിൻ ഓപ്ഷനുകൾ തന്നെയാകും അൽകാസറിനും കമ്പനി നൽകുക. അതിൽ 1.5 ലിറ്റർ U2 CRDi ഡീസൽ, 1.5 ലിറ്റർ നാച്ചുറലി ആസ്പിറേറ്റഡ് പെട്രോൾ, 1.4 ലിറ്റർ GDi ടർബോ പെട്രോൾ എന്നിങ്ങനെ മൂന്ന് എഞ്ചിൻ ഓപ്ഷനുകൾ ഉൾപ്പെടും.\nപെട്രോൾ ക്രെറ്റയ്ക്ക് ആറ് സ്പീഡ് മാനുവൽ അല്ലെങ്കിൽ ആറ് സ്പീഡ് ഐവിടി ഓട്ടോമാറ്റിക് ഗിയർബോക്സ് ഉണ്ടായിരിക്കാം. ഡീസൽ മോഡലിന് ആറ് സ്പീഡ് മാനുവൽ, ആറ് സ്പീഡ് ഓട്ടോമാറ്റിക് ടോർഖ് കൺവെർട്ടർ ഗിയർബോക്സ് ഓപ്ഷൻ ലഭ്യമാകും. ടർബോ-പെട്രോൾ വേരിയന്റുകൾക്കായി ഏഴ് സ്പീഡ് ഡിസിടി ഗിയർബോക്‌സ് ഹ്യുണ്ടായി കരുതിവെച്ചിരിക്കുന്നു.\nUpcoming7Seater Creta Could be Called Hyundai Alcazar. Read in Malayalam


സൈമണ് ബ്രിട്ടോക്ക് കുത്തേറ്റ കലാലയ കാലത്തെക്കുറിച്ച് ഭാര്യയുടെ കുറിപ്പ് ശ്രദ്ധേയമാകുന്നു | Sirajlive.com\nസൈമണ് ബ്രിട്ടോക്ക് കുത്തേറ്റ കലാലയ കാലത്തെക്കുറിച്ച് ഭാര്യയുടെ കുറിപ്പ് ശ്രദ്ധേയമാകുന്നു\nOct 14, 2020 11:08 am |\nകോഴിക്കോട് | അന്തരിച്ച മുന് എം എല് എ സൈമണ് ബ്രിട്ടോയെക്കുറിച്ച് ഭാര്യ സീന ഭാസ്‌ക്കര് ഫേസ്ബുക്കിലെഴുതി കുറിപ്പ് ശ്രദ്ധേയമാകുന്നു. എസ് എഫ് ഐ നേതാവായിരിക്കെ സൈമണ് ബ്രിട്ടോക്ക് കുത്തേറ്റതും ഇതുമായി ബന്ധപ്പെട്ട് അന്ന് വിദ്യാര്‍ഥി നേതാവായിരുന്ന പി ടി തോമസ് എം എല് എ നല്‍കിയ മുന്നറിയിപ്പും പിന്നീട് ഇതേ വിഷയത്തില് പി ടി തോമസ് നടത്തിയ പ്രതികരണങ്ങളുമെല്ലാം ചേര്‍ത്തുവെച്ചാണ് സീന ഫേസ്ബുക്ക് പോസ്റ്റിട്ടിരിക്കുന്നത്. സൈമണ് ബ്രിട്ടോക്ക് കുത്തേറ്റിട്ട് 37 വര്‍ഷം കഴിഞ്ഞ വേളയിലാണ് സീനയുടെ പോസ്റ്റ്.\nബ്രിട്ടോക്ക് കുത്തുകൊള്ളുന്നതിനു മൂന്ന് ദിവസം മുമ്പ് അന്നത്തെ കെ എസ് യു ക്യാമ്പസ് നേതാവായിരുന്ന പി ടി തോമസ് ബ്രിട്ടോക്ക് മുന്നറിയിപ്പ് നല്‍കിയിരുന്നു. ബ്രിട്ടോ നിന്നെ ആരെങ്കിലും കൊന്നേക്കാമെന്നായിരുന്നു മുന്നറിയിപ്പ്. എന്നാല് അങ്ങനെയൊരു സംഭവമുണ്ടെങ്കില് അത് നിന്റെ പാര്‍ട്ടിക്കാരായിരിക്കുമെന്നും ഇനിക്ക് വേറെ ശത്രുക്കളില്ലെന്നുമായിരുന്നു ബ്രിട്ടോ നല്‍കിയ മറുപടി. ഇത് കഴിഞ് മൂന്നാം ദിനം ബ്രിട്ടോക്ക് കുത്തേറ്റതായും സീന പറയുന്നു. പിന്നീട് ഒരു പൊതുവേദിയില് ബ്രിട്ടോയും പി ടി തോമസും വന്നപ്പോള് സദസ്സിലുണ്ടായിരുന്ന താന് നടത്തിയ പ്രതികരണത്തില് പി ടി തോമസ് നടത്തിയ പ്രതിഷേധങ്ങളേയും സീന വിവരിക്കുന്നു.\nസീനയുടെ ഫേസ്ബുക്ക് പോസ്റ്റിന്റെ പൂര്‍ണരൂപം\nസഖാവ് സൈമണ് ബ്രിട്ടോക്ക് കുത്തേറ്റിട്ട് 37 വര്‍ഷം. മതിയാവോളം ഈ ഭൂമിയില് ബ്രിട്ടോ ജീവിച്ചില്ല. ഒരു പാട് ആഗ്രഹങ്ങള് ബാക്കിയാക്കി. ഇതിനിടയില് രണ്ട് സിനിമയില് അഭിനയിച്ചു. ഒരെണ്ണം “”നാനി ” എന്ന കുട്ടികളുടെ ചിത്രത്തിലായിരുന്നു. അതിനിപ്പോള് സംസ്ഥാന അവാര്‍ഡും….\n1983 ഒക്ടോബര് 14-ാം തീയതി നട്ടെല്ലിനും ,കരളിനും , ഹൃദയത്തിനും, ശ്വാസകോശത്തിനും മാരകമായി കുത്തേറ്റു. എതിരാളികള് കൊല്ലാനാണ് ശ്രമിച്ചത്. അത് നന്നായി അറിയാമായിരുന്ന ബ്രിട്ടോ പതിനഞ്ച് ശതമാനം ചലനശേഷിയോടെ അല്ലെങ്കില് ജീവനോടെ തിരിച്ചു വന്നു. ഒരു പക്ഷേ ഈ തിരിച്ചുവരവ് നശിപ്പിക്കാന് ശ്രമിച്ചവര്‍ക്കൊരു നിരാശയായിരുന്നിരിക്കാം. കാരണം ബ്രിട്ടോക്ക് കുത്തു കൊള്ളുന്നതിന് മൂന്ന് ദിവസം മുന്നേ അന്നത്തെ KSU നേതാവായിരുന്ന ഇന്നത്തെ എം എല് എ ശ്രീ. PT തോമസ് ബ്രിട്ടോയോട് പറഞ്ഞു\nബ്രിട്ടോ ” തോമസെ എനിയ്‌ക്കെതിരെ അങ്ങനെയൊരു ഗൂഢാലോചനയുണ്ടെങ്കില് അത് നിന്റെ പാര്‍ട്ടിക്കാരായിരിക്കും. അല്ലാതെ എനിക്ക് മറ്റു ശത്രുക്കളൊന്നുമില്ല”…\nഎനിക്ക് പരിചയമില്ലാത്ത ആള്‍ക്കൂട്ടത്തിലെ ചിലര് മാത്രമാണ് ” … ഇതായിരുന്നു ബ്രിട്ടോ.\nഎന്നാല് ഒരിക്കല് മുളന്തുരുത്തി വായനശാലയില് വിദ്യാര്‍ഥി രാഷ്ട്രീയ നിരോധന സെമിനാറില് പങ്കെടുക്കാന് ബ്രിട്ടോയും PT തോമസും ഒരേ വേദിയില് വന്നു. അന്ന് തോമസ് പറഞ്ഞു ” ഞങ്ങളുടെ കലാലയ അന്തരീക്ഷം പരസ്പരം സംഗീതം പോലെ സ്‌നേഹിച്ചിരുന്ന കാലഘട്ടമായിരുന്നു .”\nഅന്ന് സദസിലുണ്ടായിരുന്ന ഞാന് എണീറ്റ് ചോദിച്ചു. “ആ സംഗീത സ്‌നേഹമായിരുന്നൊ പൂര്‍ണ്ണ ആരോഗ്യവാനായിരുന്ന ഒരു വിദ്യാര്‍ഥിക്ക് ജീവിതകാലം മുഴുവന് ചക്രക്കസേരയില് ജീവിക്കേണ്ടുന്ന ദുരന്തം വിതച്ചത്?”\nപിന്നെ ആ ഹാളില് തോമസ് പറഞ്ഞതും പ്രവര്‍ത്തിച്ചതും അവിടുണ്ടായിരുന്നവര് ഭയപ്പെട്ടു പോയി…\nഅപ്പോഴും “ബ്രിട്ടോ പറഞ്ഞു “തോമസെ ഇനിയും പക തീര്‍ന്നില്ലെങ്കില്, എനിക്കിനി പതിനഞ്ചു ശതമാനം മാത്രം ചലനശേഷിയുള്ള ശരീരത്തിലെ ഈ ജീവനെടുത്തോളൂ… മരിക്കാന് എനിക്ക് ഭയമില്ല; താങ്കള്‍ക്ക് എന്തു വേണമെങ്കിലും ചെയ്യാം “…\nPT ആക്രോശിച്ചു കൊണ്ട് എന്റടുത്തേക്ക് വന്നിട്ട് ” നിങ്ങള് ആരാണ്? ആരോ പറഞ്ഞു ബ്രിട്ടോയുടെ ഭാര്യയാണത്…\nപിന്നീട് SFI സംസ്ഥാന പഠന ക്യാമ്പിലും ഇത്തരത്തിലുള്ള ആക്രോശം ഉയര്‍ന്നപ്പോള് അന്നത്തെ SFI സംസ്ഥാന വൈസ് പ്രസിഡണ്ടായ PM ആതിര PT തോമസിന് മറുപടി കൊടുത്തപ്പോഴും , എന്റെ അനിയത്തിയായിരിക്കുമെന്ന ധാരണയില് ആതിരയോടും എന്തൊ പറഞ്ഞിറങ്ങിപ്പോയി.\nതീര്‍ന്നില്ല. വീണ്ടുമൊണ്ട് സംഭവ വികാസങ്ങള്…\nഞാനിപ്പോള് ഇതെഴുതാനുള്ള സന്ദര്‍ഭം രണ്ടു ദിവസം മുന്നേ ഞാനേറ്റവും കൂടുതല് ഭയഭക്തി ബഹുമാനത്തോടെ കാണുന്ന സഖാവ് ജി.ശക്തിധരന്റെ കുറിപ്പ് കണ്ടു. അപ്പോള് ഞാനോര്‍ത്തു കഴിഞ്ഞ സംഭവങ്ങള് ഇടയ്ക്കിടെ ഓര്‍മ്മിപ്പിക്കുന്നതിന്റെ ആവശ്യകത…\nപുണ്യാളന്മാരുടെ സൃഷ്ടി കൂടിക്കൂടി വരുന്ന ഈ കാലഘട്ടത്തില് കടന്നു പോയ വഴികള് തെളിമയോടെ നില്‍ക്കും….\nഇപ്പോഴും ബ്രിട്ടോ എന്നെ ഓരോന്നും ഓര്‍മ്മിപ്പിച്ചുക്കൊണ്ടിരിക്കുന്നു… എല്ലാം വഴിയെ…


മനോരമ ലേഖകൻ October 22, 2021 07:02 PM IST\nഅബുദാബി ∙ യുഎഇയിൽ കഴിഞ്ഞ 24 മണിക്കൂറിനിടെ 88 പേർ കോവിഡ്19 ബാധിതരായതായും 135 പേർ രോഗമുക്തി നേടിയതായും ആരോഗ്യ –രോഗപ്രതിരോധ മന്ത്രാലയം അറിയിച്ചു. രണ്ടു മരണം റിപോർട് ചെയ്തതോ‌ടെ ആകെ മരണം 2,128 ആയി.\nആകെ രോഗികൾ–7,39,106. രോഗമുക്തി നേടിയവർ–7,33,008. ചികിത്സയിലുള്ളവർ–3,970. വിവിധ രാജ്യക്കാരാണ് രോഗബാധിതർ. ഇവർക്ക് മികച്ച ചികിത്സയാണ് നൽകുന്നതെന്നും വാക്സിനേഷൻ വ്യാപകമായി നടന്നുവരുന്നതായും അധികൃതർ പറഞ്ഞു.\n2,79,134 പുതിയ കോവിഡ്19 പുതിയ പരിശോധനകൾ\nരാജ്യത്ത് 2,79,134 പുതിയ കോവിഡ് പിസിആർ പരിശോധനകൾ നടത്തിയതായി അധികൃതർ പറഞ്ഞു.\nമാർഗ നിർദേശങ്ങൾ പാലിക്കണം\nകോവിഡ്19 പ്രോട്ടോകോൾ പിന്തുടരുന്നതിൽ കൂടുതൽ ജാഗ്രത പാലിക്കണമെന്ന് നിർദേശിച്ചു. മാസ്ക് ധരിക്കുകയും സാമൂഹിക അകലം പാലിക്കുകയും വേണം. ഇല്ലെങ്കില് ഇൗ മേഖലയിൽ പ്രവർത്തിക്കുന്ന ആരോഗ്യപ്രവർത്തകരുടെ പ്രയത്നത്തിന് വിലയില്ലാതായിപ്പോകുമെന്ന് ആവർത്തിച്ച് വ്യക്തമാക്കി. നിയമലംഘനങ്ങൾ ശ്രദ്ധയിൽപ്പെട്ടാൽ ദുബായ് കൺസ്യൂമർ ആപ്പ് വഴിയോ 600545555 എന്ന നമ്പരിലോ, Consumerrights.ae വെബ്സൈറ്റ് സന്ദർശിച്ചോ വിവരം അധികൃതരെ അറിയിക്കണം.


പ്രളയം: മാലിന്യം പുഴയില് തള്ളരുതെന്ന് ജില്ലാ കളക്ടറുടെ കര്‍ശന നിര്‍ദ്ദേശം\nപ്രളയബാധിത പ്രദേശങ്ങളിലെ മാലിന്യനിര്‍മാര്‍ജ്ജന പ്രവര്‍ത്തനങ്ങളില് ഏര്‍പ്പെടുന്നവര് പുഴയിലോ മറ്റു ജലസ്രോതസ്സുകളിലോ അവ നിക്ഷേപിക്കരുതെന്ന് എറണാകുളം ജില്ലാ കലക്ടര് മുഹമ്മദ് വൈ സഫീറുള്ള. വീട് വൃത്തിയാക്കലിന്റെ ഭാഗമായി പലരും ജൈവ, അജൈവ മാലിന്യങ്ങള് വഴിയരികിലും മറ്റും നിക്ഷേപിക്കുന്നുണ്ട്. ഇതൊഴിവാക്കണം. ജൈവമാലിന്യങ്ങള് ഉറവിടത്തില്‍ത്തന്നെ സംസ്‌കരിക്കണം. അജൈവമാലിന്യം നിക്ഷേപിക്കാന് ഓരോ തദ്ദേശസ്വയംഭരണസ്ഥാപനവും അതിന്റെ അതിര്‍ത്തിക്കുള്ളില് പൊതുസ്ഥലങ്ങള് താല്‍ക്കാലികമായി നീക്കിവെയ്ക്കണമെന്നും കളക്ടര് നിര്‍ദേശിച്ചു.\nമാലിന്യനിര്‍മാര്‍ജ്ജനത്തില് ആദ്യഘട്ടത്തില് പ്രാധാന്യം നല്‍കുന്നത് മൃഗങ്ങളുടെ ജഡാവശിഷ്ടങ്ങള് സംസ്‌കരിക്കുന്നതിനാണ്. തദ്ദേശസ്വയംഭരണസ്ഥാപനങ്ങളുടെ സഹായത്തോടെ ഇത്തരത്തില് 70,000 മൃതദേഹങ്ങള് കണ്ടെത്തുകയും ശാസ്ത്രീയമായി സംസ്‌കരിക്കുകയും ചെയ്തു. പശു, പോത്ത് എന്നിവയുടെ 2480 മൃതദേഹങ്ങളും ആട്, പട്ടി, പൂച്ച തുടങ്ങി പക്ഷികള് ഒഴികെയുള്ള ചെറിയ മൃഗങ്ങളുടെ 2300 മൃതദേഹങ്ങളും ഇതില് ഉള്‍പ്പെടും.\nതങ്ങളുടെ പ്രദേശത്തുള്ള ജൈവമാലിന്യങ്ങള് തദ്ദേശസ്വയംഭരണസ്ഥാപനങ്ങള് സ്വന്തം നിലയില് സംസ്‌കരിക്കണം. ഈ മാലിന്യം പ്ലാസ്റ്റിക്, ഇ- വേസ്റ്റ് എന്നിങ്ങനെ രണ്ടായി തിരിക്കുന്നതിനു പുറമേ കിടക്ക, സോഫ, കുഷ്യന്, തുണികള് എന്നിവ പ്രത്യേകമായും സംഭരിക്കണം. കിടക്ക, സോഫ മുതലായവ ചില നിര്‍മാണ കമ്പനികളുംമറ്റും അസംസ്‌കൃതവസ്തുവായി ഉപയോഗിക്കാന് സന്നദ്ധത പ്രകടിപ്പിച്ചതായി കലക്ടര് അറിയിച്ചു. ഇവ വൃത്തിയായി തരംതിരിച്ചു നല്‍കാനായാല് പ്രളയത്തെ തുടര്‍ന്നുണ്ടായ മാലിന്യനിക്ഷേപത്തിന്റെ നല്ലൊരു പങ്ക് നിര്‍മാര്‍ജ്ജനം ചെയ്യാനാകും. തദ്ദേശ സ്വയംഭരണസ്ഥാപനങ്ങള് ശേഖരിക്കുന്ന അജൈവമാലിന്യം ജില്ലാ ഭരണകൂടത്തിന്റെ നേതൃത്വത്തില് വിവിധ ഏജന്‍സികള് വഴി ബ്രഹ്മപുരത്തെത്തിച്ച് വേര്‍തിരിക്കുകയും പുന:ചംക്രമണം ചെയ്യുകയും ചെയ്യും. ഇതിന് സര്‍ക്കാര് ഉടമസ്ഥതയിലുള്ള ക്ലീന് കേരള കമ്പനിയും ജി.ജെ. ഇക്കോ പവര് കമ്പനിയുമാണ് സഹകരിക്കുന്നത്.\nജൈവമാലിന്യങ്ങള് ദുര്‍ഗന്ധരഹിതവും ശാസ്ത്രീയവുമായി സംസ്‌കരിക്കുന്നതിന് ശുചിത്വമിഷനും ഹരിതകേരളം മിഷനും സംയുക്തമായി സാനി ട്രീറ്റ്, ബയോകുലം എന്നിവ എല്ലാ തദ്ദേശസ്ഥാപനങ്ങളിലും ലഭ്യമാക്കിക്കഴിഞ്ഞു. ഇന്ധന പമ്പുകള്, പ്രഷര്‍ജെറ്റ് പമ്പുകള്, കക്ക, ഹൈഡ്രജന് പെറോക്സൈഡ്, ഗം ബൂട്ടുകള്, മാസ്‌കുകള്, കയ്യുറകള് തുടങ്ങിയവ ജില്ലാഭരണകൂടം വിതരണം ചെയ്തിട്ടുണ്ട്. ജെ.സി.ബി.കളും ടിപ്പറുകളും ആവശ്യാനുസരണം എത്തിക്കാനുള്ള നടപടികളും പൂര്‍ത്തിയാക്കി. ആഗസ്റ്റ് 26 ന് തുടങ്ങിയ മാലിന്യ ശേഖരണം6ദിവസം കൊണ്ട് 14 പഞ്ചായത്തുകളില് നിന്നായി 250 ടണില് അധികം മാലിന്യം മാറ്റിക്കൊണ്ട് മുന്നേറുന്നു.\nകഴിഞ്ഞ ഒറ്റദിവസം മാത്രം കടുങ്ങല്ലൂര്, ചിറ്റാറ്റുകര, പുത്തന്‍വേലിക്കര, ചേന്ദമംഗലം, കുന്നുകര പഞ്ചായത്തുകളില് നിന്നായി 100 ടണ് അജൈവ മാലിന്യങ്ങള് ശേഖരിച്ചു. കൃത്യമായി വേര്‍തിരിച്ച ശേഷം കമ്പനി പറയുന്ന പൊതു കേന്ദ്രത്തിലേക്ക് മാലിന്യങ്ങള് എത്തിക്കാനുള്ള അനുമതിയും തദ്ദേശസ്ഥാപനങ്ങള്‍ക്ക് നല്‍കിയിട്ടുണ്ട്. തദ്ദേശ സ്വയംഭരണ സ്ഥാപനങ്ങള് ഇതുവരെ അജൈവമാലിന്യം 3424 ടണ് ശേഖരിച്ചുകഴിഞ്ഞു. ഇതില് 14 തദ്ദേശസ്വയംഭരണ സ്ഥാപനങ്ങള് 211 ടണ് അജൈവമാലിന്യങ്ങള് സംസ്‌കരണത്തിനായി ബ്രഹ്മപുരത്തെത്തിച്ചു. അങ്കമാലിയില്‍നിന്നുമാത്രം 33 ലോഡ് മാലിന്യമാണ് എത്തിച്ചത്. ബ്രഹ്മപുരത്ത് ഇവയുടെ വേര്‍തിരിക്കല് പ്രക്രിയ പുരോഗമിക്കുകയാണ്.\nശുചീകരണയജ്ഞത്തില് പങ്കാളികളായി 2200 പോലീസുകാര്, 1000 വളണ്ടിയര്‍മാര്, മറ്റു സന്നദ്ധ പ്രവര്‍ത്തകര് തുടങ്ങിയവര്‍ക്കു പുറമേ ഇലക്ട്രോണിക് വസ്തുക്കളുടെ കേടുപാടുകള് തീര്‍ക്കുന്നതിന് സാങ്കേതിക സഹായം നല്‍കാന് 300 നൈപുണ്യകര്‍മ്മസേനാംഗങ്ങളും രംഗത്തുണ്ട്.\nEnglish Summary: waste not to be dumped in river


Will not wonder if CPM field Arya Rajedndran in Assembly Election says, Sreejith Panicker! But it was blunder by Panicker | മണ്ടത്തരം പറഞ്ഞ് ശ്രീജിത്ത് പണിക്കര്!!! സ്മിത മേനോന് പറ്റിയ അതേ പിഴ... ആര്യ രാജേന്ദ്രന് മത്സരിക്കാനാകുമോ? - Malayalam Oneindia\nUpdated: Mon, Jan 18, 2021, 13:21 [IST]\nയുഡിഎഫ് തോല്‍ക്കാനുള്ള തയ്യാറെടുപ്പിലോ എന്നതായിരുന്നു കഴിഞ്ഞ ദിവസത്തെ ഏഷ്യാനെറ്റ് ന്യൂസിലെ ന്യൂസ് അവര് ചര്‍ച്ച. കോണ്‍ഗ്രസ് നേതാവ് ജ്യോതികുമാര് ചാമക്കാല, കെഎം ഷാജഹാന്, കോണ്‍ഗ്രസ് അനുകൂല മാധ്യമ പ്രവര്‍ത്തകനായ ജോര്‍ജ്ജ് പൊടിപ്പാറ, വലതുപക്ഷ രാഷ്ട്രീയ നിരീക്ഷകനായ ശ്രീജിത്ത് പണിക്കര് എന്നിവരായിരുന്നു ചര്‍ച്ചയില്.\nചര്‍ച്ച പൊടിപൊടിക്കുന്നതിനിടെയായിരുന്നു ശ്രീജിത്ത് പണിക്കര്‍ക്ക് ഒരു അമളി പിണഞ്ഞത്. അവതാരകനോ മറ്റ് പാനലിസ്റ്റുകളോ അത് ചൂണ്ടിക്കാണിച്ചതുമില്ല. മുമ്പൊരിക്കല് മഹിള മോര്‍ച്ച നേതാവ് സ്മിത മേനോന് പിണഞ്ഞ അതേ അബദ്ധം തന്നെയാണ് ശ്രീജിത്ത് പണിക്കര്‍ക്കും പറ്റിയത്. പരിശോധിക്കാം...\nസിപിഎമ്മിനെ കണ്ട് പഠിക്കണം\nകോണ്‍ഗ്രസ് സിപിഎമ്മിനെ കണ്ട് പഠിക്കണം എന്നതായിരുന്നു ചര്‍ച്ചയുടെ ഏറെക്കുറേയുള്ള ഭാഗങ്ങളിലും പലരും പറഞ്ഞുകൊണ്ടിരുന്നത്. പാനലിസ്റ്റ് ആയ ശ്രീജിത്ത് പണിക്കരും ഇത്തരത്തില് കോണ്‍ഗ്രസിനെ ഉപദേശിക്കുന്നുണ്ടായിരുന്നു.\nവികെ പ്രശാന്തിന്റൈ ഉദാഹരണം\nവട്ടിയൂര്‍ക്കാവ് സീറ്റില് സിപിഎം വികെ പ്രശാന്തിനെ മത്സരിപ്പിച്ച സംഗതിയൊക്കെ ശ്രീജിത്ത് പണിക്കര് ഉയര്‍ത്തിക്കാണിച്ചു. അന്ന് ബിജെപി എസ് സുരേഷിനെ സ്ഥാനാര്‍ത്ഥിയാക്കിയപ്പോള് കോണ്‍ഗ്രസിന്റെ സ്ഥാനാര്‍ത്ഥി നിര്‍ണയം അമ്പേ പരാജയമായിരുന്നു എന്ന നിലപാടാണ് ശ്രീജിത്ത് പണിക്കര് സ്വീകരിച്ചത്.\nനേമത്ത് ആര്യ രാജേന്ദ്രന്\nഏറ്റവും പ്രായം കുറഞ്ഞ, ആര്യ രാജേന്ദ്രനെ പോലെ ഒരാളെ ഈ വരുന്ന തിരഞ്ഞെടുപ്പില് സിപിഎം ഉപയോഗിച്ചാല് താന് അത്ഭുതപ്പെടില്ലെന്നാണ് ശ്രീജിത്ത് പറഞ്ഞത്. അത് ചിലപ്പോള് കൈയ്യില് കിട്ടാത്ത നേമം പോലെ ഉള്ള ഒരു സീറ്റ് ആയിക്കാം. അങ്ങനെ ചെയ്താല് പോലും അത് ഒരു രാഷ്ട്രീയ തന്ത്രമാണെന്നാണ് താന് മനസ്സിലാക്കുക എന്നും ശ്രീജിത്ത് പറഞ്ഞു.\nആര്യക്ക് എത്ര വയസ്സ്\nആര്യ രാജേന്ദ്രന് രാജ്യത്തെ തന്നെ ഏറ്റവും പ്രായം കുറഞ്ഞ കോര്‍പ്പറേഷന് മേയര് ആണ്. 21 വയസ്സാണ് ആര്യ രാജേന്ദ്രന്റെ പ്രായം. ആര്യയെ തിരുവനന്തപുരം മേയര് ആക്കാന് സിപിഎം എടുത്ത തീരുമാനം വലിയ തോതില് അംഗീകരിക്കപ്പെട്ടു എന്നത് ഒരു വാസ്തവമാണ്.\nഇനി ശ്രീജിത്ത് പണിക്കര് പറഞ്ഞ കാര്യത്തിലെ മണ്ടത്തരത്തിലേക്ക് വരാം. ആര്യയെ പോലെ ഒരാളെ സിപിഎം ഇത്തവണ മത്സരരംഗത്തിറക്കിയാലും അത്ഭുതപ്പെടില്ല എന്നാണ് അദ്ദേഹം പറഞ്ഞത്. എന്നാല് ആര്യ രാജേന്ദ്രന് വരുന്ന നിയമസഭ തിരഞ്ഞെടുപ്പില് മത്സരിക്കാന് സാധിക്കില്ല എന്നതാണ് യാഥാര്‍ത്ഥ്യം.\nഎത്ര വയസ്സ് വേണം\nപ്രായപൂര്‍ത്തി വോട്ടവകാശം ആയ എല്ലാവര്‍ക്കും തദ്ദേശ തിരഞ്ഞെടുപ്പില് മത്സരിക്കാന് ആവില്ല എന്നത് പോലെ തന്നെയാണ് നിയമസഭ തിരഞ്ഞെടുപ്പിലും. 25 വയസ്സ് പൂര്‍ത്തിയാവര്‍ക്ക് മാത്രമേ നിയമസഭയിലേക്കും ലോക്‌സഭയിലേക്കും മത്സരിക്കാനാവൂ എന്നതാണ് ചട്ടം. രാജ്യസഭയിലേക്ക് മത്സരിക്കാനുള്ള ചുരുങ്ങിയ പ്രായം 30 വയസ്സാണ്. അതുകൊണ്ട് വരുന്ന നിയമസഭ തിരഞ്ഞെടുപ്പില് നേമത്ത് എന്നല്ല, ഒരു മണ്ഡലത്തിലും ആര്യ രാജേന്ദ്രന് മത്സരിക്കാന് സാധിക്കില്ല.\nസ്മിത മേനോന് പിണഞ്ഞ അമളി\nതദ്ദേശ തിരഞ്ഞെടുപ്പിന്റെ പശ്ചാത്തലത്തിലായിരുന്നു സ്മിത മേനോന്റെ അമളി. ന്യൂസ് 18 കേരളയില് രാഷ്ട്രീയത്തിലെ യുവാക്കളുടെ സാന്നിധ്യം സംബന്ധിച്ചായിരുന്നു ചര്‍ച്ച. തദ്ദേശ തിരഞ്ഞെടുപ്പില് 19 യസ്സുള്ള കുട്ടികള് വരെ മത്സരിച്ചിരുന്നു എന്നാണ് സ്മിത മേനോന് പറഞ്ഞത്. തദ്ദേശ തിരഞ്ഞെടുപ്പില് മത്സരിക്കാനുള്ള ഏറ്റവും കുറഞ്ഞ പ്രായം 21 വയസ്സ് ആയിരിക്കെ ഇത്തരമൊരു വാദം ഉന്നയിച്ച സ്മിത മേനോന് വലിയ തോതില് ട്രോള് ചെയ്യപ്പെടുകയും ചെയ്തിരുന്നു.\nസിപിഎമ്മിന്റെ സംഘടനാ സംവിധാനത്തെ കുറിച്ച് പ്രശംസിക്കുന്നുണ്ട് ഏഷ്യാനെറ്റ് ന്യൂസിലെ ന്യൂസ് അവര് ചര്‍ച്ചയില് ശ്രീജിത്ത് പണിക്കര്. പന്തളത്തെ തോല്‍വിയില് സിപിഎം എടുത്ത നടപടിയും തിരുവനന്തപുരത്തെ പരാജയത്തില് കോണ്‍ഗ്രസ് സ്വീകരിച്ച നിഷ്‌ക്രിയത്വും ചൂണ്ടിക്കാണിച്ചു. ഇതിനെ പിന്തുണച്ച് അവതാരകനായ വിനു വി ജോണും എത്തി.\nകെപിസിസി ജനറല് സെക്രട്ടറി ജ്യോതികുമാര് ചാമക്കാലയും കെഎം ഷാജഹാനും തമ്മിലുള്ള തര്‍ക്കത്തിനും കഴിഞ്ഞ ദിവസത്തെ ന്യൂസ് അവര് ചര്‍ച്ച വേദിയായിരുന്നു. കടുത്ത സിപിഎം വിമര്‍ശകനായ കെഎം ഷാജഹാന് ഏറെക്കാലമായി കോണ്‍ഗ്രസിനെ അടിമുടി പിന്തുണയ്ക്കുന്ന ആളാണ്.\ncpm arya rajendran asianet news congress kerala assembly election 2021 സിപിഎം ആര്യ രാജേന്ദ്രൻ ഏഷ്യാനെറ്റ് ന്യൂസ് കോൺഗ്രസ് കേരള നിയമസഭാ തിരഞ്ഞെടുപ്പ് 2021 politics\nWill not wonder if CPM field Arya Rajedndran in Assembly Election says, Sreejith Panicker! But it was blunder by Panicker.


കമല്‍ഹാസനെ വെടിവച്ച് കൊല്ലണമെന്ന് ഹിന്ദു മഹാസഭ\nമീററ്റ്: രാജ്യത്ത് ഹൈന്ദവ തീവ്രവാദമുണ്ടെന്നു നിലപാടെടുത്ത് നടന് കമല്‍ഹാസനെതിരേ ഹിന്ദു മഹാസഭ രംഗത്ത്. കമല്‍ഹാസനെ വെടിവച്ച് കൊല്ലണമെന്ന് ഹിന്ദു മഹാസഭാ ദേശീയ വൈസ് പ്രസിഡന്‍റ് അശോക് ശര്‍മ പറഞ്ഞു. ഹിന്ദുത്വത്തെ വിമര്‍ശിക്കുന്നവര്‍ക്ക് ഈ പുണ്യ ഭൂമിയില് ജീവിക്കാന് അവകാശമില്ല. വിമര്‍ശനം നടത്തുന്നവരെ തൂക്കിലേറ്റുകയോ വെടിവച്ചു കൊല്ലുകയോ ആണ് വേണ്ടത്. എന്നാലേ ഇവര് പാഠം പഠിക്കുകയുള്ളെന്നും അദ്ദേഹം മീറ്ററില് പറഞ്ഞു.\nനേരത്തേ, ആനന്ദവികടന് മാസികയിലെ പംക്തിയിലാണ് ഹൈന്ദവ തീവ്രവാദത്തിനെതിരേ കമല്‍ഹാസന് രംഗത്തെത്തിയിരുന്നത്. രാജ്യത്തു ഹൈന്ദവ തീവ്രവാദം ഇല്ലെന്നു പറയാനാകില്ല. ജാതിയുടെ പേരില് യുവാക്കളില് വിദ്വേഷം കുത്തിവയ്ക്കാനാണു ശ്രമങ്ങള് നടക്കുന്നത്. മുന് കാലങ്ങളില് യുക്തികൊണ്ട് മറുപടി പറഞ്ഞിരുന്നവര് ഇന്ന് ആയുധങ്ങള് കൊണ്ടാണ് പ്രതികരിക്കുന്നതെന്നും കമല്‍ഹാസന് വ്യക്തമാക്കിയിരുന്നു.\nPrevious ഐ.എ.എസ് ഉദ്യോഗസ്ഥനെ ബ്ലാക്ക്‌മെയില് ചെയ്ത് ഏഴ് കോടി തട്ടാന് ശ്രമം; യുവദമ്പതികള് അറസ്റ്റില്\nNext കേന്ദ്രമന്ത്രിയടക്കം 714 ഇന്ത്യന് കള്ളപ്പണക്കാരുടെ വിവരങ്ങള് പുറത്ത്; ഞെട്ടിക്കുന്ന വിവരങ്ങള് പുറത്തുവന്നത് ഞായറാഴ്ച അര്‍ധരാത്രിയോടെ\nനമ്മളൊന്ന്; ട്വിറ്ററില് വൈറലായത് ‘ഹിന്ദു മുസ്ലീം ഭായ് ഭായ്’ ഹാഷ്ടാഗ്\nCategories Select Category accident (18) Around Us (93) AZHIKODE (16) Breaking News (508) business (60) Crime (303) Editors Pick (146) Education (10) Entertainment (103) exclusive (50) Gulf (74) Health (94) History (149) international (19) Kannur (6,747) Kerala (1,604) Latest (122) Local News (101) National (338) Obit (913) Sports (249) Top News (28) Uncategorized (795) video (21) World (39)


ജിംസൻ ഇനി തലയുടെ വില്ലൻ; നേർകൊണ്ട പാർവൈയിൽ ശ്രദ്ധേയ വേഷം; വിഡിയോ | sujith sankar in nerkonda paarvai | jinson in maheshinte prathikaram | nerkonda paarvai trailer\nFriday 14 June 2019 06:59 PM IST : By സ്വന്തം ലേഖകൻ\nജിംസൻ ഇനി തലയുടെ വില്ലൻ; നേർകൊണ്ട പാർവൈയിൽ ശ്രദ്ധേയ വേഷം; വിഡിയോ\nFriday 14 June 2019 06:59 PM IST\nമഹേഷിന്റെ പ്രതികാരത്തിനിരയായ ജിംസനെ ആരും മറക്കാനിടയില്ല. ദിലീഷ് പോത്തൻ ചിത്രം മഹേഷിന്റെ പ്രതികാരത്തിലൂടെ പ്രേക്ഷക ഹൃദയങ്ങളിൽ ഇടം നേടിയ സുജിത് ശങ്കർ എന്ന കലാകാരനെ കുറിച്ചാണ് പറഞ്ഞു വരുന്നത്. ദുൽഖർ ചിത്രം സിഐഎ, പൃഥ്വി ചിത്രം എസ്ര എന്നിവയിലും സുജിത്ത് തന്റെ പ്രതിഭ അടയാളപ്പെടുത്തുന്ന പ്രകടനവുമായി രംഗത്തുണ്ടായിരുന്നു. ഇ.എം.എസിന്റെ മൂത്ത പുത്രനായ ഇ.എം. ശ്രീധരന്റെയും യാമിനിയുടെയും മകനാണ് സുജിത് എന്നത് കൗതുകരമായ മറ്റൊരു വസ്തുത.\nഇപ്പോഴിതാ സുജിത്ത് കോളിവുഡിലേക്ക് രംഗപ്രവേശം ചെയ്തിരിക്കുന്നു എന്നതാണ് ഏറ്റവും പുതിയ വാർത്ത. അതും തമിഴകത്തിന്റെ തല അജിത് നായകനാകുന്ന ചിത്രത്തിൽ ഒരു ശ്രദ്ധേയ വേഷവുമായാണ് താരം എത്തുന്നത്. അജിത്തിന്റെ നേർകൊണ്ട പാർവൈ എന്ന ചിത്രത്തിലാണ് സുജിത്തിന്റെ ശ്രദ്ധേയ സാന്നിദ്ധ്യം. കഴിഞ്ഞ ദിവസം പുറത്തിറങ്ങിയ ചിത്രത്തിന്റെ ട്രെയിലറിലും സുജിത്തിനെ കാണാം.\nചിത്രത്തിലും സുജിത് നെഗറ്റീവ് റോളിലാണ് എത്തുന്നത് എന്നാണ് സൂചനകൾ. ബോളിവുഡിൽ വമ്പൻ ഹിറ്റായിരുന്നു പിങ്ക് എന്ന ചിത്രത്തിന്റെ തമിഴ് വേർഷൻ ആണ് ചിത്രം. തീരൻ അധികാരം ഒൻട്രൂ സംവിധായകൻ എച് വിനോദ് ആണ് ചിത്രം സംവിധാനം ചെയുന്നത്.


അഭിനയ ജീവിതത്തിന്റെ അരനൂറ്റാണ്ട്; ടിജി രവിക്ക് ആദരം, നടന് നിലയിലുള്ള ഏക ദുഖം പങ്കുവെച്ച് രവി | Southlive\nഅഭിനയ ജീവിതത്തിന്റെ അരനൂറ്റാണ്ട്; ടിജി രവിക്ക് ആദരം, നടന് നിലയിലുള്ള ഏക ദുഖം പങ്കുവെച്ച് രവി\nSunday, 26th September 2021, 1:30 pm\nമോളിവുഡ് സിനിമാപ്രേമികള്‍ക്ക് മറക്കാനാവാത്ത മികച്ച ഒരുപിടി ചിത്രങ്ങള് സമ്മാനിച്ച താരമാണ് ടി.ജി. രവി. 1974 ല് പുറത്ത് ഇറങ്ങിയ ഉത്തരായനം എന്ന ചിത്രത്തിലൂടെയാണ് അദ്ദേഹം സിനിമയില് എത്തുന്നത്.\nഅഭിനയ ജീവിതത്തിന്റെ തുടക്കകാലങ്ങളില് വില്ലന് വേഷങ്ങളില് തിളങ്ങിയ ടിജി രവി പിന്നീട് മലയാള സിനിമയുടെ പ്രധാന ഘടകമായി മാറുകയായിരുന്നു. ഇപ്പോഴിതാ തന്റെ അഭിനയ സപര്യയുടെ അരനൂറ്റാണ്ട് പിന്നിട്ട ടി.ജി. രവിക്ക് അഭ്യുദയകാംഷികളുടെയും ആസ്വാദരുടെയും നേതൃത്വത്തില് ആദരം നല്‍കിയിരിക്കുകയാണ്.\nതൃശൂര് എലൈറ്റ് ഹോട്ടലില് നടന്ന ചടങ്ങില് റവന്യൂ മന്ത്രി കെ രാജന് പൊന്നാട അണിയിച്ചു. ജയരാജ് വാര്യര് അധ്യക്ഷനായി. കെ വി അബ്ദുള് ഖാദര്, ശിവജി ഗുരുവായൂര്, എം അരുണ്, ഷൈജു അന്തിക്കാട്, എ എല് ഹനീഫ് എന്നിവര് സംസാരിച്ചു. ടി ജി രവിയുടെ 250–ാമത്തെ സിനിമയായ ‘അവകാശികള്’ ട്രെയിലര് ചടങ്ങില് പ്രകാശിപ്പിച്ചു.\nനടന് എന്ന നിലയിലുള്ള തന്റെ ഏക ദുഃഖം സത്യനോടൊത്ത് അഭിനയിക്കാന് അവസരം ലഭിച്ചില്ല എന്നതാണെന്ന് അദ്ദേഹം മറുപടി പ്രസംഗത്തില് പറഞ്ഞു. നെഗറ്റീവ് കഥാപാത്രങ്ങള് മടുത്താണ് ഒരു ഘട്ടത്തില് സിനിമയില് നിന്ന് വിട്ടുനിന്നത്. എന്നാല് ഇപ്പോള് പുതിയ സംവിധായകരുടെ സിനിമകള് പ്രതീക്ഷ നല്‍കുന്നു. നാടകമാണ് തന്റെ യഥാര്‍ഥ തട്ടകമെന്നും ഇന്നും നാടകത്തെ സ്‌നേഹിക്കുന്നുവെന്നും ടി ജി രവി പറഞ്ഞു.\nഅലക് ബാഡ്വിന്റെ ചിത്രീകരണത്തിനുപയോഗിച്ച തോക്കില് നിന്ന് വെടിയേറ്റ് ഛായാഗ്രാഹക മരിച്ചു, സംവിധായകന്റെ നില ഗുരുതരം


P Sathasivam | Kairali News | kairalinewsonline.com\nശബരിമല വിധി നടപ്പാക്കണം; എതിര്‍പ്പുള്ളവര്‍ക്ക് കോടതിയില് പോകാമെന്നും ഗവര്‍ണര്\nശബരിമല സ്ത്രീപ്രവേശനത്തില് സുപ്രീംകോടതി വിധി നടപ്പാക്കാന് സര്‍ക്കാര് ബാധ്യസ്ഥമാണെന്ന് ഗവര്‍ണര് പി.സദാശിവം. വിയോജിപ്പുള്ള ഏത് രാഷ്ട്രീയ പാര്‍ട്ടികള്‍ക്കും കോടതിയെ സമീപിക്കാമെന്നും ഗവര്‍ണര് സദാശിവം പറഞ്ഞു. സംസ്ഥാന സര്‍ക്കാരിന്റെ ...\nകേരളം മറ്റ് സംസ്ഥാനങ്ങള്‍ക്ക് മാതൃക; കേരള മോഡല് ലോക ശ്രദ്ധയാകര്‍ഷിച്ചു; പിണറായി സര്‍ക്കാരിനെ അഭിനന്ദിച്ച് ഗവര്‍ണര് സദാശിവം\nഓഖി ദുരന്തത്തില് സര്‍ക്കാര് കൈകൊണ്ട ദുരിതാശ്വാസ പ്രവര്‍ത്തനങ്ങളെയും ഗവര്‍ണര് അഭിനന്ദിച്ചു.\nഅമിതദേശീയത ഫാസിസത്തിലേക്കുള്ള വഴിയാണെന്ന് മന്ത്രി തോമസ് ഐസക്; വീടുകളിലെ കൃഷി പ്രോത്സാഹിപ്പിക്കണമെന്ന് ഗവര്‍ണര് പി.സദാശിവം\nതിരുവനന്തപുരം: വീടുകളില് കൃഷി പ്രോത്സാഹിപ്പിക്കണമെന്നും ഓരോ മലയാളിയും ഇതിനായി പ്രതിജ്ഞ എടുക്കണമെന്നും ഗവര്‍ണര് പി.സദാശിവം. 68ാമത് റിപ്പബ്ലിക് ദിനാഘോഷച്ചടങ്ങളിലാണ് ഗവര്‍ണര് ഇക്കാര്യം പറഞ്ഞത്. കേരളത്തിന്റെ ഹരിത കേരളം ...\nനിശാഗന്ധി ഉണര്‍ന്നു; ഇനി അനന്തപുരിക്ക് ചിലങ്കയുടെ താളവും നൃത്തസന്ധ്യകളും; നിശാഗന്ധി ഫെസ്റ്റിനു തുടക്കം\nതിരുവനന്തപുരം: തലസ്ഥാനനഗരിക്ക് ചിലങ്കതാളമൊരുക്കി നിശാഗന്ധി ഫെസ്റ്റിന് തുടക്കമായി. ഗവര്‍ണര് പി സദാശിവം നൃത്തോത്സവം ഉദ്ഘാടനം ചെയ്തു. നാടൻ കലാരൂപങ്ങൾക്കും കലാകാരന്‍മാർക്കും കൂടുതൽ അംഗീകാരവും പ്രചാരവും ലഭ്യമാക്കുന്നതിനുള്ള ശ്രമങ്ങൾ ...\nസര്‍ക്കാര് അഴിമതിയുടെ ചാമ്പ്യന്‍മാരെന്ന് വിഎസ്; ഗവര്‍ണറോട് ബഹുമാനക്കുറവില്ല; ഉമ്മന്‍ചാണ്ടി നാണംകെട്ട് അധികാരത്തില് തുടരുന്നുവെന്ന് കോടിയേരി; നിയമസഭയ്ക്ക് പുറത്ത് പ്രതിപക്ഷ പ്രതിഷേധം\nഎന്‍ഡോസള്‍ഫാന് ദുരിതബാധിതര്‍ക്ക് അഞ്ചു ലക്ഷംരൂപ ധനസഹായം, ലിംഗസമത്വവും സ്ത്രീശാക്തീകരണവും ഉറപ്പാക്കും\nനിയമസഭയുടെ പ്രവര്‍ത്തനം സാധാരണക്കാരന് ഉപകാരപ്രദമായിരിക്കണം; സമാജികര് സംയമനവും പക്വതയും കാത്തുസൂക്ഷിക്കണമെന്ന് ഗവര്‍ണറുടെ റിപ്പബ്ലിക് ദിന സന്ദേശം\nഭരണനിര്‍വഹണ രംഗത്ത് സുതാര്യതയും കൃത്യതയും ഉറപ്പ് വരുത്തണമെന്ന് ഗവര്‍ണര്\nഗവര്‍ണറെ കയറ്റാതെ എയര്‍ഇന്ത്യ വിമാനം വിട്ടു; രാജ്ഭവന് എയര്‍ഇന്ത്യയ്ക്ക് പരാതി നല്‍കി\nഗവര്‍ണര് പി സദാശിവത്തെ കയറ്റാതെ വിമാനം വിട്ട സംഭവത്തില് രാജ്ഭവന് എയര്‍ഇന്ത്യക്ക് പരാതി നല്‍കി. കേന്ദ്ര വ്യോമയാന മന്ത്രാലയത്തെയും പരാതി അറിയിക്കുന്നുണ്ട്.\n“ഗോളുകളാണ് എന്‍റെ ജീവിതം.അതിനിയും തുടരും”ഗോൾ മല കടന്ന് ക്രിസ്റ്റ്യാനോ റൊണാൾഡോ January 22, 2021


ഈജിപ്ത്: 683 മുസ്ലീം ബ്രദര്‍ഹുഡുകാര്‍ക്ക് വധശിക്ഷ | Egypt judge sentences 683 to death in mass trial, including Muslim Brotherhood leader - Malayalam Oneindia\nഈജിപ്ത്: 683 മുസ്ലീം ബ്രദര്‍ഹുഡുകാര്‍ക്ക് വധശിക്ഷ\nPublished: April 28 2014, 14:06 [IST]\nമിന്യ: ഈജിപ്തില് മുര്‍സി അനുകൂലികളായ 638 മുസ്ലീം ബ്രദര്‍ഹുഡ് പ്രവര്‍ത്തകര്‍ക്ക് കോടതി വധശിക്ഷ വിധിച്ചു. പോലീസ് സ്‌റ്റേഷന് ആക്രമിച്ചതുമായി ബന്ധപ്പെട്ട കേസിലാണ് വിധി. ബ്രദര്‍ഹുഡ് നേതാവ് മുഹമ്മദ് ബാദിയേയും വധശിക്ഷക്ക് വിധിച്ചിട്ടുണ്ട്.\n2013 ഓഗസ്റ്റ് 14 ന് മിന്യ പ്രവിശ്യയിലെ പോലീസ് സ്‌റ്റേഷന് ആക്രണ കേസുമായി ബന്ധപ്പെട്ടാണ് ഈ വിധി. കൊലപാതകവും കൊലപാതകശ്രവും ആണ് കേസ്. മുഹമ്മദ് മുര്‍സിയെ പുറത്താക്കിയതിന് ശേഷം ഈജിപ്തില് അരങ്ങേറിയ കലാപങ്ങളില് ഇപ്പോഴത്തെ സര്‍ക്കാര് കടുത്ത നടപടികളാണ് എടുക്കുന്നത്.\nനേരത്തേ ഇതേ കോടതി 529 പേര്‍ക്ക് മറഅറൊരു കേസില് വധശിക്ഷ വിധിച്ചിരുന്നു. എന്നാല് പിന്നീട് കഴിഞ്ഞ മാര്‍ച്ച മാസത്തില് ഈ വിധി കോടതി പുന:പരിശോധന നടത്തിയിരുന്നു. തടുര്‍ന്ന് 492 പേരുടെ വധശിക്ഷ ജീവപര്യന്തമായി കുറച്ചു.\nമുര്‍സിയെ സ്ഥാനഭ്രഷ്ടനാക്കിയതിന് ശേഷം നടന്ന കലാപത്തില് പതിനയ്യായിരത്തിലധികം ബ്രദര്‍ഹുഡ് പ്രവര്‍ത്തകരെയാണ് പട്ടാളം അറ്‌സറ്റ് ചെയ്തത്. ഇവരില് പലര്‍ക്കും വധശിക്ഷ വിധിച്ചിട്ടുണ്ട്. പലരുടേയും വിചാരണ തുടരുകയാണ്.\nകഴിഞ്ഞ ദിവസം 13 മുസ്ലീം ബ്രദര്‍ഹുഡ് പ്രവര്‍ത്തകര്‍ക്കെതിരെ കോടതി വിധിയുണ്ടായിരുന്നു. ഇവര്‍ക്ക് 88 വര്‍ഷം വരെയാണ് തടവ് ശിക്ഷ വിധിച്ചത്. മുര്‍സിയെ പുറത്താക്കിയതിന് ശേഷം ഇപ്പോള് ഈജിപ്തില് ഇടക്കാല പട്ടാള ഭരണമാണ് നടക്കുന്നത്.\negypt riot muslim brotherhood court death sentence ഈജിപ്ത് കലാപം മുഹമ്മദ് മുര്‍സി മുസ്ലീം ബ്രദര്‍ഹുഡ് കോടതി വധശിക്ഷ\nEgypt judge sentences 683 to death in mass trial, including Muslim Brotherhood leader.\nStory first published: Monday, April 28, 2014, 14:06 [IST]


'സഹകരണം' എങ്ങനെ അവരുടെ കണ്ണിലെ കരടായി ?\nSat Dec 15 2018 06:46:06 GMT+0530 (IST)\nGuest Author| Updated On: 2016-11-16 08:28:33.0 | Location :\nബിജെപി എമാന്മാര് പറയുന്ന ഇന്ത്യയിലെ അഴിമതിവീരന്മാര് ചേര്‍ന്ന് രൂപീകരിച്ച സ്ഥാപങ്ങള് അല്ല സഹകരണ പ്രസ്ഥാനങ്ങള്. വ്യക്തമായ യോഗ്യതയുള്ള അംഗങ്ങളെ മാത്രമാണ് സഹകരണസ്ഥാപങ്ങളില് അംഗമാകുക. ഫാസിസത്തിന്റെ ആജന്മശത്രുവായ അഭിപ്രായസ്വതന്ത്രവും ജനാധിപത്യമായ തിരഞ്ഞെടുപ്പും സഹകാരണസ്ഥാപങ്ങളില് നടപ്പാക്കുന്നു. വര്‍ഷം തോറുമുള്ള സ്റ്റാറ്റിയൂട്ടറി ഓഡിറ്റിനൊപ്പം ടെസ്റ്റ് ഓഡിറ്റും നടത്തപ്പെടുന്നു\nഇന്ന് സഹകരണ ഹര്‍ത്താല്. സംസ്ഥാനത്തിലെ സഹകരണ സംഘങ്ങള് എല്ലാംതന്നെ അടഞ്ഞുകിടക്കും. ജില്ലാകേന്ദ്രങ്ങളില് ജീവനക്കാര് പ്രതിഷേധ മാര്‍ച്ചും ധര്‍ണയും നടത്തും. സഹകരണ മേഖലയെ തകര്‍ക്കാന് കാരണമാകുന്ന റിസര്‍വ് ബാങ്ക് നടപടികള്‍ക്ക് എതിരെയാണ് ഹര്‍ത്താല് പ്രഖ്യാപിക്കപ്പെട്ടിട്ടുള്ളത്. സഹകരണ പ്രസ്ഥാനങ്ങള് തകര്‍ക്കപ്പെടണമെന്നുള്ളത് ചിലരുടെ അപ്രഖ്യാപിത ലക്ഷ്യം ആണെന്നും അതിലേക്കുള്ള കരുനീക്കങ്ങളാണ് നടത്തപ്പെടുന്നത് എന്നുമുള്ള നിഗമനങ്ങളിലേക്കാണ് സമീപകാല സംഭവങ്ങള് വിരല് ചൂണ്ടുന്നത്.\nഅധ്വാനിച്ചുണ്ടാക്കിയ പണം ഒരു രാത്രികൊണ്ട് ഒന്നുമല്ലാതായതു കണ്ടു ജനം അങ്കലാപ്പിലായ സമയത്തുതന്നെ ബിജെപി വാഴ വെട്ടാന് ഇറങ്ങി. സഹകരണ ബാങ്കുകളില് മുഴുവന് കള്ളപ്പണം ആണ്, കള്ളപ്പണം വെളുപ്പിക്കുന്ന ഏജന്‍സികളാണ് സഹകരണ ബാങ്കുകള് തുടങ്ങിയ ആരോപണങ്ങളുമായി ബിജെപി വക്താക്കള് രംഗത്തെത്തി. ഒരു പഞ്ചായത്തോ ഒരു താലൂക്കോ ഏതാനും വാര്‍ഡുകളോ പ്രവര്‍ത്തനപരിധിയായുള്ള സഹകരണ ബാങ്കുകളെക്കുറിച്ചാണ് ഈ ആരോപണമെന്ന് ഓര്‍ക്കണം. സാധാരണക്കാരായ ജനങ്ങള് 100 രൂപ ഓഹരി സമാഹരിച്ചു കെട്ടിപ്പൊക്കിയ സഹകരണ സ്ഥാപനങ്ങളില് ചെറിയ തോതിലുള്ള വായ്പാ പ്രവര്‍ത്തങ്ങളും നിക്ഷേപപദ്ധതികളുമാണ് നടപ്പാക്കുന്നത്. അല്ലാതെ ആഗോള ഭീമന്മാരും അധോലോക നായകരും കള്ളപ്പണം നിക്ഷേപിക്കാന് വരുന്ന സ്ഥലമല്ല എന്ന് സംഘപരിവാറിന് അറിയാതെ അല്ല; മറിച്ചു പ്രസ്ഥാനത്തെ പറ്റി ദുഷ്പ്രചാരണങ്ങള് നടത്തി അതു തകര്‍ക്കേണ്ടത് അവരുടെ പ്രൊപ്പഗണ്ടയാണ്.\nകൈയിലിരുന്ന കറന്‍സി വെറും കടലാസ് ആയതു കണ്ട ജനത, സഹകരണ ബാങ്കിനെ എന്നല്ല മുമ്പു വിശ്വസിച്ചിരുന്ന യാതൊന്നിനെയും വിശ്വസിക്കാനാവാത്ത സമയമാണെന്നു വിചാരിച്ചു. എല്ലാ ബാങ്കിലും നാട്ടുകാര് ക്യൂ നില്‍ക്കാന് തുടങ്ങിയതുപോലെ സഹകരണ ബാങ്കിനു മുമ്പിലും നീണ്ട നിരകള് വന്നുതുടങ്ങി. വാണിജ്യബാങ്കുകള്‍ക്ക് മുമ്പിലെ വരി കൈയിലുള്ള പണം നിക്ഷേപിക്കാനും ആവശ്യത്തിന് എടുക്കാനും ആണെങ്കില് സഹകരണബാങ്കിന് മുമ്പിലെ വരി തങ്ങളുടെ പണം എത്രയും പെട്ടെന്നു പിന്‍വലിക്കാന് മാത്രമായിരുന്നു. ക്രമാതീതമായി നിക്ഷേപങ്ങള് പിന്‍വലിക്കാന് തുടങ്ങിയതോടെ പല പ്രാഥമിക സഹകരണസംഘങ്ങളും കടുത്ത പ്രതിസന്ധിയിലായി.\nതീര്‍ന്നില്ല. യാതൊരു മുന്‍കരുതലും ആലോചനയും ഇല്ലാതെ എടുത്ത തുഗ്ലക്ക് പരിഷ്‌കരണത്തിന്റെ കെടുതി തകര്‍ച്ചയുടെ വക്കിലെത്തിയ സഹകരണ പ്രസ്ഥാനത്തിന്റെ അന്ത്യം കുറിക്കുന്ന റിസര്‍വ് ബാങ്കിന്റെ ഉത്തരവ് പിന്നാലെയെത്തി. ജില്ലാബാങ്കുകള്‍ക്ക് പഴയ നോട്ട് (500/1000) ഡെപ്പോസിറ്റ് ആയി സ്വീകരിക്കാന് കഴിയുകയില്ല. എന്നാല് നിക്ഷേപം തിരിച്ചുനല്‍കാം. അതിനു ആവശ്യമായ പുതിയ നോട്ടുകള് വാണിജ്യബാങ്കുകളില് നിന്നും ലഭിക്കും.\nജനം വീണ്ടും അങ്കലാപ്പില് ആയി. റിസര്‍വ് ബാങ്കിന്റെ നിയന്ത്രണത്തില് സഹകരണമേഖലയിലെ അര്‍ബന് ബാങ്കുകളും സംസ്ഥാന സഹകരണ ബാങ്കുകളും മാത്രമേയുള്ളു. ഇവരുടെ പങ്കാളിത്വം ആകട്ടെ കഷ്ടിച്ച് 10% മാത്രം. പണം നഷ്ടമാകുമോ എന്ന പേടിയില് സഹകരണ ബാങ്കുകളുടെ മുന്നില് വരിചേരുന്ന ജനങ്ങളുടെ എണ്ണം കൂടിക്കൂടി വരുന്നതേയുള്ളൂ. മേഖലയുടെ തകര്‍ച്ച സംഘപരിവാര് കണക്കുകൂട്ടിയതു പോലെ വളരെ അടുത്തുതന്നെയാണ്.\nസംഘപരിവാറിന്റെ കണ്ണിലെ കരടുകള്‍ക്കു ഒരു സാമ്യം ഉണ്ട്; രാഷ്ട്രീയ ബോധം !\nആ കണക്കിനു നോക്കിയാല് പാവയ്ക്കാ വലുപ്പത്തില് കിടക്കുന്ന ഈ കൊച്ചു കേരളം ആണ് ഏറ്റവും വലിയ കരട് എന്നു തന്നെ പറയാം.\nഉത്തരേന്ത്യന് സംസ്ഥാനങ്ങളിലെ വലിയ ഭൂപ്രഭുക്കന്മാരെയും, ശവം ചുമന്നു കിലോമീറ്ററുകള് നടക്കേണ്ടിവരുന്ന ഗ്രാമീണ ജനതയെയും ഓര്‍ക്കുക. അവിടെ ജനതയ്ക്ക് ഇല്ലാത്തത് പണം മാത്രമല്ല. വിദ്യാഭ്യാസവും രാഷ്ട്രീയബോധവും അടക്കമുള്ള പലതുമാണ്. അവിടെ ഇന്നും തൊട്ടുകൂടാത്തവരും തീണ്ടിക്കൂടാത്തവരും ഉണ്ട്. മേലാളരും കീഴാളരുമുണ്ട്. മൂലധനത്തിന്റെ വലിയ കേന്ദ്രീകരണവും ഉണ്ട്.\nജീവിതനിലവാരത്തിന്റെ കാര്യത്തില് വികസിതരാഷ്ട്രങ്ങളോട് താരതമ്യപെടുത്തുന്ന കേരളത്തിലെ അവസ്ഥ അതല്ല. ബംഗാളികളെയും ബീഹാരികളെയും വരുത്തിയാണ് ഇവിടെ, നിലവാരം കുറഞ്ഞതെന്നു സമൂഹം അടയാളപ്പെടുത്തുന്ന ജോലികള് ചെയ്യിപ്പിക്കുന്നത്. മലയാളി എങ്ങനെ മലയാളി ആയി എന്ന ചരിത്രത്തിന് ബിജെപിക്കു കേരള നിയമസഭയില് ചന്തികുത്താന് എന്തുകൊണ്ട് ഇത്രയും കാലം കാത്തുനില്‍ക്കേണ്ടി വന്നു എന്ന ഉത്തരവും പറഞ്ഞുകൊടുക്കാന് സാധിക്കും.\nകീഴ്ജാതി വിഭാഗങ്ങളെ അടിച്ചമര്‍ത്തി അവരുടെ അധ്വാനത്തിന്റെ ഫലം പിടിച്ചുപറ്റി സുഖിച്ചു ജീവിച്ചിരുന്ന ഒരു വിഭാഗം ഭൂവുടമകളില് നിന്നും പണിയെടുക്കുന്ന വിഭാഗത്തിന് ഭൂമി നേടിക്കൊടുത്ത ഒരു വിപ്ലവകരമായ മുന്നേറ്റം ആയിരുന്നു ഭൂപരിഷ്‌കരണം. ഒരു തുണ്ട് ഭൂമി ലഭ്യമായത് കൊണ്ടു തീരുന്നതല്ല ഒരു പാവപ്പെട്ടവന്റേയും പ്രശ്‌നമെന്ന് നമുക്കറിയാം. കൊച്ചു കൊച്ചു തുകയ്ക്ക് വേണ്ടി അവന്റെ കൈയില് നിന്നും പണയമായി വാങ്ങുന്ന ഭൂമി സമൂഹത്തിലെ സമ്പന്ന വരേണ്യവര്‍ഗത്തിന് പിന്നെയും കൈവശപ്പെടുത്താന് വലിയ ബുദ്ധിമുട്ടൊന്നും കാണില്ല.\nപാവപ്പെട്ടവന് പിന്നെയും പാവപ്പെട്ടവന് ആയും പണക്കാരന് വീണ്ടും പണക്കാരനായും തുടരാമായിരുന്ന സമ്പദ്‌വ്യവസ്ഥക്ക് നെടുംതൂണായി വളര്‍ന്നുവന്നത് സഹകരണ പ്രസ്ഥാനങ്ങള് ആണ്. 'എല്ലാവരും ഓരോരുത്തര്‍ക്കും ഓരോരുത്തരും എല്ലാവര്‍ക്കും' എന്ന ദര്‍ശനവുമായി മുന്നോട്ടുവന്ന പ്രസ്ഥാനത്തെ പരിപോഷിക്കാന് അതതുകാലത്തെ കേരളസര്‍ക്കാരുകളും ശ്രദ്ധചെലുത്തിയിരുന്നു. ഇന്ത്യയിലെ മറ്റുസംസ്ഥാനങ്ങളില് ഒന്നുംതന്നെ കാണാത്ത മികവോടെ സഹകരണ പ്രസ്ഥാനം കേരളത്തില് വളര്‍ന്നുവന്നു.\nസഹകരണ സ്ഥാപനങ്ങള് ഗ്രാമീണമേഖലയിലെ ജനങ്ങള്‍ക്ക് കുറച്ചുകൂടി പ്രാപ്യമായതായിരുന്നു. തങ്ങള് തന്നെ അഞ്ചു പൈസ, പത്തു പൈസ നിരക്കില് ഓഹരി സമാഹരിച്ചു തുടങ്ങിയ സ്ഥാപനങ്ങള് എന്ന അഭിമാനമായിരുന്നു അവര്‍ക്കുണ്ടായിരുന്നത്. തങ്ങളുടെ ആവശ്യത്തിന് അനുസൃതമായ പ്രവര്‍ത്തനങ്ങള് നടത്താനുള്ള സൗകര്യവും കേന്ദ്ര- സംസ്ഥാന സര്‍ക്കാരുകളുടെ സഹായവും നബാര്‍ഡ്, എന്‍സിഡിസി, സിഡ്ബി\nപോലുള്ള സ്ഥാപനങ്ങളുടെ സഹായവും എല്ലാം തന്നെ സാധാരണക്കാരന്റെ സാമ്പത്തിക പ്രശ്‌നങ്ങള്‍ക്ക് വലിയൊരു പരിഹാരമായി സഹകരണസ്ഥാപനങ്ങളെ വളര്‍ത്തി.\nവട്ടിപ്പലിശക്കാരന്റെ ഭീഷണിയില് നിന്നും ഇടനിലക്കാരന്റെ ചൂഷണത്തില് നിന്നും കര്‍ഷകരെ സംരക്ഷിക്കാനും അവനു ന്യായവില നേടിക്കൊടുക്കാനും സഹകരണ പ്രസ്ഥാനങ്ങള് പ്രത്യേകം ശ്രദ്ധചെലുത്തി. ജനങ്ങളാല് രൂപീകരിക്കപ്പെട്ട് ജനങ്ങളാല് നടത്തപ്പെടുന്ന സഹകരണ സ്ഥാപനങ്ങളില് ഭരണസമിതിയിലെ എസ് സി/എസ് ടി സംവരണം, ജാതീയമായി സമൂഹം പിന്നോട്ടുവലിച്ച വിഭാഗത്തിന് ഭരണപരമായ അവസരങ്ങളും നേതൃത്വഗുണവും വളര്‍ത്തുന്നതിന് അവസരം നല്‍കി. കൂടാതെ എസ് സി/എസ് ടി സഹകരണസംഘങ്ങള് രൂപീകരിച്ചത് ദളിത് വിഭാഗളുടെ ജീവിതനിലവാരം ഉയര്‍ത്താന് സഹായകമായി.\nബിജെപി എമാന്മാര് പറയുന്ന ഇന്ത്യയിലെ അഴിമതിവീരന്മാര് ചേര്‍ന്ന് രൂപീകരിച്ച സ്ഥാപങ്ങള് അല്ല സഹകരണ പ്രസ്ഥാനങ്ങള്. വ്യക്തമായ യോഗ്യതയുള്ള അംഗങ്ങളെ മാത്രമാണ് സഹകരണസ്ഥാപങ്ങളില് അംഗമാകുക. ഫാസിസത്തിന്റെ ആജന്മശത്രുവായ അഭിപ്രായസ്വതന്ത്രവും ജനാധിപത്യമായ തിരഞ്ഞെടുപ്പും സഹകാരണസ്ഥാപങ്ങളില് നടപ്പാക്കുന്നു. വര്‍ഷം തോറുമുള്ള സ്റ്റാറ്റിയൂട്ടറി ഓഡിറ്റിനൊപ്പം ടെസ്റ്റ് ഓഡിറ്റും നടത്തപ്പെടുന്നു. കാര്‍ഷിക സഹകരണ സംഘങ്ങള് നബാര്‍ഡിന്റെ നിയന്ത്രണത്തിലുമാണ്. കൂടാതെ ഡിവൈഎസ്പി റാങ്കിലുള്ള പോലീസ് ഓഫീസര്‍മാരുടെ നേതൃത്വത്തില് വിജിലന്‍സ് പരിശോധനയും നടക്കുന്നുണ്ട്. സഹകരണ സംഘങ്ങള് ആലിബാബയുടെ ഗുഹ ആണെന്ന് പറഞ്ഞുനടക്കുന്നവരുടെ ഉദ്ദേശം കേരളത്തിന്റെ സമ്പദ്ഘടനയെ തകര്‍ക്കല് മാത്രമാണെന്ന് മനസ്സിലാക്കാന് സാമാന്യ ബുദ്ധി മതിയാകും.\nസംഘപരിവാര് മുന്നോട്ടുവെക്കുന്ന സവര്‍ണ്ണ തീവ്രവലതുപക്ഷ രാഷ്ട്രീയത്തിന് ഈ നാട്ടില് മണ്ണില്ലാതെ പോയത് ഇവിടത്തെ താഴേതട്ടിലുള്ള ജനങ്ങളുടെ ഉന്നതിയാണ്. അവന്റെ വിദ്യാഭ്യാസത്തിന്റെയും ആത്മാഭിമാനത്തിന്റെയും മേലാളര്‍ക്ക് മുന്നില് കൈനീട്ടേണ്ട ആവശ്യമില്ലായ്മയും അവരുടെ വളര്‍ച്ചയെ കാര്യമായി ബാധിച്ചിട്ടുണ്ട്. സഹകരണപ്രസ്ഥാനങ്ങളുടെ തകര്‍ച്ച സംഘപരിവാറിന്റെ ആവശ്യമാണ്. കാരണം അത് കേരളത്തിന്റെ ഗ്രാമീണ സമ്പദ്‌വ്യവസ്ഥയുടെ തകര്‍ച്ചക്കും കേരളത്തിന്റെ മൊത്തമായ പിന്നോട്ടു നടത്തത്തിനും കേന്ദ്രത്തിന്റെ ചൊല്‍പ്പടിക്ക് വരലിനും കാരണമാകുമല്ലോ.\nഅവര്‍ക്ക് പിന്നെയും ചാരുകസേരയില് മലര്‍ന്നുകിടന്നിട്ട് മുന്നില് കാണിക്ക കൊണ്ടുവരുന്ന കീഴാളനെ നോക്കി നീട്ടി തുപ്പി നാട്ടുവിശേഷം ചോദിക്കണമത്രെ... !


ആരോഗ്യകരമായ വാര്‍ദ്ധക്യം വ്യായാമത്തിലൂടെ | Exercise And Fitness Tips for Seniors - Malayalam BoldSky\nതനിക്കു പ്രായമായി, ഇനി ഇതൊന്നും വയ്യ.. എന്നു കരുതുന്നവരാണ് മിക്ക മലയാളികളും. ഇവര് മനസുഖവുമില്ലാതെ അലസരായി രോഗത്തിന്റെ പിടിയിലമര്‍ന്ന് ബാക്കി ജീവിതം തള്ളിനീക്കുന്നു. എന്നാല് പ്രായത്തെ വെറും നമ്പറായി കണ്ട് ജീവിക്കുന്നവരും നമുക്കു മുന്നിലുണ്ട്. അവരുടെ ഉത്സാഹവും ചുറുചുറുക്കും ചെറുപ്പക്കാരെ പോലും അസൂയപ്പെടുത്തുന്നതായിരിക്കും.\nവാര്‍ധക്യത്തെ ഒരു രോഗമായി കാണുന്നവരാണ് പലരും. എന്നാല് അങ്ങനെയല്ല. അറുപത് വയസ്സ് കഴിഞ്ഞുള്ള ജീവിതത്തെയാണ് വാര്‍ധക്യകാലമായി കണക്കാക്കുന്നത്. ഈ കാലങ്ങളില് ഉണ്ടാകുന്ന ഒറ്റപ്പെടല് അവരുടെ ആരോഗ്യത്തെയും കാര്യമായി ബാധിക്കുന്നു. എന്തെങ്കിലും കാര്യത്തില് മുഴുകിയിരിക്കുക എന്നത് ഈ ഒറ്റപ്പെടലില് നിന്ന് രക്ഷപ്പെടാനുള്ള ഒരു വഴിയാണ്.\nശരീര സംരക്ഷണത്തിലും കാര്യമായ ശ്രദ്ധയുണ്ടെങ്കിലേ മനസിനും സൗഖ്യമുണ്ടാകൂ. തന്റെ ശരീരം ഇനിയും ഇതൊക്കെ ചെയ്യാന് കെല്‍പുള്ളതാണെന്ന ചിന്ത വരുത്തുക. ചിട്ടയായ വ്യായാമക്രമം ജീവിതത്തിന്റെ ഭാഗമാക്കാന് വയോധികര് പരിശ്രമിക്കുക. ഇതിലൂടെ അവരുടെ മനോനിലയും ജീവിതരീതിയും മാറി കൂടുതല് കാലം ഊര്‍ജ്വസ്വലരായി ഇരിക്കാന് സാധിക്കുന്നു. ചുറുചുറുക്ക് കൈവരുന്നു. ആരോഗ്യകരമായ വാര്‍ധക്യം വ്യായാമത്തിലൂടെ ഉറപ്പുവരുത്താവുന്നതാണ്.\nവ്യായാമം എന്തിന് ?\nവ്യായാമം ഏതു പ്രായത്തിലും മനുഷ്യന് അത്യന്താപേക്ഷിതമാണ്. ആരോഗ്യമുള്ള ശരീരത്തിലേ ആരോഗ്യമുള്ള മനസുണ്ടാകൂ എന്നു കേട്ടിട്ടില്ലേ. വ്യായാമത്തിലൂടെ നാം നേടുന്നത് രോഗങ്ങളില് നിന്നുള്ള മുക്തി കൂടിയാണ്. പ്രായമായവരില് സ്വാഭാവികമായും കണ്ടുവരുന്ന രോഗങ്ങള് കൃത്യമായ വ്യായാമ മുറയിലൂടെ ചെറുക്കാന് സാധിക്കുന്നതാണ്. നിങ്ങളുടെ ശരീരം മെച്ചപ്പെടുത്തുക എന്നതാണ് വ്യായാമത്തിന്റെ പരമമായ ലക്ഷ്യം. ശരീരത്തിന്റെ ബലക്കുറവ്, മാനസിക പിരിമുറുക്കം, വാര്‍ധക്യസഹജമായ രോഗങ്ങള്, ഉറക്കക്കുറവ്, ദഹനപ്രശ്‌നങ്ങള് തുടങ്ങിയവയ്ക്കു മികച്ച പരിഹാരമാണ് വ്യായാമം.\nനാല്‍പതു കഴിഞ്ഞാല് തന്നെ ഒട്ടുമിക്ക രോഗങ്ങളും ഒരു സാധാരണ മലയാളിക്ക് കടന്നുവരാവുന്നതാണ്. നമ്മുടെ താളംതെറ്റിയ ജീവിതശൈലി തന്നെ ഇതിനു പ്രധാന കാരണം. പതിവായി വ്യായാമം ചെയ്യുന്ന ഒരാളുടെ ശരീരത്തിലെ കോശങ്ങള് ശരിയായി പ്രവര്‍ത്തിക്കും. അത്തരക്കാരുടെ ഹൃദയസ്പന്ദനം കൃത്യമായിരിക്കും. കൊളസ്‌ട്രോള്, പ്രമേഹം, രക്തസമ്മര്‍ദം, പൊണ്ണത്തടി, കുടവയര് എന്നിവയില് നിന്നും വ്യായാമം വയോജനങ്ങളെ രക്ഷിക്കുന്നു.\nവ്യായാമം ചെയ്യാന് വൈകിയോ? വിഷമിക്കേണ്ട ഏതു പ്രായത്തിലും ഒന്നില്‍നിന്നു തന്നെ വ്യായാമം ചെയ്തു തുടങ്ങാം. തുടക്കക്കാര്‍ക്ക് എന്നും ഉത്തമം നടത്തം തന്നെ. കൈവീശിയുള്ള നടത്തം ദിവസവും പതിവാക്കുക. നടത്തത്തിന്റെ സമയദൈര്‍ഘ്യം ദിവസം ചെല്ലുന്തോറും പതിയെ കൂട്ടിവരിക. തുടക്കക്കാര്‍ക്ക് വ്യായാമത്തിലേക്കുള്ള നല്ലൊരു ചവിട്ടുപടിയാണ് യോഗ. യോഗ നിങ്ങള്‍ക്ക് ആത്മവിശ്വാസം നല്‍കുക മാത്രമല്ല മുന്നോട്ടുള്ള ചിന്തകളെയും അത് സ്വാധീനിക്കുന്നു. നീന്തല്, സൈക്ലിംഗ്, ഷട്ടില് പോലുള്ള ചെറിയ ചെറിയ കളികള് എന്നിവയും നല്ലതാണ്.\nഫിറ്റ്‌നസ് സെന്ററില് കയറാം\nനിങ്ങളുടെ അടുത്തുള്ള ജിംനേഷ്യം നിങ്ങള്‍ക്ക് ആരോഗ്യം സംരക്ഷിക്കാനുള്ള നല്ലൊരു ഉപാധിയാണ്. ജിമ്മില് പോകുന്നത് കുട്ടികളും കൗമാരക്കാരുമാണെന്നുള്ള ചിന്തയുണ്ടെങ്കില് അതൊഴിവാക്കുക. വയോധികര്‍ക്കും അതിനുള്ളില് സ്ഥാനമുണ്ട്. വാര്‍ധക്യത്തില് ചെയ്യാനായി വിവിധ വ്യായമമുറകള് ഫിറ്റ്‌നസ് സെന്ററിലുണ്ട്. ഒരു നല്ല ട്രെയിനര്‍ക്ക് നിങ്ങളെ ഇതിന് സഹായിക്കാനാകും. ആരോഗ്യവിദഗ്ധര് നിര്‍ദേശിക്കുന്നത് മൂന്നു തരത്തിലുള്ള വ്യായാമങ്ങളാണ്. സ്‌ട്രെച്ചിങ് വ്യായാമങ്ങള്, റെസിസ്റ്റന്‍സ് വ്യായാമങ്ങള്, ട്രെഡ്മില് എന്നിവയാണത്.\nഉറക്കം കഴിഞ്ഞുള്ള ഉന്‍മേഷമുള്ളതിനാല് രാവിലെയാണ് വയോധികര്‍ക്ക് വ്യായാമത്തിന് പറ്റിയ സമയം. അതിരാവിലെ വ്യായാമം ചെയ്യുന്നവരില് വളരെ പെട്ടെന്ന് കലോറി കുറയുന്നതായി പഠനങ്ങള് തെളിയിച്ചിട്ടുണ്ട്. പ്രാതലിനു മുന്‍പാണ് വ്യായാമം ചെയ്യേണ്ടത്. വ്യായാമത്തിനു മുന്‍പും ശേഷവും ആവശ്യത്തിനു വെള്ളം കുടിക്കുക. വ്യായാമം കഴിഞ്ഞയുടനെ ഭക്ഷണം കഴിക്കരുത്. ചായയും കാപ്പിയുമൊക്കെ അല്‍പസമയം കഴിഞ്ഞുമതി. ദിവസവും അരമണിക്കൂറെങ്കിലും വ്യായാമത്തിനായി നീക്കിവയ്ക്കാന് ശ്രദ്ധിക്കുക.\nഅസുഖങ്ങള് ഉള്ളവര് ശ്രദ്ധിക്കുക\nഅസുഖങ്ങള് ഉള്ളവര് ഉടനെ ചാടിക്കയറി വ്യായാമം തുടങ്ങരുത്. ഹൃദ്രോഗം, അമിതരക്തസമ്മര്‍ദം എന്നിവര് ഡോക്ടറുടെ നിര്‍ദേശപ്രകാരമേ വ്യായാമത്തില് ഏര്‍പ്പെടാവൂ. തുടക്കക്കാരില് വ്യായാമ സമയത്ത് ക്ഷീണം അനുഭവപ്പെട്ടേക്കാം. നെഞ്ചുവേദന, ശ്വാസതടസം, തലകറക്കം, ഛര്‍ദില് തുടങ്ങിയവ ഉണ്ടായാല് ഡോക്ടറുടെ ഉപദേശം സ്വീകരിക്കണം. ആദ്യമായി വ്യായാമം തുടങ്ങുന്നവരില് പേശികള്‍ക്ക് വേദനയുണ്ടാകാം. ഇത് കൃത്യമായ വ്യായാമത്തിലൂടെ പതിയെ മാറ്റിയെടുക്കാവുന്നതാണ്.\nഏതുപ്രായത്തിലും നമ്മുടെ ആരോഗ്യത്തിന് ആഹാരരീതി വളരെ പ്രധാനമാണ്. പ്രായമാകുന്നതോടെ ആഹാരകാര്യത്തില് മിതത്വം പാലിക്കേണ്ടതായുണ്ട്. വലിച്ചുവാരിയുള്ള തീറ്റ നിങ്ങളെ എളുപ്പം പൊണ്ണത്തടിയന്‍മാരാക്കും. വ്യായാമം കൂടിയില്ലെങ്കില് അതു നിങ്ങളെ പലവിധ രോഗങ്ങളിലേക്കും നയിക്കും. വയോധികര് പോഷകാംശം കൂടുതലായി അടങ്ങിയ ഭക്ഷണങ്ങള് ഡയറ്റില് ഉള്‍പ്പെടുത്താന് ശ്രദ്ധിക്കണം.\nഎല്ലുകളുടെ ബലക്ഷയം വയോധികരില് സാധാരണ കണ്ടുവരുന്നതാണ്. കാത്സ്യത്തിന്റെ കുറവ് മൂലമാണിത്. ധാരാളം കാത്സ്യം അടങ്ങിയിട്ടുള്ളതിനാല് പാല് കുടിക്കുന്നത് ശീലമാക്കുന്നത് ഇതിനു നല്ലൊരു പരിഹാരമാണ്. പഴച്ചാറുകളും സൂപ്പുകളും കൂടി നിങ്ങളുടെ ഭക്ഷണത്തില് സ്ഥിരമായി ഉള്‍പ്പെടുത്തുക. നാരുകള് കൂടുതല് അടങ്ങിയ ഭക്ഷണം ആഹാരത്തിന്റെ ഭാഗമാക്കുക. പച്ചക്കറികള്, ഇലക്കറികള്, ധാന്യങ്ങള് മുതലായവയും ഉള്‍പ്പെടുത്തുക. കാലറി കൂടുതല് അടങ്ങിയ ഭക്ഷണങ്ങള് ഒഴിവാക്കുന്നതായിരിക്കും ഉചിതം. ഇത്തരം ഭക്ഷണങ്ങളുടെ അമിതമായ ഉപയോഗം പ്രമേഹം, കൊളസ്‌ട്രോള് തുടങ്ങിയ രോഗങ്ങള്‍ക്ക് കാരണമായേക്കാം.\nആന്റി ഓക്സിഡന്റുകള് അടങ്ങിയിട്ടുള്ളതിനാല് പഴങ്ങളും പച്ചക്കറികളും ആഹാരക്രമത്തില് ഉള്‍പ്പെടുത്തുക. ആന്റി ഓക്സിഡന്റുകള് അടങ്ങിയ ഭക്ഷണങ്ങള്‍ക്ക് ക്യാന്‍സറിനെ ചെറുക്കാനുള്ള കഴിവുണ്ടത്രേ. ആഹാരത്തില് എണ്ണയുടെയും തേങ്ങയുടെയും അധിക ഉപയോഗം കുറയ്ക്കുക. പഞ്ചസാര, ഉപ്പ് തുടങ്ങിയവയിലും അല്‍പം മിതത്വം പാലിക്കുക. എരിവും പുളിയും ധാരാളമായി കഴിക്കുന്നത് നെഞ്ചെരിച്ചിലും ഗ്യാസ്ട്രബിളും ഉണ്ടാകാനുള്ള സാധ്യത വര്‍ധിപ്പിക്കുന്നു. അതിനാല് വയറ്റില് ഗ്യാസ് ഉണ്ടാക്കാന് സാധ്യതയുള്ള പയര് വര്‍ഗ്ഗങ്ങള്, കിഴങ്ങ് തുടങ്ങിയവ ഒഴിവാക്കുക.\nവയോധികര് നേരിടുന്ന വലിയൊരു വെല്ലുവിളിയാണ് ഉറക്കം. മാനസികവും ആരോഗ്യപരവുമായ മാറ്റം അവരുടെ ഉറക്കത്തെ തളര്‍ത്തുന്നു. രാത്രി ഉറക്കം കുറവുള്ളവര്‍ക്ക് ഉറക്കം ലഭിക്കാനുള്ള ചില നുറുങ്ങുവിദ്യകള് പരീക്ഷിക്കാവുന്നതാണ്. വയോധികര് കുറഞ്ഞത് എട്ട് മണിക്കൂറെങ്കിലും ഉറങ്ങാന് ശ്രദ്ധിക്കുക. കൃത്യമായ ചിട്ട ഇക്കാര്യത്തില് വരുത്തുക.\nRead more about: fitness exercise tips health wellness ആരോഗ്യം സ്വാസ്ഥ്യം വ്യായാമം\nHere are the fitness and exercise tips for seniors. Takealook.


Happy Friendship Day| മലയാള മനോരമയ്ക്ക് സൗഹൃദ ദിനാശംസകള് നേര്‍ന്ന് മാതൃഭൂമി| Mathrubhumi daily's ad to Malayala Manorama on World Friendship Day goes Viral – News18 Malayalam\nപത്രത്തിന്റെ ഒന്നാം പേജില് തന്നെയാണ് മാതൃഭൂമി മനോരമയ്ക്ക് സൗഹൃദ ദിനാശംസകൾ നേർന്നിരിക്കുന്നത്. ഇതിന്റെ ചിത്രങ്ങൾ സോഷ്യൽ മീഡിയയിൽ വൈറലായിരിക്കുകയാണ്.\nMalayala Manorama, Mathrubhumi\nLast Updated : August 01, 2021, 11:34 IST\nതിരുവനന്തപുരം: ഓഗസ്റ്റ് മാസത്തിലെ ആദ്യ ഞായറാഴ്ചയാണ് സൗഹൃദ ദിനം ആഘോഷിക്കുന്നത്. ജാതി, മത, വര്‍ണ വ്യത്യാസമില്ലാതെ രണ്ടോ അതിലധികമോ വ്യക്തികള്‍ക്കിടയില് നിലനില്‍ക്കുന്ന ശക്തമായ സൗഹൃദ ബന്ധത്തെ തിരിച്ചറിയാനും ദൃഢമാക്കുവാനുമാണ് ഈ ദിനം ആഘോഷിക്കുന്നത്. സൗഹാര്‍ദ്ദത്തിന്റെയും ആത്മവിശ്വാസത്തിന്റെയും ശക്തമായ ബന്ധങ്ങള് വികസിപ്പിക്കുവാന് ഈ ദിനം ആഘോഷിക്കപ്പെടുന്നു.\nസൗഹൃദ ദിനത്തിൽ മലയാളത്തിലെ ഏറ്റവും പ്രചാരമുള്ള ദിനപത്രത്തിന് ആശംസകൾ നേർന്നിരിക്കുകയാണ് രണ്ടാം സ്ഥാനത്തുള്ള മാതൃഭൂമി. പത്രത്തിന്റെ ഒന്നാം പേജില് തന്നെയാണ് മാതൃഭൂമി മനോരമയ്ക്ക് സൗഹൃദ ദിനാശംസകൾ നേർന്നിരിക്കുന്നത്. ഇതിന്റെ ചിത്രങ്ങൾ സോഷ്യൽ മീഡിയയിൽ വൈറലായിരിക്കുകയാണ്.\nപ്രിയപ്പെട്ട മനോരമയ്ക്ക് സ്‌നേഹം നിറഞ്ഞ സൗഹൃദ ദിനാശംസകള് എന്നാണ് എഴുതിയിരിക്കുന്നത്. സൗഹൃദ ദിനത്തില് ആളുകള് പരസ്പരം സൗഹൃദ ദിനം ആശംസിക്കുന്ന അവസരത്തിലാണ് മലയാളത്തിലെ മുഖ്യധാര പത്രങ്ങളും ചര്‍ച്ചയായി മാറിയിരിക്കുന്നത്.\nAlso Read- Happy Friendship Day 2021| ചരിത്രം, പ്രാധാന്യം, നിങ്ങൾ അറിയേണ്ടതെല്ലാം\nസമൂഹമാധ്യമങ്ങളില് നിരവധി പേരാണ് മാതൃഭൂമിയുടെ ആദ്യ പേജ് പങ്കുവെച്ചിരിക്കുന്നത്. ഈ സൗഹൃദ ദിനത്തിലെങ്കിലും മാതൃഭൂമിയും മനോരമയും ഒന്നായി എന്നാണ് ചിലരുടെ കമന്റുകള്. ഈ ആശംസയില് ഒരു നിഗൂഢ പ്രണയം അടങ്ങിയിരിക്കുന്നുവെന്നും ചിലര് പറയുന്നു. മലയാളത്തില് ഏറ്റവും കൂടുതല് വായനക്കാരുള്ള ദിനപത്രമാണ് മനോരമ. വായനക്കാരുടെ എണ്ണത്തിൽ രണ്ടാം സ്ഥാനമാണ് മാതൃഭൂമിക്ക്.\nഒരു പതിറ്റാണ്ടിനു മുമ്പ് ഏറ്റവും പ്രചാരമുളള പത്രത്തിന്റെ കോപ്പികൾ ആട് തിന്നുന്നതായി കാണിച്ച് രണ്ടാമത്തെ പത്രം ചെയ്ത പരസ്യം വിവാദമായിരുന്നു. ഈ തർക്കം അന്ന് കോടതി കയറിയിരുന്നു. രണ്ട് കറുത്ത ആടുകൾ ഇല പങ്കിട്ടുതിന്നുന്ന ചിത്രമാണ് മലയാള മനോരമ സൗഹൃദ ദിനത്തിൽ 'പങ്കിടാം സൗഹൃദം' എന്ന പേരിൽ നൽകിയിരിക്കുന്നത്.\nഹാള്‍മാര്‍ക്ക് കാര്‍ഡുകള് കണ്ടുപിടിച്ച ജോയ്‌സ് ഹാള് ഓഗസ്റ്റ്2എന്ന തീയതിയെ മുന്‍നിര്‍ത്തി 1930 -ല് സൗഹൃദ ദിനം സൃഷ്ടിച്ചു. ഗ്രീറ്റിംഗ് കാര്‍ഡ് നാഷണല് അസോസിയേഷന് ഈ ദിവസത്തെ പിന്തുണച്ചിരുന്നെങ്കിലും ഗ്രീറ്റിംഗ് കാര്‍ഡുകള് വിപണനം ചെയ്യാനുള്ള വാണിജ്യപരമായ തന്ത്രമായി കണ്ട് അത് ഉപേക്ഷിക്കപ്പെട്ടു. പിന്നീട് ഡോ. റാമോണ് ആര്‍ട്ടെമിയോ ബ്രാച്ചോ 1958 ജൂലൈ 20 -ന് ലോക സൗഹൃദ ദിനം സൃഷ്ടിക്കുക എന്ന ആശയം അവതരിപ്പിച്ചു.\nഐക്യരാഷ്ട്രസഭയുടെ പൊതുസഭ 2011 ഏപ്രില് 27 -ന് പ്രഖ്യാപിച്ചതിനുശേഷം ജൂലൈ 30 അന്താരാഷ്ട്ര സൗഹൃദ ദിനമായി ഔദ്യോഗികമായി അംഗീകരിക്കപ്പെട്ടു. യുഎന്നിന്റെ ഔപചാരിക പ്രഖ്യാപനം ഉണ്ടായിരുന്നിട്ടും, രാജ്യങ്ങള് വ്യത്യസ്ത തീയതികളിലും മാസങ്ങളിലും ദിവസം ആചരിക്കുന്നത് തുടരുന്നു. ഓഗസ്റ്റ് മാസത്തിലെ ആദ്യ ഞായറാഴ്ച്ചയാണ് ഇന്ത്യയില് സൗഹൃദ ദിനമായി ആഘോഷിക്കുന്നത്. യുഎന് അംഗീകരിച്ച ദിവസം നേപ്പാളിലും, ഒഹായോയിലെ ഒബെര്‍ലിനില് എല്ലാ വര്‍ഷവും ഏപ്രില്9-നും സൗഹൃദ ദിനം ആഘോഷിക്കുന്നു.\nFirst published: August 01, 2021, 10:39 IST\nFriendship DayHappy Friendship DayMathrubhumi


പരീക്ഷകള് കൃത്യസമയത്ത് നടത്തുന്നില്ല; എംജി സര്‍വകലാശാലയ്ക്ക് എതിരെ വിദ്യാര്‍ത്ഥികള് -4NEWS\nപരീക്ഷകള് കൃത്യസമയത്ത് നടത്താത്ത എം ജി സര്‍വകലാശാലയുടെ നടപടിക്കെതിരെ രണ്ടാം വര്‍ഷ നിയമ വിദ്യാര്‍ത്ഥികള് രംഗത്ത്. ഒന്നാം സെമസ്റ്റര് പരീക്ഷ കഴിഞ്ഞ് ഒരു വര്‍ഷം കഴിഞ്ഞിട്ടും റിസള്‍ട്ട് പ്രഖ്യാപിച്ചില്ലെന്നും അഞ്ചാം സെമസ്റ്ററിലേക്ക് കടന്നിട്ടും മറ്റ് സെമസ്റ്റര് പരീക്ഷകള് നടത്തിയിട്ടില്ലെന്നുമാണ് വിദ്യാര്‍ത്ഥികളുടെ ആരോപണം.\nസര്‍വകലാശാലയ്ക്ക് കീഴിലുള്ള ഏഴ് ലോ കോളജുകളിലെ ആയിരത്തോളം വരുന്ന രണ്ടാം വര്‍ഷ നിയമ വിദ്യാര്‍ത്ഥികളാണ് യുണിവേഴ്സിറ്റിക്കെതിരെ ആരോപണമുന്നയിക്കുന്നത്. ഒന്നാം സെമസ്റ്റര് പരീക്ഷ കഴിഞ്ഞ് ഒരുവര്‍ഷവും രണ്ട് മാസവും പിന്നിട്ടിട്ടും പരീക്ഷാഫലം പ്രഖ്യാപിച്ചിട്ടില്ല.\nഇപ്പോള് നാലാം സെമസ്റ്റര് കഴിഞ്ഞ് അഞ്ചാം സെമസ്റ്ററിലേക്ക് കടക്കുമ്പോഴും 2,3സെമസ്റ്ററുകളിലെ പരീക്ഷകള് നടത്താന് യൂണിവേഴ്സിറ്റി തയാറായിട്ടില്ല. പരീക്ഷകള് കൃത്യസമയത്ത് നടത്തിയില്ലെങ്കില് അധ്യയന കാലാവധി നീണ്ടുപോകുമോ എന്നും പരീക്ഷകള് ഒരുമിച്ച് നടത്തുന്ന അവസ്ഥയുണ്ടായാല് അത് റിസള്‍ട്ടിനെ സാരമായി ബാധിക്കുമോ എന്നുമുള്ള ആശങ്കയിലാണ് വിദ്യാര്‍ത്ഥികള്.\nഈ പ്രശ്നങ്ങള് ചൂണ്ടിക്കാട്ടി നിരവധി തവണ അധികാരികള്‍ക്ക് പരാതികള് സമര്‍പ്പിച്ചുവെങ്കിലും ആരുടെ ഭാഗത്ത് നിന്ന് ഇതുവരെയും മറുപടി ലഭിച്ചിട്ടില്ല. എത്രയും പെട്ടെന്ന് പരീക്ഷകള് കൃത്യസമയത്ത് നടത്താനുള്ള നടപടികള് യൂണിവേഴ്സിറ്റിയുടെ ഭാഗത്ത് നിന്ന് ഉണ്ടാവണമെന്നാണ് വിദ്യാര്‍ത്ഥികളുടെ ആവശ്യം.\nPrevious ഓക്‌സ്ഫഡ് കോവിഡ് വാക്‌സിന് പരീക്ഷണം പുനരാരംഭിച്ചു\nNext സംസ്ഥാനത്ത് ബുധനാഴ്ച വരെ ശക്തമായ മഴ;9ജില്ലകളില് ഇന്ന് യെല്ലോ അലര്‍ട്ട്